ישיבת מליאה, כנסת 20, פרוטוקול מספר 395, 2018-12-31 00:00

יולי יואל אדלשטיין: חברי הכנסת, היום כ"ג בטבת התשע"ט, 31 בדצמבר 2018, אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונח היום על שולחן הכנסת – דוח ביקורת מיוחד של מבקר המדינה בדבר יחסי הגומלין בין הנהלת התעשייה האווירית לישראל בע"מ לבין ארגון העובדים בה.

ירדנה מלר-הורוביץ: מסקנות הוועדה המשותפת לוועדת הכנסת ולוועדת העבודה, הרווחה והבריאות בעקבות הצעה לסדר-היום של חבר הכנסת אחמד טיבי בנושא: תעסוקת ערבים ושוויון חברתי.

ירדנה מלר-הורוביץ: תודה.

יולי יואל אדלשטיין: אני מודה מאוד למזכירת הכנסת.

יולי יואל אדלשטיין: חברי הכנסת, אנחנו היום במה שמכונה יום ניקוי שולחן, קרי, הצעות חוק בקריאה שנייה ושלישית, אבל כמצוות התקנון, אנחנו בוודאי נפתח בנאומים בני דקה.

יולי יואל אדלשטיין: אני מפעיל את ההצבעה על מנת שתוכלו להירשם, מי שמעוניינים בכך.

יולי יואל אדלשטיין: חבר הכנסת חמד עמאר, פתח בבקשה את הנאומים.

חמד עמאר: אדוני היושב-ראש, חבריי חברי הכנסת, כבוד השר, אתמול פרסם מינהל מקרקעי ישראל שהוא יפרסם את חוברת המכרזים לשכונת חיילים משוחררים בשפרעם ב-27 במרס 2019.

חמד עמאר: כל זה כתוצאה משש ישיבות רציפות שעשיתי בוועדת המשנה לתכנון בנייה במגזר הדרוזי בוועדת הפנים.

חמד עמאר: אנחנו בוועדה הצלחנו להסיר הרבה חסמים שמנעו את חלוקת המגרשים בשפרעם.

חמד עמאר: שנים רבות לא חולק מגרש אחד בשפרעם.

חמד עמאר: סוף-סוף חוברת המכרזים תהיה ב-27 במרס 2019.

חמד עמאר: אני מקווה שמינהל מקרקעי ישראל יעמוד בזה ויפרסם את החוברת בתאריך המדויק.

חמד עמאר: בהזדמנות הזאת אני רוצה להודות גם לעיריית שפרעם, שהתחייבה, חתמה על התחייבות שתעמוד בהוצאות שהיא תידרש לשלם על מנת שהמכרז יצא במחירים מופחתים.

חמד עמאר: אני רוצה להודות גם לעובד משרד השיכון כמאל בדר, שעשה רבות בכיוון ובהוצאת המכרז.

חמד עמאר: תודה לכל מי שעזר, ואני מקווה שאנשים יקבלו את החלקות שלהם ולחיילים משוחררים סוף-סוף יהיה מקום לבנות את הבית שלהם.

חמד עמאר: תודה רבה.

יולי יואל אדלשטיין: תודה, חבר הכנסת חמד עמאר.

יולי יואל אדלשטיין: חבר הכנסת טלב אבו עראר, בבקשה, אדוני.

יולי יואל אדלשטיין: אחריו – חבר הכנסת אורי מקלב.

טלב אבו עראר: תודה, מכובדי היושב-ראש.

טלב אבו עראר: לפי דוח שפרסם הביטוח הלאומי היום, ב-2017 ישראל היא אלופת העוני בין 36 המדינות של ה-OECD.

טלב אבו עראר: זה התואר שהיא קיבלה, ממשלת ישראל, אשר מתהדרת בשיפור הכלכלי.

טלב אבו עראר: מי הכי העניים בארץ הזאת?

טלב אבו עראר: החברה הערבית-בדואית, שחיה עם אחוז האבטלה הכי גבוה, אחוז העוני הכי גבוה.

טלב אבו עראר: זה נובע, מכובדי היושב-ראש, מהיעדר מקומות עבודה, היעדר אזורי תעשייה בחלק גדול מהיישובים בנגב.

טלב אבו עראר: אלפי משפחות עניות, מצבן מחמיר, וקשה להן להתמודד עם יוקר המחיה.

טלב אבו עראר: אל מול זה ממשיכה המדינה, הממשלה הזאת, להרוס בתים, להשמיד לבדואים יבולים חקלאיים, והיא לא מתכוונת בכלל לתקן את העוול, את הקיפוח, מאז קום המדינה עד היום.

טלב אבו עראר: עשרות אלפי תושבים נטולי זכויות בסיסיות, בריאות, רווחה, חינוך וכדומה.

טלב אבו עראר: תודה רבה.

יולי יואל אדלשטיין: תודה לחבר הכנסת טלב אבו עראר.

יולי יואל אדלשטיין: חבר הכנסת אורי מקלב, בבקשה, אדוני.

יולי יואל אדלשטיין: אחריו – חבר הכנסת עודד פורר.

אורי מקלב: תודה רבה, אדוני היושב-ראש.

אורי מקלב: תרשה לי לפתוח, ככה, בימים של ניקוי שולחן – אתה מחר ודאי תודה לכולם, אבל אין מי שיודה לך על ארבע שנים שניווטת את הכנסת בצורה מופלאה.

אורי מקלב: אתה לא כל כך מרוצה מאיתנו, אבל אנחנו מרוצים ממך.

אורי מקלב: יש לך ביקורת, הביקורת נכונה, ואנחנו מרוצים ממך.

אורי מקלב: בכל אופן, קואליציה צרה לאורך ארבע שנים רצופות – אני חושב שהכנסת הייתה הרבה יותר מתונה ממה שהייתה עלולה להיות, באופן כללי.

אורי מקלב: אני חושב שיש לך – אני לא חושב, אני בטוח שיש לך השפעה מאוד גדולה.

אורי מקלב: השקעת בזה הרבה.

אורי מקלב: אז בחצי הכוס הריקה, שיכולה להיות מלאה – כן התנהגנו, השתדלנו קצת, בכל אופן בזכותך, בניווט שלך.

אורי מקלב: את זה אל תיקח מהזמן שלי.

יולי יואל אדלשטיין: תודה רבה.

אורי מקלב: עכשיו מעבר לנושאים האלה.

אורי מקלב: כמו תמיד, זמן של סיום זה זמן של חשבון נפש.

אורי מקלב: אני חושב שבכנסת ראינו גם שיתופי פעולה רבים וטובים.

אורי מקלב: עברתי על המבזק שהיה אצלנו על הכיסא:

אורי מקלב: רחפן שסיכן מסוק של צה"ל – הינה שיתוף פעולה שבוועדה אצלנו, שלי, ועדת המדע והטכנולוגיה: חיים ילין, שהוא באופוזיציה, במפלגת יש עתיד, עמד בראש ועדת משנה שמטפלת בנושא הזה.

אורי מקלב: היא התחילה, קידמה את הנושא הזה, והיו דברים מאוד מופלאים, כולל ישיבת סיכום שהייתה עכשיו, שקידמה את הדברים האלה באמת למקומות חשובים וטובים.

אורי מקלב: מעבר לכך, אני מרגיש שמה שלא עשינו זה הנושא של הדיור.

אורי מקלב: זה שמצוקת הדיור לא באה לפתרונה – אולי קידמו אותה, אבל ציבורים שלמים בכלל לא קיבלו מענה, כמו הציבור החרדי, בתוך מערכת כל כך גדולה.

אורי מקלב: זה דבר שאנחנו יוצאים איתו עם כאב; דבר שבוודאי על סדר-היום.

אורי מקלב: אנחנו מחויבים – לא משנה באיזו ממשלה, אנחנו מחויבים לעשות בזה הרבה יותר.

אורי מקלב: אני בטוח שהממשלות הבאות ייקחו את זה, ועל זה צריכה להיות מערכת הבחירות, ולא על דברים של כן חקירות ראש הממשלה לא חקירות ראש הממשלה.

אורי מקלב: אלו הדברים שצריכים לעמוד על סדר-היום במערכת בחירות.

אורי מקלב: תודה רבה.

יולי יואל אדלשטיין: תודה לחבר הכנסת אורי מקלב.

יולי יואל אדלשטיין: חברת הכנסת שרן השכל – איננה, אז עד כאן נאומים בני דקה.

אורן אסף חזן: אדוני היושב-ראש, סליחה ומחילה.

אורן אסף חזן: הצבעתי מהמקום של חברת הכנסת השכל, מתוך הרגל.

אורן אסף חזן: פשוט לא הייתי פה הרבה זמן.

אורן אסף חזן: סליחה ומחילה.

יולי יואל אדלשטיין: בסדר גמור.

יולי יואל אדלשטיין: חבר הכנסת עודד פורר, סליחה.

יולי יואל אדלשטיין: חבר הכנסת עודד פורר, ואחריו – חבר הכנסת אורן אסף חזן.

עודד פורר: תודה, אדוני היושב-ראש.

עודד פורר: חבריי חברי הכנסת, כמו שאמרת, אנחנו, ככה, בניקוי שולחן, ובדיוק עוד מעט אנחנו צוללים למדמנת מערכת הבחירות.

עודד פורר: דווקא במדמנה הזאת – ואני שמח ששר התיירות נמצא כאן – צריך שלא נשכח, בתוך כל המריבות, דווקא את העסקים הקטנים והעצמאים הקורסים.

עודד פורר: אדוני שר התיירות, המסעדות במדינת ישראל הן חלק מהמחלקה שלדעתי נמצאת דווקא במשרד התיירות, כמי שמשרתות את התיירים שבאים לכאן.

עודד פורר: ודווקא במחלקה הזאת, של המסעדות, משרד האוצר – – –

יריב לוין: – – – הסמכות – – –

עודד פורר: אני לא מדבר על סמכויות, יריב, אני מדבר על זה שמשרד האוצר רודה בהם, מעבר לגבייה של ההיטלים – מה שיוביל עכשיו לסגירה של אלפי מסעדות, יותר מזה, ושליחה של עשרות אלפים הביתה.

עודד פורר: בסוף רוצים היום גם להכניס עוד את היד לכיס המלצרים ולגבות מע"מ על הטיפ שמישהו נותן למלצרים.

עודד פורר: אני לא מצליח להבין לאן רוצים לשלוח את הענף הזה.

עודד פורר: הענף הזה יקרוס, ולא יהיה אפשר לקיים פה תיירות אם לתיירים גם לא יהיה איפה לאכול, יריב.

עודד פורר: גם את זה אתה יודע.

יולי יואל אדלשטיין: תודה, חבר הכנסת עודד פורר.

יולי יואל אדלשטיין: חבר הכנסת אורן אסף חזן, בבקשה.

אורן אסף חזן: היושב-ראש, כנסת נכבדה, בחלקה, ראשית, היושב-ראש, אני רוצה לברך אותך על הדגלים.

אורן אסף חזן: הרי אני במשך כנסת שלמה מקדם את החוק שנבחר ציבור לא יוכל לנאום בלי שדגל ישראל מלווה אותו.

אורן אסף חזן: שמח שזה קרה, מקווה מאוד שמפה נלך קדימה.

אורן אסף חזן: בזמנו גם פניתי אליך לגבי לשים דגלים על רכבים.

אורן אסף חזן: בוא נעשה את זה ביחד, יש עוד זמן.

אורן אסף חזן: יקיריי, כולנו ראינו את התמונות שבהם שרה – שרת ההסברה, דוברת הממשלה הירדנית – צועדת בביזיון מוחלט על דגל ישראל ורומסת את כבודו, רומסת אותו בלי להתבלבל.

אורן אסף חזן: אני חושב שהגיע הזמן שאנחנו ניקח אחריות ונחנך את הירדנים מחדש.

אורן אסף חזן: מישהו צריך לזעזע את הממלכה.

אורן אסף חזן: פעם חבר אופוזיציה בשלטון שם מבזה את מדינת ישראל, קורא עלינו תיגר – הזמנתי אותו להיפגש איתי בגשר; היום זו היא, שדורכת על הדגל; לפני כן זה היה מצור על השגרירות.

אורן אסף חזן: הירדנים צריכים להבין שאנחנו שומרים להם על הביטחון ונותנים להם מים.

אורן אסף חזן: אם הם לא יבינו, אנחנו נעצור להם את המים ונראה להם את מקומם.

אורן אסף חזן: עוד מילה אחת, ברשותך, למתמחים והמתמחות שנמצאים פה היום.

יולי יואל אדלשטיין: לא מוחאים כפיים בכנסת.

אורן אסף חזן: אנחנו איתכם.

אורן אסף חזן: אנחנו נעביר את החקיקה ואנחנו נעשה תיקון של העוול ההיסטורי המקולקל הזה שנותן לאנשים לרוץ, ללמוד, להשקיע, לבנות קריירה, לבנות עתיד, ורגע לפני ההצלחה – להוריד להם את השלטר.

אורן אסף חזן: זה לא יקרה במשמרת שלנו.

אורן אסף חזן: תודה רבה.

יולי יואל אדלשטיין: תודה רבה לחבר הכנסת חזן.

יולי יואל אדלשטיין: חבר הכנסת נחמן שי.

יולי יואל אדלשטיין: חברים ביציע, לא מוחאים כפיים בכנסת, לא לחיוב ולא לשלילה.

יולי יואל אדלשטיין: בבקשה, חבר הכנסת נחמן שי.

נחמן שי: תודה, אדוני היושב-ראש.

נחמן שי: ראשית, אני רוצה להצטרף למאמצים של הרגע האחרון כדי לסייע למתמחים.

נחמן שי: בחוץ גם פגשתי עכשיו אחדים מהם.

נחמן שי: זה באמת שובר את הלב לשמוע אותם, ומוכרחים לגלות איזושהי דרך לסייע להם, גם להם וגם לדורות הבאים.

נחמן שי: המחסומים שהוצבו בפניהם הם בלתי אנושיים.

נחמן שי: מעבר לכך, אני רוצה להתייחס לדוח העוני שהתפרסם היום.

נחמן שי: שמחתי לראות שיש באמת ירידה מסוימת בעוני, אבל יחד עם זאת נשארו כמה תאים קשוחים שלא משתנים, ואולי אפילו מצבם מחמיר.

נחמן שי: אני מדבר בעיקר על האזרחים הוותיקים, מה שהם קוראים לפעמים "קשישים" בדוח שלהם; שם העוני הולך ומתגבר ולא מטפלים בו כמו שצריך.

נחמן שי: הכנסת הזאת דחתה לפני כמה שבועות הצעה של חברי איציק שמולי בעניין הצמדת קצבאות אזרח ותיק; באדישות ובאכזריות דחתה.

נחמן שי: הדוח הזה מצביע כאלף עדים שאחת הבעיות הבסיסיות של אזרחים ותיקים במדינת ישראל היא היעדר הצמדה, והיעדר ההצמדה הולך ומרחיב את הפערים בינם ובין אנשים שעובדים בשוק ומשתכרים ומחמיר את מצבם הקשה.

נחמן שי: אם לא הכנסת הזאת, הכנסת הבאה חייבת לתקן את העוול הזה.

נחמן שי: תודה.

יולי יואל אדלשטיין: תודה לחבר הכנסת נחמן שי.

יולי יואל אדלשטיין: עד כאן נאומים בני דקה.

יולי יואל אדלשטיין: [הצעת חוק פ/5916/20; נספחות.

יולי יואל אדלשטיין: ]

יולי יואל אדלשטיין: חברי הכנסת, אנחנו עוברים לחקיקה.

יולי יואל אדלשטיין: אנחנו נפתח עם שתי הצעות בקריאה טרומית – בעצם טכנית זה יותר, אבל שתי הצעות מבחינת המהות – וזה על מנת שהן יוכלו לרדת לוועדה – בתנאי, ודאי, שיעברו – ולהיות מוכנות גם לקריאה ראשונה.

יולי יואל אדלשטיין: קודם כול, לדיון מוקדם, הצעת חוק הרשויות המקומיות (בחירת ראש הרשות וסגניו וכהונתם) (תיקון – מינוי סגן ראש רשות), התשע"ט–2018, של חבר הכנסת מכלוף מיקי זוהר וקבוצת חברי הכנסת.

יולי יואל אדלשטיין: ההצעה קיבלה פטור מחובת הנחה, והיא גם בתמיכת ממשלה.

יולי יואל אדלשטיין: ינמק את ההצעה חבר הכנסת מכלוף מיקי זוהר, בבקשה.

יולי יואל אדלשטיין: ישיב לו סגן שר הפנים משולם נהרי.

מכלוף מיקי זוהר: הצעת חוק זו הגיעה כדי לתקן עוול היסטורי ששונה לפני כמה שנים: מספר חברי המליאה לא השתנה ברשויות מקומיות כמו תל אביב, ירושלים, חיפה וכדומה, אבל מספר סגני ראש הרשות פחת.

מכלוף מיקי זוהר: הדבר הזה יצר עיוות מבחינה פוליטית בכל מה שקשור לניהול רשות מקומית.

מכלוף מיקי זוהר: אנחנו יודעים שבסופו של דבר, כמו שפה בכנסת אנחנו מרכיבים קואליציה ואופוזיציה, כך יש גם הרכבת קואליציה ויש גם אופוזיציה ברשויות מקומיות.

מכלוף מיקי זוהר: על כן הבאנו את הצעת החוק הזאת, על מנת לתקן את אותו עיוות, את אותו נזק שנגרם בחקיקה הקודמת, על מנת שהדמוקרטיה תמשיך לעבוד במיטבה ועל מנת שכל ראשי הרשויות שייגעו בדבר – כרגע זה עיריית תל אביב ובהמשך יכול להיות שיהיו עוד רשויות מקומיות – במסגרת הדיונים בוועדות יכול להיות שנגדיל את המספר, נוריד את מספר התושבים ונעשה את כל הפעולות על מנת לתקן את העיוות הזה.

מכלוף מיקי זוהר: לכן, הצעת החוק הזאת היא הצעת חוק חשובה, היא מתקנת עיוות שקרה כבר בעבר, ואני מבקש מכולם, ברשותכם, להצביע בעד החוק.

יולי יואל אדלשטיין: תודה לחבר הכנסת מכלוף מיקי זוהר, גם על הבאת הצעת החוק וגם על מתן דוגמה איך ביום כזה צריך לנמק הצעות חוק.

יולי יואל אדלשטיין: אם זו תהיה הדוגמה, נוכל באמת לעשות ניקוי שולחן.

יולי יואל אדלשטיין: חברי הכנסת, אנחנו מצביעים – סליחה, נכון, תשובת סגן שר הפנים.

יולי יואל אדלשטיין: גם אני רציתי לתת דוגמה ליעילות ובמקום זה שכחתי את סגן שר הפנים.

משולם נהרי: אדוני היושב-ראש, חבריי חברי הכנסת, גם אני אשתדל לקצר, אבל לפחות כמה משפטים לגבי מהות התיקון.

משולם נהרי: מספר סגני ראש הרשות המקומית ומספר הסגנים מתוכם אשר רשאים לכהן כסגנים בשכר קבועים בחוק הרשויות המקומיות (בחירת ראש הרשות וסגניו וכהונתם), תשל"ה, על פי מפתח של מספר תושבים ברשות המקומית.

משולם נהרי: הצעת החוק מבקשת לשנות את מספר הסגנים המתמנים לפי סעיף 15 לחוק.

משולם נהרי: להלן מוצע השינוי במספר הסגנים בהתאם למספר התושבים ברשות: רשות שיש בה בין 400,000 ל-500,000 כיום – על פי החוק זה שלושה סגנים ובתיקון מבקשים להגדיל את זה לארבעה סגנים; מעל 500,000 – מארבעה לחמישה.

מכלוף מיקי זוהר: כולם כאן.

משולם נהרי: אני מסיים.

יולי יואל אדלשטיין: תן לסגן שר הפנים להשיב.

משולם נהרי: נכון להיום אין שום רשות שבה מספר התושבים הוא בין 400,000 ל-500,000, ושתי הרשויות היחידות שבהן מספר התושבים עולה על 500,000 הינן ירושלים ותל אביב-יפו.

משולם נהרי: לגבי עיריית ירושלים נקבעו הוראות מיוחדות לגבי מספר הסגנים, כך שבפועל השינוי המוצע ישפיע רק על עיריית תל אביב.

משולם נהרי: ועדת השרים לענייני חקיקה החליטה לתמוך בהצעת החוק בכפוף לתנאים האלה: א.

משולם נהרי: המשך הליכי החקיקה ייעשה בהסכמת משרד הפנים ומשרד האוצר; ב.

משולם נהרי: אם הצעת החוק תורחב, היא תוחזר לדיון בוועדת השרים לענייני חקיקה לפני הקריאה הראשונה.

משולם נהרי: אני יוצא מתוך נקודת הנחה שהיא לא תורחב.

מאיר כהן: מה זה תורחב?

מאיר כהן: יש הסכמה שזה לא יגיע, שזה יהיה רק ראשונה.

מאיר כהן: מה זה תורחב?

יולי יואל אדלשטיין: רק ראשונה, בהחלט.

משולם נהרי: כן.

משולם נהרי: אני מבקש מכולם לתמוך.

יולי יואל אדלשטיין: שמענו.

יולי יואל אדלשטיין: ההתניות מקובלות עליך, חבר הכנסת מיקי זוהר?

יולי יואל אדלשטיין: כן.

יולי יואל אדלשטיין: אם כן, אנחנו יכולים להצביע.

יולי יואל אדלשטיין: הצעת חוק הרשויות המקומיות (בחירת ראש הרשות וסגניו וכהונתם) (תיקון – מינוי סגן ראש רשות), התשע"ט–2018.

יולי יואל אדלשטיין: אפשר להצביע.

יולי יואל אדלשטיין: הצבעה מס' 2 בעד ההצעה להעביר את הצעת החוק לוועדה – 16 נגד – 8 נמנעים – אין ההצעה להעביר את הצעת חוק הרשויות המקומיות (בחירת ראש הרשות וסגניו וכהונתם) (תיקון – מינוי סגן ראש הרשות), התשע"ט–2018, לוועדת הפנים והגנת הסביבה נתקבלה.

יולי יואל אדלשטיין: בעד – 16, שמונה מתנגדים, אפס נמנעים.

יולי יואל אדלשטיין: אני קובע כי הצעת החוק אושרה בקריאה טרומית, ותועבר לוועדת הפנים והגנת הסביבה להכנתה לקריאה ראשונה – שאם לא יהיו הפתעות, תתקיים מחר.

יולי יואל אדלשטיין: חברי הכנסת, אנחנו כבר לא 120 איש כאן, זה כבר לא החוק לפיזור, והרעש הוא כאילו אנחנו 120.

עמר בר-לב: הטובים נשארו.

יולי יואל אדלשטיין: הטובים נשארו, אבל לא המרעישים, קיוויתי.

יולי יואל אדלשטיין: [הצעת חוק פ/5994/20; נספחות.

יולי יואל אדלשטיין: ]

יולי יואל אדלשטיין: חברי הכנסת, לדיון מוקדם – הצעת חוק לשכת עורכי הדין (תיקון – ציוני מבחני ההסמכה), התשע"ט–2018.

יולי יואל אדלשטיין: יש סדרה של הצעות חוק, הראשונה היא של חברת הכנסת אוסנת הילה מארק וקבוצת חברי הכנסת.

יולי יואל אדלשטיין: גם ההצעה הזאת קיבלה פטור מחובת הנחה.

יולי יואל אדלשטיין: בבקשה, חברת הכנסת אוסנת הילה מארק.

אוסנת הילה מארק: אדוני היושב-ראש, חבריי חברי הכנסת, הגשתי הצעת חוק לפקטור למתמחים.

אוסנת הילה מארק: מדובר בהצעת חוק שהולכת לתקן עוולה מאוד מאוד גדולה ללמעלה מ-4,000 מתמחים, 15,000 משפחות שמזה שנה, שנתיים מטרטרים אותם, עובדים עליהם – שמנסים בכל הכוח לווסת את השוק.

אוסנת הילה מארק: מי שמנסה לעשות את זה הוא בעיקר לשכת עורכי הדין, יושב-ראש לשכת עורכי הדין, מר אפי נווה.

אוסנת הילה מארק: המטרה כאן בחוק הזה היא להביא לסיטואציה שהאנשים שהתחילו ללמוד לפני חמש שנים ולמדו וידעו לקראת מה הם הולכים ואיך תתבצע הבחינה, והיום, באמצע משחק, שינו להם את כללי המשחק – אנחנו לא ניתן לזה לקרות.

אוסנת הילה מארק: אני חושבת שהיום אנחנו עושים בעצם – מאחדים פה את השורות של האופוזיציה והקואליציה בניסיון להחזיר למתמחים האלה את המקצוע שאליו הם למדו כל כך הרבה זמן.

אוסנת הילה מארק: אני מודה ליושב-ראש הקואליציה דודי אמסלם, שעשה איתי מאמצים גדולים כדי לקדם את החוק הזה.

אוסנת הילה מארק: אני מודה לחברי אברהם נגוסה ולחברי אמיר אוחנה, שגם הוא עשה רבות למען המתמחים.

אוסנת הילה מארק: אני מקווה שבעזרת השם היום אנחנו מעבירים את זה ומתקנים את העוולה הגדולה הזאת.

אוסנת הילה מארק: תודה.

יולי יואל אדלשטיין: תודה לחברת הכנסת אוסנת הילה מארק.

יולי יואל אדלשטיין: [הצעת חוק פ/5995/20; נספחות.

יולי יואל אדלשטיין: ]

יולי יואל אדלשטיין: ההצעה הבאה היא הצעת חוק לשכת עורכי הדין (תיקון – שינוי סף המעבר), התשע"ט–2018.

יולי יואל אדלשטיין: ינמק את ההצעה חבר הכנסת יחיאל חיליק בר, בבקשה.

יחיאל חיליק בר: אדוני היושב-ראש, תודה רבה.

יחיאל חיליק בר: אני פה בשביל להציג את הצעת החוק שיזמתי יחד עם חברי עיסאווי פריג' ממרצ, שנמצא עכשיו בהלווייתו של הסופר עמוס עוז, ואני מציג את זה בשם שנינו.

יחיאל חיליק בר: דיברו כבר, גם אוסנת וגם מיקי וגם אחרים, אדוני, על עוול מטורף – שבאמת לא היה כדוגמתו באף מקצוע אחר שדומה לזה – שנעשה ל-4,000 מתמחים, אבל תיקנה אותי היום דפנה ואמרה לי שזה בעצם ל-15,000 אזרחים: אלה גם בני המשפחות שסבלו ארבע שנים, אולי יותר, עם ההתמחות של אנשים שהשקיעו מזמנם, ממרצם, מכספם; שהתחילו את התהליך כשהם מכירים כללי משחק מסוימים, בחינה מסוימת, קושי מסוים, והגיעו למצב שמשנים את כלי המשחק ואת כללי המשחק באמצע המשחק, על ידי גורמים-לא גורמים, שאני כרגע לא איכנס אליהם, אבל אני כבר אמרתי ואני אומר שוב שעוד צריך לבדוק ולחקור איזה קומבינה נעשתה פה, בסיפור הזה, שבו מוכשלים 4,000 איש – 4,000 איש בבחינה שלא הייתה כדוגמתה, שעורכי דין מנוסים העידו ואמרו שאם הם היו אחרי 20 שנה כעורכי-דין עוברים את הבחינה הזאת – נכון אמיר?

יחיאל חיליק בר: אין סיכוי שהיו עוברים אותה.

יחיאל חיליק בר: אין סיכוי.

יחיאל חיליק בר: אבל גם כשאנחנו רואים סטטיסטית – דיבר אחמד טיבי על זה שאף מתמחה ערבי לא עבר, כאילו פתאום הדנ"א של ערבים או של יהודים או של חילונים או של דתיים השתנה בבחינה הזאת.

יחיאל חיליק בר: כשרואים את הגרף שעד אותן שתי בחינות בעייתיות – 88% עברו את המבחן – ופתאום 12% עוברים את המבחן, מבינים שיש פה כשל שנגוע בקומבינה, במינימום, ואני לא רוצה להגיד מה במקסימום.

יחיאל חיליק בר: אנחנו עכשיו לא באים להאשים; אלה דברים שצריכים להיבדק.

יחיאל חיליק בר: אנחנו עכשיו, אדוני היושב-ראש – אני רוצה להודות למיקי מכלוף זוהר ולך ולדודי אמסלם ולכל מי שהביע רצון טוב כדי שנוכל להעביר את החוקים האלה בקריאה טרומית, ראשונה, ובעזרת השם בשנייה ושלישית.

יחיאל חיליק בר: אנחנו פה בשביל לתקן.

יחיאל חיליק בר: החוק שלי ושל עיסאווי – וכמובן אם נצטרך נשנה, נקזז בוועדה למה שהגיוני – בא בעצם לתת פקטור למתמחים האלה.

יחיאל חיליק בר: לא לתת לשרה את האפשרות לתת פקטור; אנחנו כבר הבנו שלשרה איילת שקד אין שום רצון וכוונה טובה לעזור למתמחים.

יחיאל חיליק בר: לצערי הרב, השרה שקד, שאמונה על מערכת המשפט, שאמונה על החוק והצדק שאמור להיעשות עם מתמחים שנתנו מזמנם, כספם ומשפחתם ארבע וחמש שנים, היא שעומדת בראש ההתנגדות אליהם, וזה דבר עצוב, עצוב מאוד.

יחיאל חיליק בר: לכן אנחנו לא רוצים לתת לה פקטור.

יחיאל חיליק בר: אנחנו רוצים שהכנסת מפה תיתן ישירות את הפקטור, את התיקון הזה, או מציון 50 ומעלה או 15 נקודות פקטור – אפשר להתווכח על נקודה לפה ולשם.

יחיאל חיליק בר: אני מקווה, אדוני – אגב, זה אחד החוקים היחידים ואחד הנושאים היחידים, כבוד היושב-ראש, שיש לדעתי 117 חברי כנסת שתומכים בו, כי חוץ משלושת חברי הכנסת של המפלגה – מזל טוב לכם בימין; יש ימין חדש, הבנתי עכשיו שנפתחה מפלגה חדשה, כאילו הימין שלכם לא מספיק – אז חוץ משלושת חברי הכנסת האלה, יחד עם שרת המשפטים והשר בנט, בעצם כל הבית – אופוזיציה, קואליציה, ערבים, יהודים, דתיים, חילונים – בעד אישור החוקים האלה.

יחיאל חיליק בר: אני מצטרף לבקשה של מיקי זוהר בוועדת הכנסת – הייתי שם הבוקר – לנסות או להאריך ביום את החקיקה ולאפשר גם את יום רביעי או לכנס את הכנסת בחתימות.

יחיאל חיליק בר: אתה יודע, אדוני היושב-ראש, שאם אנחנו נעביר את זה רק בקריאה ראשונה והחבר'ה האלה והעוולה שנעשתה להם – והיא באמת ענקית – ייזרקו לכנסת הבאה, הם כנראה לא יראו לא את הפקטור ולא את הבחינה ולא את המקצוע.

יחיאל חיליק בר: אנחנו מדברים פה על אנשים טובים, שלא שייכים לאף מפלגה ספציפית, לא באים מאף מקום ספציפי.

יחיאל חיליק בר: אני רוצה לקצר כמו כולם ולבקש מהכנסת להצביע על ההצעה שלי ושל עיסאווי בקריאה טרומית, בקריאה ראשונה – אני מקווה יותר מאוחר היום או מחר – וגם בעזרת השם בקריאה שנייה ושלישית, כדי שנכניס את החוק הזה לספר החוקים של ישראל וכדי שניתן סוף-סוף מזור וסעד לאותם 15,000 אנשים – לאותם 4,000 ולמשפחות – ובעיקר להרבה מקרים, הרבה מקרים שהגיעו לאובדן עבודה, אובדן הכנסה, כמעט אובדן חיים ובוודאי השלכות נפשיות כאלה ואחרות, ובא לציון גואל.

יחיאל חיליק בר: אני מבקש ממך ומחברי הכנסת להצביע בעד החוק הזה ולסייע שהוא יעבור ונסיים עם הסאגה הזאת של המתמחים.

יחיאל חיליק בר: תודה, אדוני היושב-ראש.

יולי יואל אדלשטיין: תודה לך, חבר הכנסת יחיאל חיליק בר.

יולי יואל אדלשטיין: חברי הכנסת, קצת שקט.

יולי יואל אדלשטיין: אי-אפשר לשמוע שום דבר.

יולי יואל אדלשטיין: אווירת סוף קורס ממש.

יולי יואל אדלשטיין: [הצעת חוק פ/5996/20; נספחות.

יולי יואל אדלשטיין: ]

יולי יואל אדלשטיין: הצעת חוק לשכת עורכי הדין (תיקון – הוספת סמכות שר המשפטים למתן תוספת ניקוד למבחני הלשכה), התשע"ט–2018, של חבר הכנסת אמיר אוחנה וקבוצת חברי הכנסת.

יולי יואל אדלשטיין: בבקשה, חבר הכנסת אמיר אוחנה, גם אתה יכול לנמק את ההצעה.

אמיר אוחנה: תודה לך, אדוני היושב-ראש.

אמיר אוחנה: אדוני השר, חבריי חברי וחברות הכנסת, לפני כמה שבועות ניגשו אלי נציגי המתמחים, אדוני, וביקשו לשוחח איתי.

אמיר אוחנה: בשיחה הזאת הם סיפרו לי על העוול הגדול שנגרם להם.

אמיר אוחנה: למה עוול?

אמיר אוחנה: כבר עשרות שנים יש בחינה של לשכת עורכי הדין שמסמיכה עורכי דין ובכל בחינה גם נכשלים אנשים.

אמיר אוחנה: בכל זאת, הפעם קרה משהו שלא קרה קודם: שינו – בלי התראה מראש – שינו לסטודנטים, שכבר חמש שנים, כן, שלוש וחצי שנים לימודים פלוס שנה וחצי התמחות, הקדישו מהחיים שלהם כדי לבוא בשערי עולם המשפט, בשערי המקצוע הזה של עריכת הדין, שינו את הבחינה באופן כזה שאם עד אז הבחינה הייתה קשה, היא הפכה להיות כמעט בלתי עבירה, עד כדי כך שאת הבחינה האחרונה שאנחנו מדברים עליה עברו 12%, שזה, אדוני, 88% נכשלים.

אמיר אוחנה: זה אומר, אדוני, שלא הנבחנים נכשלו אלא הוועדה הבוחנת נכשלה.

אמיר אוחנה: עכשיו מילא, יש מי שיגידו: טוב, נכשלים בבחינה – עוברים לבחינה הבאה.

אמיר אוחנה: אבל אני רוצה לחשוף אותך, אדוני, כי הם, כשישבו אצלי בלשכה, החזירו אותי 13 שנה אחורה.

אמיר אוחנה: גם אני ניגשתי לבחינת לשכת עורכי הדין, ואני זוכר מה זה לעבור בחינה של לשכת עורכי הדין.

אמיר אוחנה: זה אומר שאדם שיש לו חיים, יש לו משפחה, יש לו עבודה, למשך כמה חודשים – לפחות שלושה חודשים – הוא שם pause על הכול, עוצר את הכול, יושב עם ערימות של ספרים שלא נכנסים איתך לכללים המשפטיים החשובים אלא לפינה של החריג לסייג, שגם אם תעבוד 40 שנה כעורך דין כנראה לא תגיע אליו.

אמיר אוחנה: וזאת, אדוני, בחינה – ובפרט הבחינות האחרונות – שאומרים לנו בפה מלא עורכי דין מובילים בתחומם, שופטים, שהם לא היו עוברים.

אמיר אוחנה: זה אומר שהבחינה לא בוחנת את היכולות ואת הידע המקצועי, אלא היא נועדה לשמש חסם, חסם בפני חופש העיסוק של אנשים שרוצים לעסוק בעריכת דין, מתוך איזו אג'נדה גילדאית שרק אנחנו נאכל את העוגה ולא נאפשר למצטרפים נוספים לאכול אותה, כי אז לא יישאר.

אמיר אוחנה: זו הפילוסופיה שעומדת מאחורי ההכשלה של הנבחנים הללו ושהביאה את חלקם, אדוני – אני מכיר באופן אישי אנשים שהגיעו לפת רעב.

אמיר אוחנה: כותב לי אדם שאני לא אחשוף את שמו – הוא ביקש שלא לחשוף את שמו, אבל אני מכיר אותו אישית – שהבחינה הזאת הביאה אותו לידי כך שהוא מבקש מזון מעמותות, וזה אחרי שעברו עליו חיים קשים: בגיל 16 נזרק מהבית וגר בבית דרור.

אמיר אוחנה: בית דרור – בית שנותן מחסה לנוער להט"בי שנזרק מהבית על הרקע הזה.

אמיר אוחנה: הוא התגייס לצה"ל ושירת בצה"ל נגד כל הסיכויים.

אמיר אוחנה: והיום הביאו אותו לפת רעב – אדם אינטליגנטי, אדם שיכול לעסוק במקצוע עריכת הדין.

אמיר אוחנה: אנשים אחרים זה הביא, כבודו, לגירושים.

אמיר אוחנה: היו גם מקרים קיצוניים מעטים של ניסיונות אובדניים – עד כדי כך הכאב גדול, עד כדי כך העוול שאנחנו באים כאן לתקן.

אמיר אוחנה: ואני חייב לשבח את כל היושבים כאן, כל היושבים כאן מכל סיעות הבית, שנרתמו.

אמיר אוחנה: בעקבות אותו מפגש שנפגשתי עם נציגי המתמחים, אדוני, החתמנו את רוב חברי הכנסת מכל סיעות הבית על פנייה לשרת המשפטים לתקן את העוול.

אמיר אוחנה: ואפשר לתקן את העוול.

אמיר אוחנה: השרה טוענת שזה לא בסמכותה, אז הינה, אנחנו נותנים לה היום בחוק את הסמכות הזאת.

אמיר אוחנה: יש ניואנסים בין הצעות החוק.

אמיר אוחנה: אנחנו נשב בוועדה, אנחנו נגבש את הנוסח המיטיב שבסופו של דבר יקל את העוול הזה, יתקן את העוול הזה, ובעזרת השם, נביא מזור גדול.

אמיר אוחנה: אני חייב, אדוני, לומר שזה חריג שיש יוזמה שמתכנסים אליה מכל סיעות הבית, יוזמה שחתומים עליה רוב חברי הכנסת.

אמיר אוחנה: זה לא דבר שאנחנו רואים כל יום בפרלמנט הזה.

אמיר אוחנה: ולכן אני חושב, אם יש נושא ש-117 – לפחות 117 חברי כנסת, כן?

אמיר אוחנה: אני לא סופר את הימין החדש, שכנראה לא מסכים ליוזמה הזאת, אבל 117 חברי כנסת מזדהים עם היוזמה, מסכימים איתה, ועוד מעט גם יצביעו פה אחד בעדה; לא יהיה פה אחד שיצביע נגד, אני מעריך.

אמיר אוחנה: אני מעריך כך.

אמיר אוחנה: אני מבקש מכל הגורמים, וגם ממך, אדוני היושב-ראש, ככל שאפשר, לקדם את ההצעה הזאת.

אמיר אוחנה: אנחנו נדון בה ברצינות בהכנה לקריאה ראשונה.

אמיר אוחנה: אני מבקש לדון בה גם בהכנה לקריאה שנייה ושלישית.

אמיר אוחנה: אני חושב שזה אפשרי.

אמיר אוחנה: ראינו מקרים בכנסת הזאת שבהתגייסות משותפת של כולם הצלחנו לשבת, לרוץ, להעביר, ובעזרת השם, נעשה ונצליח.

אמיר אוחנה: תודה, אדוני היושב-ראש.

יולי יואל אדלשטיין: תודה לחבר הכנסת אמיר אוחנה.

יולי יואל אדלשטיין: אני מבין שאין תשובת ממשלה על ההצעות האלה, לכן אנחנו יכולים לגשת להצבעה.

יולי יואל אדלשטיין: ודאי שאנחנו נקיים הצבעות נפרדות על כל הצעה והצעה.

יולי יואל אדלשטיין: נא לשבת.

יולי יואל אדלשטיין: חברי הכנסת, בקריאה טרומית, הצעת חוק לשכת עורכי הדין (תיקון – ציוני מבחני ההסמכה), התשע"ט–2018, של חברת הכנסת אוסנת הילה מארק וקבוצת חברי הכנסת.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: אפשר להצביע.

יולי יואל אדלשטיין: הצבעה מס' 3 בעד ההצעה להעביר את הצעת החוק לוועדה – 34 נגד – אין נמנעים – אין ההצעה להעביר את הצעת חוק לשכת עורכי הדין (תיקון – ציוני מבחני ההסמכה), התשע"ט–2018, לוועדה שתקבע ועדת הכנסת נתקבלה.

יולי יואל אדלשטיין: חברי הכנסת, 34 בעד, אפס מתנגדים, אפס נמנעים.

יולי יואל אדלשטיין: ההצעה אושרה בקריאה טרומית ותועבר לוועדת החוקה, חוק ומשפט לצורך הכנתה לקריאה ראשונה.

יואל חסון: לא, לא, אדוני.

יואל חסון: לוועדת הכנסת.

יולי יואל אדלשטיין: ועדת הכנסת.

יולי יואל אדלשטיין: ועדת הכנסת תכריע בנדון.

אמיר אוחנה: יש ועדה מיוחדת.

יואל חסון: כן, אבל הוועדה לא הוקמה, ובגלל זה – לוועדת הכנסת, כל ההצעות.

יולי יואל אדלשטיין: יש עוד שתי הצבעות.

יולי יואל אדלשטיין: אדוני ישב ויוכל להצביע.

יולי יואל אדלשטיין: הצעת חוק לשכת עורכי הדין (תיקון – שינוי סף המעבר), התשע"ט–2018, של חבר הכנסת עיסאווי פריג' ויחיאל חיליק בר.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: אפשר להצביע.

יולי יואל אדלשטיין: הצבעה מס' 4 בעד ההצעה להעביר את הצעת החוק לוועדה – 34 נגד – אין נמנעים – אין ההצעה להעביר את הצעת חוק לשכת עורכי הדין (תיקון – שינוי סף המעבר), התשע"ט–2018, לוועדה שתקבע ועדת הכנסת נתקבלה.

יולי יואל אדלשטיין: 34 בעד, אפס מתנגדים או נמנעים.

יולי יואל אדלשטיין: אני קובע כי גם ההצעה הזאת אושרה בקריאה טרומית ותועבר – לוועדת הכנסת, אני מבין, חבר הכנסת אמיר אוחנה, נכון?

יולי יואל אדלשטיין: כל ההצעות עוברות לוועדת הכנסת עכשיו לצורך קביעת הוועדה להכנתה לקריאה ראשונה.

יולי יואל אדלשטיין: לדיון מוקדם – הצעת חוק לשכת עורכי הדין (תיקון – הוספת סמכות שר המשפטים למתן תוספת ניקוד למבחני הלשכה), התשע"ט–2018, של חבר הכנסת אמיר אוחנה וקבוצת חברי הכנסת.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: אפשר להצביע.

יולי יואל אדלשטיין: הצבעה מס' 5 בעד ההצעה להעביר את הצעת החוק לוועדה – 37 נגד – אין נמנעים – אין ההצעה להעביר את הצעת חוק לשכת עורכי הדין (תיקון – הוספת סמכות שר המשפטים למתן תוספת ניקוד למבחני הלשכה), התשע"ט–2018, לוועדה שתקבע ועדת הכנסת נתקבלה.

יולי יואל אדלשטיין: בעד – 37, אפס מתנגדים, אפס נמנעים.

יולי יואל אדלשטיין: גם ההצעה של אמיר אוחנה עברה בקריאה טרומית וגם היא תועבר לוועדת הכנסת לצורך קביעת הוועדה להכנתה לקריאה ראשונה.

יולי יואל אדלשטיין: חברי הכנסת, הודעה למזכירת הכנסת.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק שירותי תשלום, התשע"ט–2019, שהחזירה הוועדה המיוחדת לדיון בהצעת חוק פיקוח על שירותים פיננסיים מוסדרים (הוראת שעה), והצעת חוק עבודת נשים – תקופת הלידה וההורות (השתתפות בעלות מעון יום והסטודנטיות).

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: [מס' מ/1282; דברי הכנסת, חוב' י', ישיבה 389, עמ' 32519; נספחות.

יולי יואל אדלשטיין: ]

יולי יואל אדלשטיין: חברי הכנסת, אנחנו סיימנו עם קריאות טרומיות.

יולי יואל אדלשטיין: אנחנו עוברים להצעות חוק בקריאה שנייה ושלישית.

יולי יואל אדלשטיין: הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 16), התשע"ט–2018, לקריאה שנייה ושלישית.

יולי יואל אדלשטיין: יציג את ההצעה יושב-ראש ועדת החוץ והביטחון חבר הכנסת אבי דיכטר.

יולי יואל אדלשטיין: בבקשה, אדוני.

יולי יואל אדלשטיין: זה תיקון מס' 7 והוראת שעה.

אבי דיכטר: אדוני היושב-ראש, חבריי השרים, רבותיי חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 16), התשע"ט–2018, שיזמה הממשלה.

אבי דיכטר: סעיף 24א לחוק שירות ביטחון [נוסח משולב], התשמ"ו–1986, מאפשר את הצבתם של חיילי חובה בשירות סדיר ביחידות של משטרת ישראל שעיקר תפקידן הוא ביטחון המדינה ותושביה, נוסף על הצבת חיילים במשמר הגבול מכוח סעיף 24 לחוק.

אבי דיכטר: העיקרון העומד מאחורי הסדר זה נובע מכך שבמשך השנים הוטלו על משטרת ישראל משימות ביטחוניות שדרשו מהמשטרה מאמצים מיוחדים לסיכול פיגועים לשם שמירה על ביטחון הפנים של המדינה, וזאת בלי שהוקצה לכך כוח האדם הדרוש לשם ביצוע משימות אלה.

אבי דיכטר: הסעיף נקבע כהוראת שעה בשנת 1995, ומאז הוארכה הוראת השעה כמה וכמה פעמים.

אבי דיכטר: לאחרונה הוארכה ב-2016 ותוקפה של הוראת השעה הוא עד להיום, 31 בדצמבר 2018.

אבי דיכטר: בין היתר, נקבע בה גם כי הצבת יוצא צבא במשטרת ישראל טעונה את הסכמתו.

אבי דיכטר: כמו כן, ליוצאי צבא המשרתים במסגרת זו יש מעמד זהה לחיילי צה"ל בכל עניין, לרבות בכל הנוגע לחוקים הנוגעים לחיילים משוחררים ולחוקי השיקום.

אבי דיכטר: עם השנים, לאור המלצות של ועדת החוץ והביטחון של הכנסת והמלצות של הוועדה הבין-משרדית שהקים שר הביטחון לבחינה כוללת של הצבת חיילים מחוץ לסד"כ, צומצם מספר יוצאי הצבא שהוצבו ביחידות המשטרה לביצוע משימות ביטחוניות.

אבי דיכטר: אגב, אדוני היושב-ראש, המונח "יוצא צבא" נשמע לנו הפוך, אבל הלכתי לבדוק, ומסתבר שבספר במדבר, פרק א', פסוק ג' – –

יולי יואל אדלשטיין: "כל יֹצֵא צבא".

אבי דיכטר: – – "כל יֹצֵא צבא" הוא כל מתגייס, אז למי שתוהה, זה ההסבר.

אבי דיכטר: הוועדה בראשותי הביעה חוסר נוחות מהתמשכות המצב שבו מאז 1995 הכנסת מאריכה את תוקף הוראת השעה כדבר שבשגרה, מה גם שבדיונים קודמים, כמו גם בדוחות של ועדות ציבוריות שונות, עלה כי החיילים המוצבים במשטרה אינם באים לידי מיצוי בתפקידיהם, ועיקר תרומתם הוא במילוי שורות עקב מחסור בכוח אדם מקצועי במשטרה.

אבי דיכטר: מעבר לזאת, הוועדה סברה כי לא נכון שחיילים ישרתו במשימות שיטור ואכיפת חוק מול אזרחים כפי שמבוצע היום.

אבי דיכטר: אם בתחילת ההסדר היה ניתן למצוא הצדקות ביטחוניות למהלך, הרי בשנים האחרונות נראה כי מדובר יותר ויותר בפתרון כלכלי, יותר מאשר ביטחוני.

אבי דיכטר: לכן, הוועדה החליטה לאשר לעת הזאת את הוראת השעה למשך שלוש שנים נוספות, אך בה בעת דרשה מהממשלה לפעול במהלך תקופה זו כדי למצוא הסדרים חלופיים שיאפשרו את ביטול הוראת השעה.

אבי דיכטר: להצעת החוק, אדוני היושב-ראש, לא הוגשו הסתייגויות ולא הוגשו בקשות רשות דיבור.

אבי דיכטר: אבקש מחברי הכנסת לאשר את הצעת החוק בקריאה השנייה ובקריאה השלישית.

יולי יואל אדלשטיין: תודה, חבר הכנסת דיכטר, יושב-ראש ועדת החוץ והביטחון.

יולי יואל אדלשטיין: כפי שציין חבר הכנסת דיכטר, אין לנו הסתייגויות או בקשות דיבור.

יולי יואל אדלשטיין: אנחנו מצביעים על הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 16), התשע"ט–2018, בקריאה שנייה, כנוסח הוועדה.

יולי יואל אדלשטיין: נא להצביע.

יולי יואל אדלשטיין: הצבעה מס' 6 בעד סעיפים 1–2 – 18 נגד – 3 נמנעים – אין סעיפים 1–2 נתקבלו.

יולי יואל אדלשטיין: חברי הכנסת – – –

קריאה: – – –

יולי יואל אדלשטיין: תכף תהיה קריאה שלישית.

יולי יואל אדלשטיין: תוכל לבוא לידי ביטוי.

יולי יואל אדלשטיין: בעד – 18, נגד – שלושה, אפס נמנעים.

יולי יואל אדלשטיין: אני קובע כי הצעת החוק אושרה בקריאה שנייה כנוסח הוועדה.

יולי יואל אדלשטיין: אנחנו עוברים, אם כן, לקריאה שלישית.

יולי יואל אדלשטיין: מי בעד? מי נגד?

יולי יואל אדלשטיין: אפשר להצביע.

יולי יואל אדלשטיין: קריאה שלישית.

יולי יואל אדלשטיין: הצבעה מס' 7 בעד החוק – 22 נגד – 3 נמנעים – אין חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 16), התשע"ט–2018, נתקבל.

יולי יואל אדלשטיין: אם כן, הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 16), התשע"ט–2018, אושרה בקריאה שלישית בתוצאה: 22 בעד, שלושה מתנגדים ואפס נמנעים, והפכה לחוק.

יולי יואל אדלשטיין: [מס' מ/1283; דברי הכנסת, חוב' י', ישיבה 389, עמ' 32538; נספחות.

יולי יואל אדלשטיין: ]

יולי יואל אדלשטיין: אנחנו עוברים לסעיף הבא – הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 8), התשע"ט–2018.

יולי יואל אדלשטיין: אני שוב מזמין את יושב-ראש ועדת החוץ והביטחון חבר הכנסת אבי דיכטר להציג את ההצעה לקריאה שנייה ושלישית.

אבי דיכטר: אדוני היושב-ראש, רבותיי השרים, חבריי חברי הכנסת, אני מתכבד להביא לפני הכנסת לקריאה השנייה ולקריאה השלישית את הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 8), התשע"ט–2018, שיזמה הממשלה.

אבי דיכטר: סעיף 24ב לחוק שירות ביטחון [נוסח משולב] התשמ"ו–1986, מאפשר את הצבתם של יוצאי צבא ביחידות ביטחוניות בשירות בתי הסוהר.

אבי דיכטר: בשנת 2005 החליטה הממשלה להעביר את האחריות על בתי הכלא הביטחוניים מגידו, עופר וקציעות מצה"ל לשירות בתי הסוהר.

אבי דיכטר: פה הייתי מתקן – נפלה פה שגיאה בדף: בעצם שני בתי סוהר הועברו ב-2007, ובית סוהר אחד אכן הועבר ב-2005.

אבי דיכטר: עם העברתם לאחריות שירות בתי הסוהר לא היו בשירות בתי הסוהר די סוהרים להפעיל גם את שלושת בתי הסוהר האלה, ולכן נקבע בהוראת שעה כי ניתן יהיה להציב חיילים בשירות בתי הסוהר בתפקידים של אבטחה וליווי אסירים בבתי הסוהר הביטחוניים.

אבי דיכטר: בהמשך נקבע כי ניתן יהיה להציבם באגפים בבתי סוהר המשמשים לאחזקת אסירים ביטחוניים בלבד, וכן בתפקידים של שירותי מינהלה הנוגעים לארגון כוח אדם וטיפול בפרט המיועדים לחיילים המשרתים בבתי הסוהר בלבד.

אבי דיכטר: עוד נקבע בהוראת השעה כי מספר החיילים שישרתו בשירות בתי הסוהר ייקבע בידי שר הביטחון בהסכמת השר לביטחון הפנים ובאישור הממשלה וועדת החוץ והביטחון של הכנסת.

אבי דיכטר: כן נקבע כי לחיילים המשרתים במסגרת זו יהיה מעמד זהה לזה של חיילי צה"ל בכל עניין, לרבות בכל הנוגע לחוקים הנוגעים לחיילים משוחררים ולחוקי השיקום.

אבי דיכטר: בדומה להצעת החוק הקודמת שהצגתי בנושא המשטרה, גם כאן, במקרה הזה, הוועדה הביעה אי-נוחות מהתמשכות המצב שבו מאז שנת 2005 הכנסת מאריכה את תוקף הוראת השעה כדבר שבשגרה.

אבי דיכטר: הוועדה סברה כי יש לבחון מחדש את ההסדר בכללותו, ובפרט את התפקידים שממלאים החיילים והחיילות המוצבים בשירות בתי הסוהר.

אבי דיכטר: בדומה להסדר הקודם שהצגתי, גם כאן הוועדה החליטה לאשר את הארכת הוראת השעה בשלוש שנים נוספות.

אבי דיכטר: בדומה, דרשנו מהממשלה לבחון מחדש את סוגיית הצבתם של החיילים בשב"ס ואת התפקידים שהם ממלאים ולהציג לוועדה עבודת מטה מסודרת בנושא עד סוף השנה הבאה.

אבי דיכטר: אדוני היושב-ראש, להצעת החוק לא הוגשו הסתייגויות ולא הוגשו בקשות רשות דיבור, לכן אבקש מחבריי חברי הכנסת לאשר את הצעת החוק בקריאה השנייה ובקריאה השלישית.

יולי יואל אדלשטיין: תודה ליושב-ראש ועדת החוץ והביטחון, חבר הכנסת דיכטר.

יולי יואל אדלשטיין: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 8), התשע"ט–2018, בקריאה שנייה, כנוסח הוועדה.

יולי יואל אדלשטיין: נא להצביע.

יולי יואל אדלשטיין: הצבעה מס' 8 בעד סעיפים 1–2 – 21 נגד – 2 נמנעים – אין סעיפים 1–2 נתקבלו.

יולי יואל אדלשטיין: בעד – 21, נגד – שניים, אפס נמנעים.

יולי יואל אדלשטיין: אני קובע כי ההצעה אושרה בקריאה שנייה, כנוסח הוועדה.

יולי יואל אדלשטיין: אנחנו עוברים לקריאה שלישית.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: אפשר להצביע.

יולי יואל אדלשטיין: הצבעה מס' 9 בעד החוק – 23 נגד – 2 נמנעים – אין חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 8), התשע"ט–2018, נתקבל.

יולי יואל אדלשטיין: בעד – 23, נגד – שניים, אפס נמנעים.

יולי יואל אדלשטיין: אני קובע כי הצעת החוק אושרה בקריאה שלישית והפכה לחוק במדינת ישראל.

יולי יואל אדלשטיין: הכול אושר כנוסח הוועדה.

יולי יואל אדלשטיין: [מס' מ/1234, פ/4062/20; דברי הכנסת, מושב רביעי, חוב' ל', ישיבה 350, עמ' 29688, מושב שלישי, חוב' כ"ו, ישיבה 231, עמ' 22263; נספחות.

יולי יואל אדלשטיין: ]

יולי יואל אדלשטיין: אנחנו עוברים לסעיף הבא: הצעת חוק לתיקון פקודת בריאות העם (מס' 33), התשע"ט–2018.

יולי יואל אדלשטיין: יציג את ההצעה, בשם ועדת העבודה, הרווחה והבריאות, חבר הכנסת איציק שמולי.

יולי יואל אדלשטיין: בבקשה, אדוני.

איציק שמולי: תודה רבה, אדוני היושב-ראש.

איציק שמולי: אני אכן מתכבד להציג את החוק בשמו של יושב-ראש ועדת העבודה, הרווחה והבריאות של הכנסת חבר הכנסת אלי אלאלוף.

איציק שמולי: זה המקום גם להודות לו על כל עבודתו ועל כל מסירותו למען מדינת ישראל והחברה הישראלית, גם בתוך הכנסת וגם מחוצה לה.

איציק שמולי: באמת, אלי, יישר כוח גדול.

איציק שמולי: אנחנו אוהבים אותך ומאחלים לך הצלחה.

איציק שמולי: אדוני היושב-ראש, כולנו ראינו את התחקירים המזעזעים בתקשורת, איך בחלק מהמקומות שבהם היו אמורים לטפל בקשישים הסיעודיים הפכו אותם לשקי אגרוף אנושיים.

איציק שמולי: ואנחנו אמרנו והתחייבנו שלא ננוח ולא נשקוט עד אשר נספק להם הגנה מלאה, ואנחנו בשנה האחרונה עשינו מאמצים ניכרים כדי לשפר את ההגנה, לשפר את התנאים בתוך המחלקות הסיעודיות, גם בתוך בתי החולים וגם בתוך בתי האבות.

איציק שמולי: חלק בלתי נפרד מהיכולת לספק לאותם קשישים חסרי ישע הגנה תלוי בהימצאותן של מצלמות בתוך המקומות הכי פנימיים, ואנחנו ראינו שכאשר אין מצלמות, פעם אחרי פעם לוקחים את אותם קשישים ונטפלים אליהם, מתעללים בהם, מכים אותם, משפילים אותם ומה לא.

איציק שמולי: המציאות הזאת חייבת להיפסק, וזו המטרה של החוק הזה, אדוני היושב-ראש, שמגיע כאן לכדי גמר.

איציק שמולי: אני אציג את החוק באופן פורמלי.

איציק שמולי: אדוני היושב-ראש, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת החוק לתיקון פקודת בריאות העם (מס' 33), התשע"ט–2018.

איציק שמולי: הצעת חוק זו היא מיזוג של הצעת חוק ממשלתית יחד עם הצעת חוק פרטית שלי, חבר הכנסת שמולי, יחד עם חברי כנסת רבים נוספים, שזה המקום להודות להם.

איציק שמולי: בשנים האחרונות היינו עדים למקרים קשים ומזעזעים של התעללות פיזית ונפשית בקשישים המאושפזים בבתי חולים גריאטריים.

איציק שמולי: הצעת חוק זו מבקשת לנסות ולהתמודד עם התופעה הקשה הזאת באמצעות התקנת מצלמות שיתעדו את הנעשה בבתי החולים הגריאטריים שמאושפזים בהם חולים סיעודיים או תשושי נפש.

איציק שמולי: לאורך כל הדיונים הארוכים בוועדה עמדה לנגד עינינו, אדוני היושב-ראש, המטרה לשמור על שלומם של המאושפזים יחד עם הרצון לשמור ולהגן על פרטיותם במרחבים האישיים ביותר שלהם ככל שניתן.

איציק שמולי: בשל כך, ההוראות השונות בהצעת החוק עורכות איזון עדין בין הצורך בהגנה על הקשישים חסרי הישע לבין הצורך בהגנה על כבודם ופרטיותם.

איציק שמולי: הצעת החוק קובעת שהמצלמות בבתי חולים סיעודיים יתעדו את הנעשה במרחב הפרטי של המאושפז, שכולל את חדר האשפוז וחדר השירותים והמקלחת, וכן את הנעשה במרחב המשותף בבית החולים, שכולל אזורים שמשמשים את רוב המאושפזים, כמו חדר אוכל וחדר יום.

איציק שמולי: כמו כן, נקבע כי מאושפז או נציגו החוקי רשאים לסרב לצילום במרחב הפרטי של המאושפז.

איציק שמולי: בנוסף נקבע כי המצלמות במרחב הפרטי של המאושפז לא יפעלו לאורך כל שעות היממה ובזמנים שבהם המאושפזים שוהים לבדם בחדרם, אלא רק כאשר שני אנשים נמצאים סמוך אחד לשני ויש פוטנציאל לפגיעה במאושפז.

איציק שמולי: הוראה נוספת קובעת כי הצילומים במרחב הפרטי לא יאפשרו לזהות את המצולמים, ובלבד שתישמר האפשרות לפענח את הצילומים בעת ביצוע בירור או חקירה.

איציק שמולי: על פי הצעת החוק המצלמות יוצבו באופן גלוי, ויש חובה לידע את המאושפזים ואת באי בתי החולים באמצעות שילוט מתאים על הפעלת המצלמות בבתי החולים.

איציק שמולי: בנוסף, הצילום ייעשה ללא הקלטת קול.

איציק שמולי: כמו כן, לא תתאפשר גישה לצילומים לאיש פרט לאדם שמינה מנהל בית החולים, שעבר הכשרה מתאימה לכך.

איציק שמולי: מורשה הגישה יהיה רשאי לצפות בצילומים רק כאשר מתעורר חשש לפגיעה במאושפז.

איציק שמולי: מנכ"ל משרד הבריאות יהיה רשאי אף הוא לבקש לצפות בצילומים, וזאת במצבים שבהם מתעורר חשש לפגיעה במאושפזים.

איציק שמולי: עוד נקבע בהצעת החוק כי שמירת הצילומים תתבצע בנפרד מכל מאגר מידע אחר הנמצא בבית החולים.

איציק שמולי: מנהל בית החולים ישמור את הצילומים שבוצעו במרחב המשותף למשך 60 ימים, ואת הצילומים שבוצעו בחדרי האשפוז – למשך 45 ימים, כדי לאפשר שימוש בצילומים במקרה של חשש לפגיעה.

איציק שמולי: כדי לאפשר לבתי החולים זמן התארגנות להתקנת המצלמות בהתאם להוראות שנקבעו בהצעת החוק, מוצע כי תחילתו של החוק תהיה שנה מיום פרסומו, וככל שיידרש זמן נוסף, שר הבריאות, בהסכמת שר האוצר ובאישור ועדת העבודה, הרווחה והבריאות של הכנסת, יהיה רשאי לדחות את מועד התחילה בתקופה נוספת שלא תעלה על שנתיים.

איציק שמולי: מדובר, אדוני היושב-ראש, בהצעת חוק חשובה, שמסייעת לנו כחברה להגן על קשישים חסרי ישע ולאפשר להם להזדקן בכבוד.

איציק שמולי: ההצעה אושרה בוועדה פה אחד ולא הוגשו לה הסתייגויות.

איציק שמולי: לפיכך, אני פונה ומבקש מהכנסת לאשר את הצעת החוק בקריאה השנייה ובקריאה השלישית.

איציק שמולי: אני רוצה שוב להודות ליושב-ראש ועדת העבודה, הרווחה והבריאות של הכנסת חבר הכנסת אלי אלאלוף על הקידום המהיר והאינטנסיבי של החוק.

איציק שמולי: אני רוצה להודות להנהלת הוועדה, גם לענת שמואל וגם ליועצת המשפטית ענת מימון, שעשתה עבודה יוצאת דופן, לכל חברי הוועדה ולמשרדי הממשלה.

איציק שמולי: תודה רבה.

איציק שמולי: זה חוק חשוב מאוד, שיאפשר לנו לשמור ולהגן על הקשישים, שראינו איזה התעללויות נוראיות הם עברו בשנים האחרונות.

איציק שמולי: תודה רבה, אדוני.

יולי יואל אדלשטיין: תודה לחבר הכנסת איציק שמולי ולכל חברי הכנסת היוזמים הרבים.

יולי יואל אדלשטיין: להצעת החוק יש שתי בקשות דיבור.

יולי יואל אדלשטיין: אני מבין שחבר הכנסת איציק שמולי לא צריך בקשת דיבור, וחברת הכנסת נורית קורן – איננה.

יולי יואל אדלשטיין: אז אנחנו עוברים להצבעה.

יולי יואל אדלשטיין: אין הסתייגויות, כאמור.

יולי יואל אדלשטיין: הצעת חוק לתיקון פקודת בריאות העם (מס' 33), התשע"ט–2018, בקריאה שנייה, כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: אפשר להצביע.

יולי יואל אדלשטיין: הצבעה מס' 10 בעד סעיפים 1–4 – 27 נגד – אין נמנעים – אין סעיפים 1–4 נתקבלו.

יולי יואל אדלשטיין: חברי הכנסת, בקריאה שנייה – 27 בעד, אפס מתנגדים ואפס נמנעים.

יולי יואל אדלשטיין: אישרנו, ולכן עוברים לקריאה השלישית, כנוסח הוועדה.

יולי יואל אדלשטיין: הצעת חוק לתיקון פקודת בריאות העם (מס' 33), התשע"ט–2018.

יולי יואל אדלשטיין: הצבעה מס' 11 בעד החוק – 26 נגד – אין נמנעים – אין חוק לתיקון פקודת בריאות העם (מס' 33), התשע"ט–2018, נתקבל.

יולי יואל אדלשטיין: בקריאה שלישית התוצאה היא 26 בעד, אפס מתנגדים, אפס נמנעים.

יולי יואל אדלשטיין: הצעת החוק אושרה כנדרש בשלוש קריאות.

יולי יואל אדלשטיין: [מס' מ/1258, פ/4078/20, פ/4136/20; דברי הכנסת, חוב' ב', ישיבה 366, עמ' 31327; מושב שלישי, חוב' ל"ה, ישיבה 256, עמ' 23336 ועמ' 23339; נספחות.

יולי יואל אדלשטיין: ]

יולי יואל אדלשטיין: אנחנו עוברים לסעיף הבא, חברי הכנסת.

יולי יואל אדלשטיין: הסעיף הבא הוא הצעת חוק איסור צריכת זנות (הוראת שעה ותיקון חקיקה), התשע"ט–2018, לקריאה שנייה וקריאה שלישית.

יולי יואל אדלשטיין: יציג את ההצעה יושב-ראש ועדת החוקה, חוק ומשפט חבר הכנסת ניסן סלומינסקי.

יולי יואל אדלשטיין: בבקשה, אדוני.

ניסן סלומינסקי: אדוני היושב-ראש, אדוני השר, חבריי חברי הכנסת, הצעת החוק לאיסור צריכת הזנות, הצעת חוק – איך אומרים?

ניסן סלומינסקי: מהפכה, אפשר להגיד, שבנויה על הצעות חוק פרטיות של שתי חברות כנסת, עליזה לביא ושולי מועלם-רפאלי, שמוזגו עם הצעת חוק ממשלתית.

ניסן סלומינסקי: חלק מהצעת החוק הפרטית שלהן נשארה לימים שיגיעו עוד, והיא מוזגה עם חלק אחד.

ניסן סלומינסקי: משמעות ההצעה היא מהפכנית: פעם ראשונה שבמדינת ישראל אוסרים צריכת זנות.

ניסן סלומינסקי: מגיע לכן יישר כוח גדול.

ניסן סלומינסקי: הצעת החוק הממשלתית בנויה על כך שהייתה ועדה בין-משרדית בראשותה של מנכ"לית משרד המשפטים אמי פלמור, ובעיקרון היא אומרת שכל מי שצורך זנות, הקנס עליו יהיה בפעם הראשונה 2,000 שקל, ואם פעם שנייה – זה יוכפל.

ניסן סלומינסקי: זה דבר ראשון.

ניסן סלומינסקי: דבר שני, בדרך כלל זנות – כשרואים את המעשה.

ניסן סלומינסקי: פה קשה לעשות את זה, ולכן נקבעה חזקה שכל מי שנמצא במקום בית הבושת, חזקה שהוא בא לצורך צריכת זנות, וגם הוא – יקנסו אותו, אלא אם כן הוא יצליח להוכיח שלא, אבל בעיקרון יש חזקה שהוא כן בא לצרוך זנות.

ניסן סלומינסקי: חשוב להדגיש שכל זה מדבר על מי שבא לצרוך את הזנות, ולא מדבר על אותן נשים שבחלקן, חלק גדול מהן הן נשים שמנוצלות, שנמצאות בתחתית החברה, גם מבחינה כלכלית, והן עושות את זה הרבה פעמים גם בחצי כפייה, או מלאה.

ניסן סלומינסקי: לגביהן החוק הזה לא מתייחס.

ניסן סלומינסקי: הוא כן מתייחס לחלק השיקומי שלהן.

ניסן סלומינסקי: אנחנו רואים חשיבות אדירה בכך שהמדינה תיקח על עצמה אחריות לשקם את אותן נשים, קודם כול כלכלית, כי כאילו מקור הפרנסה שלהן עכשיו נסגר, כי אסור לצרוך זנות.

ניסן סלומינסקי: אבל הרבה יותר מכלכלית, גם מכל ההיבטים האחרים – חברתית וכו' – המדינה חייבת לקחת על עצמה את האחריות.

ניסן סלומינסקי: זה לא יופיע בחוק במפורש, אבל אני התניתי את ההצבעה על החוק הזה בכך שמנכ"לית משרד המשפטים, שעמדה בראש הוועדה, תביא סיכומים עם משרד האוצר ואחרים על הקצאת כספים לצורך הנושא הזה.

ניסן סלומינסקי: חיכיתי שבועיים, ואכן היא באה לישיבה והודיעה, נתנה לנו נייר כתוב שבו יש החלטה על הקצאת 30 מיליון שקל בכל שנה.

ניסן סלומינסקי: החוק הזה הוא הוראת שעה לחמש שנים – לכל שנה 30 מיליון שקל, עם פירוט מלא לְמה הולכת כל אגורה, לאיזה תחום, מי מטפל בזה, מי אחראי.

ניסן סלומינסקי: היא עושה עבודה מדהימה, ואני רוצה לשבח אותה מפה, גם על הדחיפה וגם על זה שיש תקציב.

ניסן סלומינסקי: לאור זה שראינו שיש תקציב שיכול לשקם את אותן נשים, העברנו את ההחלטה הזאת.

ניסן סלומינסקי: אז אני רוצה להודות קודם כול לתמי ונעמה, היועצות המשפטיות שלנו שליוו אותנו; להודות לחברותיי חברות הכנסת עליזה ושולי, שדחפו את זה, ולכל שאר חברי הוועדה שהשתתפו – חלק לא באו – שהשתתפו כולם ועזרו לנו להעביר את החוק הזה בזריזות יחסית, כדי שהכנסת תוכל לאשר אותו עכשיו בקריאה שנייה ושלישית.

ניסן סלומינסקי: הוא ייכנס כחוק לספר החוקים של מדינת ישראל.

ניסן סלומינסקי: אין איזו התנגדות, ואני גם לא יודע אם יש – אולי ביקשו זכות דיבור, אבל התנגדות אין לזה, אז אני מבקש מחבריי להצביע ולאשר את זה בקריאה שנייה ושלישית.

ניסן סלומינסקי: תודה.

טלי פלוסקוב: תודה רבה לחבר הכנסת ניסן סלומינסקי.

טלי פלוסקוב: כאמור, אין הסתייגויות אך יש בקשות דיבור.

טלי פלוסקוב: חברת הכנסת שולי מועלם-רפאלי, בבקשה, ואחריה – חברת הכנסת עליזה לביא.

טלי פלוסקוב: כן.

טלי פלוסקוב: עד חמש דקות, גברתי, לרשותך.

טלי פלוסקוב: בבקשה.

שולי מועלם-רפאלי: גברתי היושבת-ראש, חברי השר, חבריי וחברותיי חברי הכנסת, אין לי אלא לפתוח בברכה: ברוך אתה ה' אלוהינו מלך העולם שהחיינו וקיימנו והגענו לזמן הזה.

שולי מועלם-רפאלי: 70 שנה מאז הנס הגדול של חזרת עם ישראל לארצו ותקומת מדינת ישראל מדינת ישראל הכנסת העשרים רושמת את אחד הצעדים המשמעותיים ביותר בתקומת העם היהודי.

שולי מועלם-רפאלי: זנות היא עבירה, צריכת זנות היא עבירה, ומהיום, בעזרת השם, גם עבירה בספר החוקים של מדינת ישראל, המדינה היהודית והדמוקרטית.

שולי מועלם-רפאלי: הדבר הזה, התהליך שעברנו כאן

שולי מועלם-רפאלי: בכנסת – שהתחילה אותו חברת הכנסת זהבה גלאון, והמשכנו אותו ביתר שאת וביתר עוז עם חבר הכנסת דוד צור בכנסת הקודמת, עם חברת הכנסת עליזה לביא וחברת הכנסת עאידה תומא סולימאן – לא היה מגיע אל סופו לולא התהליך המשמעותי של ההבנה שזנות נוגדת כל ערך שמישהו מאיתנו מאמין בו – ערך יהודי, ערך מוסרי, ערך אנושי, ערך חברתי, ערך שרואה בכל אדם עולם מלא.

שולי מועלם-רפאלי: חביב אדם שנברא בצלם זה התנגדות מוחלטת לצריכת זנות.

שולי מועלם-רפאלי: הדבר הזה לא היה מצליח לולא העבודה האינטנסיבית בתת-ועדה למניעת סחר בנשים וזנות שהובילה חברת הכנסת עליזה לביא בכנסת הזאת ובתמיכת כל המשרדים.

שולי מועלם-רפאלי: וכיוון שאנחנו רגע לפני פיזור הכנסת הזאת – שנעשתה בה חקיקה משמעותית, וזאת אחת מהן – אני מבקשת לציין את השרים שנתנו יד וגיבוי גדול לתהליך בכנסת הזאת והביאו אותו אל סופו: שרת המשפטים איילת שקד, שר הרווחה חיים כץ, השר לביטחון הפנים גלעד ארדן, שר הבריאות הרב ליצמן, שר החינוך נפתלי בנט ושר האוצר משה כחלון.

שולי מועלם-רפאלי: כל אחד מהם ידע לשים את המילים הנכונות, את הכסף, את התמיכה, את השינויים שנצרכו במשרדים, ובעיקר במשרד המשפטים – שרת המשפטים, יחד עם המנכ"לית אמי פלמור.

שולי מועלם-רפאלי: רצינו הפללה, זה לא סוד.

שולי מועלם-רפאלי: חשבנו שהדבר הנכון הוא הפללת לקוחות זנות ושיקום נשים במעגל הזנות.

שולי מועלם-רפאלי: ישנו חלק אחד, של איסור צריכת זנות, שהופך להיות עבירה במדינת ישראל, וישנה תוכנית שיקום שעליה, כמו שאמר חבר הכנסת ניסן סלומינסקי, כבר ישנה התחייבות ל-30 מיליון שקל בבסיס התקציב שמתווספים למענים שיש היום.

שולי מועלם-רפאלי: זה לא מספיק.

שולי מועלם-רפאלי: יש כ-14,000 נשים, גברים ובני נוער במעגל הזנות.

שולי מועלם-רפאלי: אנחנו חייבים לכל אחת ואחד מהם את המשך התהליך.

שולי מועלם-רפאלי: אסור לנו לסגת, רק להתקדם.

שולי מועלם-רפאלי: לא היינו מגיעים לזה לולא הנשים והגברים המופלאים שיושבים כאן ממולי: נשות המטה למאבק בסחר בנשים ובזנות, שבזכותכן החוק הזה, שלא הפריד בין הפללת לקוחות לבין שיקום הנשים, הובא אל שולחן הכנסת הזאת.

שולי מועלם-רפאלי: בזכותכן הכנסת הזאת ואלה שלפניה רואות בכל אחת ואחד מהנשים במעגל הזנות עולם שלם.

שולי מועלם-רפאלי: אתן, שעוסקות בהן יום אחרי יום, אתם, שנמצאים שם ב"הלב 24/7" ורואים את המצוקות בעיניים, יודעות ויודעים שזנות היא אף פעם לא בחירה; זנות היא נסיבות חיים קשות שמביאות אל מציאות של ניצול קשה.

שולי מועלם-רפאלי: אני רוצה להודות למיטל ונעה, שהקימו ביחד איתי את קואליציית הארגונים הדתיים למאבק בזנות, ולהודות להשם על הצעד הגדול הזה, שבו כל הציונות הדתית נכנסה אל המאבק הזה מכל הלב.

שולי מועלם-רפאלי: ואחרונים חביבים – הצוות שלי, עזרא, אורי וענהאל, שגם בזכותם אנחנו מגיעים אל היום הגדול הזה.

שולי מועלם-רפאלי: חברים וחברות, אלה שכאן ואלה שלצערי לא נמצאים כאן ולא באו להצביע על השינוי הגדול הזה, אני מודה לכל אחד ואחת מכם על הגב הגדול שניתן לנו לאורך כל השנים שעבדנו על החוק הזה.

שולי מועלם-רפאלי: בלי חברי וחברות הכנסת לא היינו מצליחים להגיע לכאן.

שולי מועלם-רפאלי: תודה רבה.

טלי פלוסקוב: תודה רבה לחברת הכנסת שולי מועלם-רפאלי.

טלי פלוסקוב: חברת הכנסת עליזה לביא, בבקשה.

טלי פלוסקוב: עד חמש דקות לרשותך, גברתי.

עליזה לביא: תודה, גברתי היושבת-ראש.

עליזה לביא: חברותיי חבריי חברי הכנסת, רגע מאוד מרגש, רגע מכונן, שעת רצון – הדברים שנאמרו כאן, גם על ידי יושב-ראש ועדת חוקה וגם על ידי חברתי חברת הכנסת שולי מועלם, שותפה נאמנה באמת בכל העשייה.

עליזה לביא: החוק הזה עבר כאן בקריאה טרומית על ידי 70 חברי כנסת.

עליזה לביא: אף אחד לא הצביע נגד.

עליזה לביא: הכנסת אמרה את דברה.

עליזה לביא: הכנסת הובילה את הממשלה.

עליזה לביא: ואני רוצה להודות לשרים, ובראשם לשרת המשפטים, שהבינה שבשעה הזאת אנחנו מובילים תיקון, תיקון עולם, והינה, התוצאה פה לפניכם: אחד החוקים הבולטים שהכנסת מובילה בו את הממשלה.

עליזה לביא: ויושבות כאן חברותיי היקרות שהובילו.

עליזה לביא: וגם בשנים שהכנסת והממשלה המשיכו לעצום עיניים, ארגוני השטח, המטה למאבק ידע שצריך להמשיך ולהדהד בפעמונים, ושמדינת ישראל חייבת, חייבת להצטרף למדינות שכבר אמרו את זה.

עליזה לביא: אז זו שעת רצון, שעת רצון שמובילה לשינוי הדרמטי; רגע באמת מאוד מרגש, שאומר לנו מי אנחנו, איזו חברה אנחנו ומה נאמר לילדים שלנו.

עליזה לביא: כי כשאומרים לנו המכיניסטים והחיילים: רגע, אבל אף אחד לא אמר לנו שאסור, אז אנחנו צריכים להחזיר את הכדור הלוהט הזה אלינו לכאן, לבית המחוקקים.

עליזה לביא: אז כן, שש שנים אחרי שהרחבתי את סמכויות ועדת המשנה והוספתי את הזנות לעיסוק של ועדת הסחר בנשים ובזנות, שהיום אני עומדת בראשה בכנסת הזאת, אני שמחה שבמשמרת שלנו, לאחר עבודה רבת שנים, עשר שנים, שהיו בה גם חברת הכנסת לשעבר אורית זוארץ, וזהבה גלאון, ודוד צור, ורבים וטובים אחרים, באמת הגענו לרגע המאוד-מאוד משמח הזה, שמביא את הזעקה של דנה, ושרית, ורבקה, וגל, וליטל, ועוד הרבה מאוד נשים שמבקשות: תסייעו בידינו לצאת ממעגל הזנות, לצאת מרצף הזנות.

עליזה לביא: ושיתוף הפעולה הנדיר הזה הביא את זה, גם מבחינת שרי הממשלה שהוזכרו כאן – גם הבריאות וגם הרווחה וגם האוצר וגם החינוך – שבפעם הראשונה מבינים שחייבים לבוא.

עליזה לביא: את החוק הזה אנחנו מעבירים היום, אבל הוא ייכנס לתוקף רק עוד שנה וחצי, שנה וחצי של עבודה בשתי הזרועות, גם השיקומית, שתבוא ובאמת תיישם את המענים, אבל גם זו החינוכית – שאסור, אסור לצרוך זנות במדינת ישראל, וצריך לחנך ולומר ולהביא לכולם את האמירה הזאת; לשמיעה של הזעקה של כל מי שנמצא על רצף הזנות.

עליזה לביא: מעטים הם המקרים שבוחרים בחיי הסבל הללו, בחובות, בניצול, בשעבוד.

עליזה לביא: המקרים הם אפסיים.

עליזה לביא: מי שנמצא ונמצאת על רצף הזנות נגררו לשם מסיפורי חיים מאוד מאוד קשים.

עליזה לביא: ואחרי שהעברנו את הצעת החוק הזאת אנחנו חייבים לדרוש את היישום שלה בפועל.

עליזה לביא: יש לנו שנה וחצי של עבודה רבה רבה רבה, ורגע לפני שאנחנו פותחים את השמפניה – העיסוק לא תם ולא נשלם.

עליזה לביא: היום זה רגע מרגש באמת, רגע מכונן, תיקון עולם, כמו שאמרתי, אבל אנחנו לא יכולים לבוא ולשמוח עד שלא ניישם וניתן מענה, משום שכאן בחוץ מתנהלת הפגנה, וגם עוד ועוד צעקות ומענות על מה שאנחנו עושים כאן היום.

עליזה לביא: ואנחנו עושים כאן היום את מה שצריך היה להיעשות מזמן, אבל, אבל בעזרה, בתמיכה, בשיקום ובחינוך.

עליזה לביא: אני מחויבת להמשיך לפעול ולוודא שהחוק יפעל בשלמותו ויגן על שיקומם, ביטחונם ובריאותם של כל מי שנמצא על הרצף של הזנות, והקמה של התוכניות החינוכיות וליישום בביטוח הלאומי, כמו שמנכ"ל הביטוח הלאומי הבטיח בוועדת המשנה, ומענים מיוחדים, והכרה בזנות כנכות, כדי להבין שאנחנו יותר מדי שנים עצמנו את העיניים ולא נתנו סיוע ולא נתנו מענה; ושהכסף שהובטח והמיליונים של השקלים יגיעו למקומות עבור השיקום בזנות, ובמשרד הרווחה התקציב חייב להיות במלואו ולבוא לידי יישום.

עליזה לביא: אז אכיפה אפקטיבית, סל שיקום מתאים, חינוך והגברת המודעות הציבורית יצמצמו בצורה דרמטית את היקפי תופעת הזנות במדינת ישראל.

עליזה לביא: ואני קוראת לכם, חבריי וחברותיי, להצביע בעד פה אחד, ונאמר כולנו: די לצריכת הזנות במדינת ישראל.

עליזה לביא: יו"ר ועדת חוקה, לא היית כאן כשהודיתי לך.

עליזה לביא: אני רוצה לחזור ולהודות, גם על ההבנה שזאת שעת רצון, ועל שהובלת בנחישות את העבודה בוועדה, לחברתי שולי מועלם על העבודה המשותפת, ולכל חברי הכנסת, לשרים.

עליזה לביא: זה יום חג, שעת רצון, תיקון עולם שבו אנחנו מגדירים מי אנחנו, מה אנחנו, מהם הערכים של מדינת ישראל.

עליזה לביא: שרת המשפטים, שהבינה, אמי פלמור – –

טלי פלוסקוב: תודה.

עליזה לביא: – – שהובילה את הוועדה המקצועית, וכמובן העוזרים שלי, שללא ספק עבדו ועובדים בוועדה למאבק בסחר בנשים ובזנות – –

טלי פלוסקוב: תודה רבה.

עליזה לביא: – – וכמובן, למנהלת הוועדה.

עליזה לביא: תודה רבה, גברתי.

ניסן סלומינסקי: – – – רציתי לשמוע פעם שנייה.

עליזה לביא: היית.

עליזה לביא: אז חזרת, ופעם שנייה, הרווחת פעם שנייה.

עליזה לביא: אני חושבת שכולנו שמחים, אבל כמו שאמרתי, מחויבים בשנה וחצי הקרובות לדאוג שמה שהבטחנו ייושם, ובכך נתקדם הלאה.

עליזה לביא: והארגונים, אתם פה כדי להמשיך ולעקוב.

טלי פלוסקוב: תודה.

טלי פלוסקוב: תודה, גברתי.

עליזה לביא: ותודה רבה רבה לכם.

טלי פלוסקוב: תודה רבה לחברת הכנסת עליזה לביא.

טלי פלוסקוב: ההתרגשות מובנת.

טלי פלוסקוב: רבותיי, אנחנו עוברים להצבעה.

טלי פלוסקוב: כעת נצביע על הצעת חוק איסור צריכת זנות (הוראת שעה ותיקון חקיקה), התשע"ט–2018, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 12 בעד סעיפים 1–9 – 34 נגד – אין נמנעים – אין סעיפים 1–9 נתקבלו.

טלי פלוסקוב: 34 חברי כנסת בעד, אין מתנגדים, אין נמנעים.

טלי פלוסקוב: הצעת החוק עוברת בקריאה שנייה.

טלי פלוסקוב: וכעת נצביע על אותה הצעת חוק בקריאה השלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 13 בעד החוק – 34 נגד – אין נמנעים – אין חוק איסור צריכת זנות (הוראת שעה ותיקון חקיקה), התשע"ט–2018, נתקבל.

טלי פלוסקוב: 34 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק איסור צריכת זנות (הוראת שעה ותיקון חקיקה), התשע"ט–2018, עברה בקריאה שנייה ובקריאה שלישית, ונכנסת לספר החוקים של מדינת ישראל.

טלי פלוסקוב: חברת הכנסת שלי יחימוביץ מבקשת לברך.

טלי פלוסקוב: בבקשה, גברתי.

שלי יחימוביץ': אני רוצה לברך את כל הנשים האמיצות שיושבות כאן ביציע ובחרו במלחמה לא פשוטה, לא קונסנזואלית.

שלי יחימוביץ': אנחנו כולנו יודעות שבהתחלה, לומר שצריך להוציא מהחוק את הזנאים זה נחשב דבר מטורלל, מהפכני וקיצוני, והודות לדבקות שלכן במטרה והאחיזה שלכן במטרה הכל-כך צודקת הזאת הגענו ליום הזה, שהוא לא ממלא את כל משאלות ליבנו, אבל הוא בהחלט צעד משמעותי ואפילו היסטורי.

שלי יחימוביץ': אני רוצה לציין מכל הנשים והגברים הרבים שהיו שותפים למהלכים האלה במיוחד את חברותיי חברת הכנסת שולי מועלם ויו"ר מרצ לשעבר חברת הכנסת לשעבר זהבה גלאון, שצעדו יד ביד חרף כל המחלוקות הפוליטיות ושיתפו פעולה במטרה הנשגבת הזאת.

שלי יחימוביץ': וזאת מטרה נשגבת.

שלי יחימוביץ': המלחמה בזנאות היא כמו המלחמה נגד העבדות ולשחרור העבדים, לא פחות מזה.

שלי יחימוביץ': וכברת הדרך המדהימה וההיסטורית שעשינו בזמן קצר עוד תיזכר ותירשם בהיסטוריה, כיוון שעד לפני זמן קצר מאוד עוד ניהלנו כאן דיונים נגד מיסוד הזנות.

שלי יחימוביץ': היו כאלה שרצו להפוך את הזנות למקצוע שמשלמים עליו מס הכנסה ולהפוך את ההתעמרות הנוראה הזאת, את השימוש הכל-כך נורא ומדכא בגופו של האדם ובנפשו, בהתייחסות אליו כאל סחורה עוברת לסוחר שאפשר לגלגל אותה מיד ליד תמורת כסף – היו כאלה שרצו למסד את זה.

שלי יחימוביץ': וכברת הדרך המוסרית האדירה שעשינו מאז, בזמן כל כך קצר, ראויה פשוט להשתאות, והיא הודות לקומץ של אנשים שלמרות הלעג ולמרות הדיבור הכאילו-ליברלי על הזכות לצרוך זנות כאילו מדובר במוצר צריכה – העמידה הזאת נגד, ובעד המוסר, לא ניצחה עדיין אבל היא בדרך לניצחון, והיא תירשם בספרי ההיסטוריה, גם של ישראל וגם של העולם כולו.

שלי יחימוביץ': אני אגיד בנימה אישית.

שלי יחימוביץ': ב-2011 הוצאתי ספר שקראו לו "אנחנו", על מוסר, חברה, לאומיות וכלכלה במדינת ישראל, והיה בתוכו פרק על זנות ופורנוגרפיה.

שלי יחימוביץ': ואני מודה, בבושה מסוימת, שהיססתי בהתחלה אם להכניס את הפרק לספר מרוב שהוא היה רדיקלי וקורא תיגר.

שלי יחימוביץ': הוא נכנס בסוף לספר, אבל היום כבר כל כך הרבה דברים נכתבים ואף אחד לא חושב שהם רדיקליים אלא שהם הדבר הטוב, הנכון, הצודק, המוסרי, המשחרר משעבוד, ועל כך תבואו על הברכה, כולכם, על החוק הנפלא הזה.

שלי יחימוביץ': וגם, אני אגיד עוד דבר שאני לא אומרת בדרך כלל, ויש לי מחלוקת עצומה איתה, אידיאולוגית, עם שרת המשפטים איילת שקד: אני מברכת גם אותך על כך שקידמת את החוק הזה בצורה כה משמעותית.

שלי יחימוביץ': תודה רבה.

טלי פלוסקוב: תודה רבה לחברת הכנסת שלי יחימוביץ.

טלי פלוסקוב: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושבת-ראש הישיבה, הינני מתכבדת להודיעכם, כי הונחה היום על שולחן הכנסת – המלצת הוועדה הציבורית לקביעת שכר ותשלומים אחרים לחברי הכנסת בנושא:

ירדנה מלר-הורוביץ: גילום מס בשל שדרוג רכב לצורכי מיגון, המלצה לשנת 2019.

ירדנה מלר-הורוביץ: עוד הונחו, לקריאה שנייה ולקריאה שלישית: הצעת חוק עבודת נשים (תיקון מס' 61), התשע"ט–2019; הצעת חוק העיסוק באופטומטריה (תיקון מס' 3), התשע"ט–2019; הצעת חוק העסקת עובדים על ידי קבלני כוח אדם (תיקון מס' 12), התשע"ט–2019, שהחזירה ועדת העבודה, הרווחה והבריאות.

ירדנה מלר-הורוביץ: תודה.

טלי פלוסקוב: תודה רבה, גברתי.

טלי פלוסקוב: [מס' כ/818; דברי הכנסת, חוב' י"ב, ישיבה 395, עמ' 32872; נספחות.

טלי פלוסקוב: ]

טלי פלוסקוב: אנחנו עוברים להצעת החוק הבאה:

טלי פלוסקוב: הצעת חוק השמות (תיקון מס' 8), התשע"ט–2018.

טלי פלוסקוב: יציג את הצעת החוק יושב-ראש ועת החוקה, חוק ומשפט חבר הכנסת ניסן סלומינסקי.

טלי פלוסקוב: בבקשה, אדוני.

ניסן סלומינסקי: גברתי היושבת-ראש, אדוני השר, חבריי חברי הכנסת, הצעת החוק הזאת היא מיזוג של שתי הצעות חוק פרטיות – של חברי מוטי יוגב ומיכל רוזין ושל אורלי לוי אבקסיס.

ניסן סלומינסקי: אני רוצה, כדי שאני לא אשכח, להודות לבני בגין, שניהל, ולנעמה, היועצת המשפטית.

ניסן סלומינסקי: הצעת החוק הזאת באה לומר שמי שהורשע בעבירת מין ושמו פורסם ברבים – מה שהוא הרבה פעמים יכול לעשות זה לשנות את השם, וממילא הוא עובר למקום אחר, וכבר אף אחד לא יודע שהוא עבריין מין, והוא יכול להתחיל לחיות כמו – זהו.

ניסן סלומינסקי: הצעת החוק הזאת אומרת שאם הוא חושב שככה הוא יוכל להטעות את הציבור, אז הוא לא יכול – הוא לא יכול לשנות את שמו אם שמו פורסם ברבים, אלא אם כן שר הפנים שוכנע שזה לא העניין, שאין בשינוי זה כדי להטעות את הציבור או לפגוע בתקנות הציבור; מעבר לזה הוא לא יכול לשנות.

ניסן סלומינסקי: זה חוק טוב, נכון, סביר, ושוב, אני רוצה להודות למציעים, למוטי, מיכל ואורלי, ולבקש מחבריי חברי הכנסת לתמוך בזה בקריאה שנייה ושלישית.

ניסן סלומינסקי: תודה.

טלי פלוסקוב: תודה רבה לחבר הכנסת ניסן סלומינסקי.

טלי פלוסקוב: להצעת החוק הזאת אין הסתייגויות ולא הוגשו בקשות דיבור, לכן אנחנו עוברים להצבעה.

טלי פלוסקוב: וכעת נצביע על הצעת חוק השמות (תיקון מס' 8), התשע"ט–2018, בקריאה השנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 14 בעד סעיפים 1–2 – 28 נגד – אין נמנעים – אין סעיפים 1–2 נתקבלו.

טלי פלוסקוב: 28 חברי כנסת בעד, אין מתנגדים, אין נמנעים.

טלי פלוסקוב: הצעת החוק עברה בקריאה השנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 15 בעד החוק – 28 נגד – אין נמנעים –אין חוק השמות (תיקון מס' 8), התשע"ט–2018, נתקבל.

טלי פלוסקוב: 28 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק השמות (תיקון מס' 8), התשע"ט–2018, עברה בקריאה השנייה ובקריאה השלישית, ונכנסת לספר החוקים של מדינת ישראל.

טלי פלוסקוב: חבר הכנסת מוטי יוגב, היוזם, מבקש לברך.

טלי פלוסקוב: בבקשה, אדוני.

מרדכי יוגב: תודה רבה, גברתי היושבת-ראש.

מרדכי יוגב: חבריי חברי הכנסת.

טלי פלוסקוב: רק אם אפשר לקצר, יהיה מצוין.

מרדכי יוגב: בדברים קצרים מאוד, החוק הזה – ואני קודם כול מודה לחברתי חברת הכנסת מיכל רוזין על המקצועיות הרבה שלה בתחום ועל החיבור בינינו בעוד כמה חוקים, ומודה לחבריי חבר הכנסת ניסן סלומינסקי וחברי חבר הכנסת בני בגין, שישבו בוועדות וקידמו את החוק.

מרדכי יוגב: החוק הזה לא ישנה – ואני מודה לעוזרי דובי ולמזכירי הסיעה ענבר ויוחאי, שסייעו בידינו בקידום החוק – החוק הזה לא ישנה את האדם ששינה את שמו; הוא ואופיו עלולים להישאר אותו הדבר.

מרדכי יוגב: אבל הוא בא לשרת תכלית שתמנע פגיעות חוזרות ונשנות מצד אותו אדם, מצד הפוגע הפוטנציאלי, ולהגן בכך על הציבור הרחב, על נפגעות ונפגעי תקיפה ואחרים, כי המנגנונים לא תמיד עובדים.

מרדכי יוגב: לעיתים, גם בעידן המחשבים, פרט לכ-1,000 איש שהתוודענו שיחידת צור עוקבת אחריהם, יש כמעט פי שישה עברייני מין רשומים במאגרים, ולא כולם תחת פיקוח.

מרדכי יוגב: אז כדי למנוע עוד עבירות ועוד טרגדיות לקורבנות הבאנו את החוק הזה, שימנע או שיאפשר לקורבן להתגונן, וימנע מפגש בלתי רצוני עם העבריין, כי טובת הקורבנות במקרה הזה ראוי שתקבל את המשקל הרב יותר.

מרדכי יוגב: ואני מודה כאן לכל חבריי על הצבעתכם, ומודה לכנסת שעומדת להתפזר, ולי, שזכיתי לחוקק, ובעזרת השם, שנזכה לחוקק עוד חוקים רבים לתיקון המציאות והחברה במדינת ישראל.

מרדכי יוגב: תודה.

טלי פלוסקוב: תודה רבה לחבר הכנסת מוטי יוגב.

טלי פלוסקוב: [נספחות.

טלי פלוסקוב: ]

טלי פלוסקוב: רבותיי, אנחנו עוברים להחלטת ועדת החוקה, חוק ומשפט בדבר פיצול הצעת חוק העונשין (תיקון מס' 124) (עבירות המתה), התשע"ו–2015.

טלי פלוסקוב: יציג את ההחלטה יושב-ראש ועדת החוקה, חוק ומשפט חבר הכנסת ניסן סלומינסקי.

טלי פלוסקוב: בבקשה, אדוני.

ניסן סלומינסקי: תודה לך, גברתי היושבת-ראש.

ניסן סלומינסקי: אדוני השר, חבריי חברי הכנסת, החוק, עבירות המתה – חוק מדהים, מהפכה שלמה בחוק הפלילי.

ניסן סלומינסקי: אני מקווה שהוא יונח על שולחן הכנסת היום אחר הצוהריים, לפנות ערב, ומחר נוכל לאשר אותו.

ניסן סלומינסקי: מה שאנחנו רק עושים – אנחנו ביקשנו פיצול של חוק העונשין (תיקון מס' 124) (עבירות המתה).

ניסן סלומינסקי: על פי הצעת ועדת החוקה, חוק ומשפט מחליטה הכנסת, לפי סעיף 84ב לתקנון הכנסת, לאשר את החלטת הוועדה לפצל את הצעת החוק להצעות חוק נפרדות, כך שחלק אחד מההצעה יכלול את סעיפים 1–6, 12–13, 15–31 וחלק אחר מההצעה יכלול את סעיפים 7–10, 11 ו-14.

ניסן סלומינסקי: פשוט, הצעות החוק האלה – סיימנו אותן, ונשאר חלק אחד, והוא יישאר לוועדת החוקה שתתכנס כנראה במושב הבא.

ניסן סלומינסקי: אני מבקש מחבריי לאשר את זה.

טלי פלוסקוב: תודה רבה לחבר הכנסת ניסן סלומינסקי.

טלי פלוסקוב: רבותיי, אנחנו צריכים להצביע על ההחלטה של ועדת החוקה.

טלי פלוסקוב: מי בעד?

טלי פלוסקוב: מי נגד ההחלטה?

טלי פלוסקוב: נא להצביע.

טלי פלוסקוב: הצבעה מס' 16 בעד הצעת ועדת החוקה, חוק ומשפט – 26 נגד – אין נמנעים – אין הצעת ועדת החוקה, חוק ומשפט בדבר פיצול הצעת חוק העונשין (תיקון מס' 124) (עבירות המתה), התשע"ו–2015, נתקבלה.

טלי פלוסקוב: 26 חברי כנסת בעד, אין מתנגדים, אין נמנעים.

טלי פלוסקוב: החלטת הוועדה אושרה.

טלי פלוסקוב: [מס' כ/743; דברי הכנסת, מושב רביעי, חוב' ו', ישיבה 279, עמ' 24564; נספחות.

טלי פלוסקוב: ]

טלי פלוסקוב: רבותיי, אנחנו עוברים להצעת חוק הגנת הצרכן (תיקון מס' 58), התשע"ט–2018.

טלי פלוסקוב: יציג את הצעת החוק יושב-ראש ועדת הכלכלה חבר הכנסת איתן כבל.

טלי פלוסקוב: אני רגילה לראות אותך כאן, לא הספקתי להתרגל למקום החדש.

טלי פלוסקוב: בבקשה, אדוני.

איתן כבל: גברתי היושבת-ראש, חבריי חברי הכנסת, רשמות פרלמנטריות, אנחנו מתחילים את הסדרה של היום ומחר – ועדת הכלכלה, נושאים לאישור בקריאה השנייה ובשלישית.

איתן כבל: ואנחנו מתחילים עם ההצעה הראשונה.

איתן כבל: גברתי היושבת-ראש, אנחנו מדברים על הצעת חוק הגנת הצרכן (תיקון מס' 58), התשע"ט–2018, שהובלה על ידי חבר הכנסת בצלאל סמוטריץ – – כנראה הוא לא פה.

איתן כבל: מעניין למה.

קריאה: מקים מפלגה.

איתן כבל: כן, מעניין למה.

איתן כבל: – – ויחד איתו אמיר אוחנה, יעקב מרגי, איתן כבל, שולי מועלם-רפאלי, דודי אמסלם ורועי פולקמן.

איתן כבל: אני מתכבד להציג לפניכם את הצעת חוק הגנת הצרכן (תיקון מס' 58), התשע"ט–2018, לקריאה השנייה ולקריאה השלישית.

איתן כבל: הצעת החוק, שהיא פרי יוזמתם של כמה חברי הכנסת, ובראשם חבר הכנסת בצלאל סמוטריץ, נועדה לאפשר לעוסקים הישראלים לשווק באינטרנט עסקאות לשירותי תיירות הניתנים במלואם בחו"ל ללא זכות ביטול לפי החוק, כפי שאסביר מייד.

איתן כבל: חוק הגנת הצרכן, התשמ"א–1981, מקנה היום לצרכנים זכות ביטול חד-צדדית לגבי עסקאות מכר מרחוק, הנעשות בעיקר באינטרנט, ובכלל זה זכות לקבל החזר כספי.

איתן כבל: בעיניי, זכות הביטול היא בין הזכויות החשובות ביותר שיש היום לצרכן בישראל.

איתן כבל: בשנים האחרונות אנו עדים לגידול משמעותי בהיקף העסקאות למתן שירותי תיירות הנעשות באינטרנט, בעיקר באתרי הזמנות בין-לאומיים.

איתן כבל: חלק מאתרים אלה מציעים לצרכנים אפשרות לרכוש שירותי תיירות בחו"ל, כגון לינה בבתי מלון, במחיר מוזל וללא זכות ביטול, בדרך כלל לצד חלופה יקרה יותר הכוללת זכות ביטול.

איתן כבל: אפשרות זו אינה קיימת היום לגבי עוסקים בישראל, הכפופים לחובה לאפשר זכות ביטול לפי הוראות חוק הגנת הצרכן גם אם הם מספקים את השירותים באמצעות ספקים הפועלים בחו"ל, שאינם כפופים לדין הישראלי המאפשר ביטול.

איתן כבל: כתוצאה מכך, אם הצרכן מוסר הודעת ביטול לפי החוק, במקרים רבים נאלץ העוסק בישראל לשאת על חשבונו בהפרש שבין דמי הביטול שעל הצרכן לשלם ובין סכום ההחזר הכספי שגובה ממנו הספק בחו"ל.

איתן כבל: מטרתה של הצעת החוק היא לאפשר גם לעוסקים בישראל המשווקים באינטרנט עסקאות לשירותי תיירות הניתנים במלואם בחו"ל להציע לצרכני אותם שירותים שתי חלופות:

איתן כבל: האחת – עם זכות ביטול לפי החוק הקיים; השנייה – לפי מדיניות הביטול של ספק השירותים בחו"ל.

איתן כבל: לצד התועלות שבהסדר המוצע, שיקדם את התחרות בתחום שיווק שירותי תיירות באינטרנט הניתנים כאמור בחו"ל ויאפשר לעוסקים בישראל להציע לצרכנים חלופות זולות יותר, המוצעות על ידי ספקים בחו"ל ללא זכות ביטול, עדיין מדובר בשינוי מאזן הכוחות בין העוסקים לצרכנים ובהגדלת פערי המידע הקיימים בין הצדדים, וכן בכרסום מסוים בזכות הביטול הסטטוטורית.

איתן כבל: לפיכך, מוצע להתנות את האפשרות להציע שתי חלופות כאמור בקיום חובות גילוי מוגברות שיחולו על העוסקים.

איתן כבל: עוסק המציע לצרכן להתקשר בעסקת מכר מרחוק למתן שירותי תיירות מחוץ לישראל שבה מוצעות שתי חלופות כאמור יהיה חייב למסור לצרכן בעת השיווק וטרם ההתקשרות מידע על מדיניות הביטול של נותן השירות בחו"ל, ובכלל זה אם יש זכות ביטול או אין זכות כאמור, ופרטים בנוגע לזכות הביטול, אם יש.

איתן כבל: בנוסף, תחול חובת גילוי כמוצע גם על עוסק המפרסם באינטרנט עסקאות שיש לגביהן שתי חלופות.

איתן כבל: נטל ההוכחה לעניין גילוי מדיניות הביטול של הספק בחו"ל יחול על העוסק המציע את שתי החלופות.

איתן כבל: על הפרת חובות העוסק כאמור ניתן יהיה להטיל עליו עיצומים כספיים, וכן לתבוע פיצויים שאינם תלויים בנזק.

איתן כבל: חברי הכנסת, בעת כהונתי בכנסת בכלל, וכיו"ר ועדת הכלכלה בפרט, פעלתי רבות לקידום החקיקה הצרכנית, ובכלל זה לקידום זכות הצרכן לבטל עסקאות ולקבל החזר כספי.

איתן כבל: הצעת החוק המונחת בפניכם, שגם אני חתום עליה, היא אומנם נסיגה מסוימת מזכות הביטול הסטטוטורית, אך כל עוד היא חלה רק על שירותי תיירות הניתנים במלואם מחוץ לישראל, כפי שקבענו, שוכנעתי כי התועלת שבה לצרכנים, שעשויים לקבל הצעות זולות יותר, ולקידום התחרות בתחום שיווק שירותי תיירות באינטרנט, רבה על הנזק.

איתן כבל: במהלך דיוני הוועדה עלתה הצעה על החלת ההסדר המוצע גם על שירותי תיירות מסוימים הניתנים בישראל, אדוני שר התיירות, חברי יריב לוין.

איתן כבל: בשל קשיים שונים שהיו טמונים בהצעה הזאת ובשל התפזרות הכנסת הצעה זו לא קודמה.

איתן כבל: ככל שיוחלט לקדם הצעה זו בכנסת הבאה, אני סבור שיהיה צורך לבחון אותה בכובד ראש כדי לוודא שקבלתה לא תביא לאפקט של מדרון חלקלק בכל הנוגע לפגיעה בזכות הביטול המוקנית הצרכנים.

איתן כבל: להצעת החוק הזאת לא הוגשו הסתייגויות, ואני מבקש להצביע בעדה בקריאה השנייה והשלישית.

איתן כבל: כיוון שחבר הכנסת בצלאל סמוטריץ לא נמצא, אז ברשותכם, אני רוצה להודות לו על קידום החוק, לחברי בצלאל סמוטריץ, ולצוות שלו, יוחאי רביבו ועדיאל מהצרי, באמת מהטובים ביותר שיש בצוות העוזרים בכנסת.

איתן כבל: תודה רבה לעו"ד אתי בנדלר, היועצת המשפטית של ועדת הכלכלה והמשנה ליועץ המשפטי של הכנסת, ולעו"ד איתי עצמון התותח, שעמלו על הצעת החוק.

איתן כבל: תודה.

טלי פלוסקוב: תודה רבה לחבר הכנסת איתן כבל.

טלי פלוסקוב: כאמור, להצעת החוק לא הוגשו הסתייגויות אך יש בקשות דיבור של חבר הכנסת בצלאל סמוטריץ, שלא נמצא איתנו כאן, וחבר הכנסת עבד אל חכים חאג' יחיא – אתה מעוניין?

טלי פלוסקוב: מוותר.

טלי פלוסקוב: אוקיי, רבותיי.

טלי פלוסקוב: אם כן, אנחנו עוברים להצבעה, וכעת נצביע על הצעת חוק הגנת הצרכן (תיקון מס' 58), התשע"ט–2018, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 17 בעד סעיפים 1–4 – 30 נגד – אין נמנעים – אין סעיפים 1–4 נתקבלו.

טלי פלוסקוב: 30 חברי כנסת בעד, אין מתנגדים, אין נמנעים.

טלי פלוסקוב: הצעת החוק עברה בקריאה השנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 18 בעד החוק – 31 נגד – אין נמנעים – אין חוק הגנת הצרכן (תיקון מס' 58), התשע"ט–2018, נתקבל.

טלי פלוסקוב: 31 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק הגנת הצרכן (תיקון מס' 58), התשע"ט–2018, עברה בקריאה שנייה וקריאה שלישית, ונכנסת לספר החוקים של מדינת ישראל.

טלי פלוסקוב: [מס' כ/797; דברי הכנסת, מושב רביעי, חוב' ל"ג, ישיבה 359, עמ' 31017; נספחות.

טלי פלוסקוב: ]

טלי פלוסקוב: רבותיי, אנחנו עוברים להצעת חוק הגבלת הפרסומת והשיווק של מוצרי טבק (תיקון מס' 7), התשע"ט–2018.

טלי פלוסקוב: יציג את הצעת החוק יושב-ראש ועדת הכלכלה חבר הכנסת איתן כבל.

טלי פלוסקוב: בבקשה, אדוני.

איתן כבל: תודה.

איתן כבל: גברתי היושבת-ראש, אדוני השר, חבריי וחברותיי חברי הכנסת, רשמת פרלמנטרית נכבדה, הצעת חוק הגבלת הפרסומת והשיווק של מוצרי טבק (תיקון מס' 7), התשע"ט–2018, של חברי כנסת ובראשם – תראה, איל, איך הרווחת – איל בן ראובן, איתן כבל, יעל גרמן, אכרם חסון, עבד אל חכים חאג' יחיא, דב חנין, נורית קורן, יהודה גליק, תמר זנדברג וחבר הכנסת נחמן שי.

איתן כבל: אני מתכבד להציג בפניכם את הצעת חוק הגבלת הפרסומת והשיווק של מוצרי טבק (תיקון מס' 7), התשע"ט–2018, לקריאה שנייה ולקריאה שלישית.

איתן כבל: חברותיי וחבריי חברי הכנסת, זו אחת מהצעות החוק החשובות שהייתה לי הזכות לקדם בוועדת הכלכלה מאז אני עומד בראשה, יחד עם היוזמים האחרים של הצעת החוק שהקראתי קודם, שכן עשויה להיות לה השפעה מכרעת על חייהם של רבים, פשוטו כמשמעו.

איתן כבל: חלק מהצעת החוק מבוסס על הצעת חוק ממשלתית שיזם משרד הבריאות בקדנציה הקודמת ונדונה ארוכות בוועדת הכלכלה, אך לצערי לא הושלם הדיון בה והיא לא אושרה.

איתן כבל: הצעת החוק כוללת תיקון מקיף לחוק הגבלת הפרסומת והשיווק של מוצרי טבק, התשמ"ג–1983, הקובע היום הגבלות שונות על פרסומת ושיווק של מוצרי טבק כדי לצמצם את חשיפת הציבור – ובפרט בני נוער וצעירים – למוצרי טבק, הגורמים, כידוע, לנזקים כבדים, הן למי שצורך אותם והן לסביבתו, באמצעות עישון פסיבי.

איתן כבל: אף שבשנים האחרונות חלו בעולם תמורות בגישה לעישון, הוראות החוק לא הותאמו להתפתחויות החדשות.

איתן כבל: ראשית, מדינת ישראל חתמה בשנת 2003 על אמנת המסגרת לפיקוח על טבק, שלפיה על מדינה החברה באמנה לקבוע איסור כולל של פרסומות ומתן חסות למוצרי טבק, להחמיר את ההגבלות על שיווקם של מוצרים אלה ולקבוע חובות דיווח מוגברות על חברות הטבק.

איתן כבל: שנית, הוחל בייצורם ושיווקם של מוצרי עישון נוספים, שאינם מבוססים בהכרח על טבק אלא על חומרים אחרים, ממקור צמחי, וכן סיגריות אלקטרוניות.

איתן כבל: בין המוצרים האלה מוצרים המבוססים על בעירה או על אידוי, מוצרים המכילים ניקוטין, שהוא חומר ממכר, ועוד.

איתן כבל: המשותף לכל מגוון המוצרים החדשים הוא הסיכון לבריאות שמוצרים אלה טומנים בחובם.

איתן כבל: העובדה היא שמשתמשים במוצרי עישון שאינם מוצרי טבק נוטים לעיתים קרובות לעבור לשימוש במוצרי טבק, בשל מאפייני השימוש הדומים במוצרים האלה.

איתן כבל: בהתאם לכך, מוצע להרחיב את תחולת החוק, שחל היום רק על טבק ומוצריו, כך שיחול על מוצרי עישון נוספים, כגון חומרים ממקור צמחי המיועדים לעישון, ובכלל זה בדרך של אידוי, וכן סיגריה אלקטרונית, אלא אם כן מוצרים אלה הם תכשירים רפואיים רשומים כדין.

איתן כבל: בנוסף, מוצע לאסור באופן גורף פרסומות למוצרי עישון, למעט סייגים מצומצמים, ולהטיל הגבלות נוספות על פרסומם, ייצורם ושיווקם של מוצרי עישון.

איתן כבל: מאחר שמדובר בתיקון רחב היקף ובהתחשב בקוצר הזמן לא אוכל לפרט על כל אחד מהתיקונים, אלא אסקור באופן תמציתי את עיקרי הצעת החוק.

איתן כבל: לגבי איסור פרסומת למוצרי עישון, מוצע לשנות את ברירת המחדל הקיימת בחוק, המאפשרת היום פרסומות למוצרי טבק, למעט חריגים, ולקבוע כי פרסומת למוצרי עישון תהיה אסורה ככלל, אלא אם כן היא נכללת ברשימה מצומצמת של פרסומות מותרות.

איתן כבל: בהקשר זה אציין כי ההגדרה המוצעת לפרסומת למוצר עישון היא הגדרה רחבה, החלה על כל פרסומת שיש בה כדי לקדם מוצר עישון, לרבות פרסומות סמויות, פרסומות אגב, פרסומות עקיפות, מתן חסות וקידום מכירות.

איתן כבל: ועדת הכלכלה דנה באריכות ברשימת החריגים ושוכנעה שיש הצדקה לקביעתם, בין היתר כדי להימנע מפגיעה העולה על הנדרש בחופש הביטוי ובחופש העיסוק.

איתן כבל: בין הפרסומות המותרות: פרסומת בעיתונות מודפסת, שתהיה מותרת בכפוף להגבלות לא מעטות, ובהן החובה לפרסם כנגד כל פרסומת מודעה בדבר נזקי העישון כפי שיקבע משרד הבריאות, הגבלת מספר הפרסומות בעיתון כך שתותר רק פרסומת אחת בכל מהדורה, וכן חובות דיווח מוגברות שיחולו על חברות מוצרי העישון לגבי הוצאות הפרסום בעיתונות.

איתן כבל: אני סבור שההסדר המוצע בעניין הזה – למרות שאני רוצה לומר, חברותיי וחבריי חברי הכנסת, שגם חברי יהודה גליק, גם איל בן ראובן, גם אני וגם כל חברי הכנסת האחרים לא אהבו את ההחלטה הזאת של ועדת השרים, אבל אנחנו מכירים את כללי המשחק, והעדפנו לראות את הראייה הכוללת של החוק ולהתפשר על הסעיף הזה – אני סבור שההסדר המוצע בעניין זה, שכזכור נקבע לפי דרישת הממשלה כתנאי לתמיכה בהצעת החוק, הוא הסדר מאוזן, המביא בחשבון את החשש מפני פגיעה ניכרת בהכנסות העיתונות המודפסת, שאין חולק על חשיבות קיומה בחברה דמוקרטית, ואת הנתונים שהובאו בפני הוועדה, המצביעים על כך שבני נוער וצעירים – שהחוק נועד בעיקרו למנוע מהם להתחיל לעשן – חשופים פחות לעיתונות המודפסת לעומת האוכלוסייה הבוגרת.

איתן כבל: פרסומות מותרות נוספות – אני רוצה, לפני שאני ממשיך, חברתי חברת הכנסת יעל גרמן, שגם הייתה שרה בעבר – ואני אומר לך ופונה אלייך לתמוך בחוק.

איתן כבל: ההחלטה שלך סביב העניין הזה היא החלטה שגויה.

איתן כבל: אני חושב שנתנו את האיזון הנכון בעניין הזה, וההתמקדות שלך בעניין הזה איננה נכונה.

איתן כבל: זו דעתי בעניין הזה, גברתי, וגם אמרתי לך את דעתי בעניין הזה, כדי לראות את המכלול השלם של הדברים.

איתן כבל: פרסומות מותרות נוספות יהיו פרסומות בחנויות ייעודיות למוצרי עישון ומשקאות אלכוהוליים בלבד, וכן פרסומות הנכללות ביצירות אומנות ודיווחים חדשותיים שלא נעשו במטרה לקדם מוצר עישון, למעט אם הוכח שאדם כלשהו נתן או קיבל תמורה בעד שילוב הפרסומת ביצירת האומנות או בדיווח החדשותי.

איתן כבל: לגבי איסור הצגה למכירה של מוצרי עישון, ועדת הכלכלה החמירה את האיסור שהוצע במקור בעניין זה וקבעה איסור מוחלט של הצגה למכירה של מוצרי עישון, למעט אם אלה מוצעים למכירה בחנויות פיזיות המיועדות רק למוצרי עישון, או למוצרי עישון ומשקאות אלכוהוליים, או בחלק נפרד בחנות שאינו גלוי לעין.

איתן כבל: לגבי מכירה באינטרנט, מאחר שמכירה זו שונה במאפייניה ממכירה בחנות פיזית, החלטנו לאפשר הצגה של פרטים בסיסיים בלבד, כגון שם המוצר, ארץ ייצורו ומחירו, בדומה לחובות הגילוי החלות על עוסק לפי דיני הגנת הצרכן.

איתן כבל: זה היה אחד הסעיפים שלגביהם התקיימו דיונים סוערים בוועדה, בעיקר על רקע טענותיהם של בעלי עסקים קטנים, החוששים מפגיעה ניכרת בפרנסתם.

איתן כבל: אני בהחלט מבין את חששותיהם של בעלי עסקים שהכנסותיהם מתבססות על שיווק מוצרי עישון, אך התכלית של האיסור המוצע היא כה ראויה ומוצדקת בעיניי ובעיני חברי הכנסת, שהיא גוברת על הפגיעה בעיסוקם ובפרנסתם של עסקים אלה.

איתן כבל: הצעת החוק מרחיבה ומחמירה את ההגבלות והאיסורים החלים על ייצור ושיווק של מוצרי עישון.

איתן כבל: בין היתר, מוצע להחיל את הוראות החוק גם על חנויות פטורות ממכס – הדיוטי פרי; להגדיל באופן משמעותי את האזהרות בפרסומות מותרות ועל גבי חפיסות או אריזות של מוצרי עישון; לקבוע הגבלות על שמות וצורות של מוצרים דומים למוצרי עישון; לאסור הפצת מוצרי עישון בלא תמורה, בתמורה סמלית או בצירוף למוצר אחר – – אני מצטער, גברתי, זה ארוך, אבל החוק הזה, ההערכה שלי היא שהוא עלול להגיע לבג"ץ.

טלי פלוסקוב: בוודאי.

טלי פלוסקוב: וזו זכותך, אגב.

איתן כבל: לא, אני אומר יותר מזה: הדברים חייבים להיאמר דבר דבור, ממש כך, גברתי.

טלי פלוסקוב: נכון.

טלי פלוסקוב: אני מבינה את ההיגיון במה שאתה אומר.

איתן כבל: – – גם במסגרת מסחרית, כגון אירועי קידום מכירות, גם אם אלה אינם מיועדים לקידום מוצרי עישון; וכן לקבוע תנאים לייצור ושיווק של סיגריות אלקטרוניות כך שריכוז הניקוטין בהן לא יעלה על השיעור שנקבע בדירקטיבה האירופית.

איתן כבל: כמו כן, כפועל יוצא מהרחבת תחולת החוק למוצרי עישון נוספים, יחול איסור המכירה לקטינים גם על מוצרי עישון אחרים, ובהם סיגריות אלקטרוניות.

איתן כבל: זו הוראה משמעותית מאוד, בהתחשב בחשיבות שבמניעת התחלת עישון בקרב בני נוער, כפי שציינתי.

איתן כבל: ואני, ברשותכם, רוצה להעלות, חברי חבר הכנסת איל בן ראובן, נקודה נוספת, ופה זאת הצעה שמונחת לפתחך.

איתן כבל: הגבלה נוספת וחשובה על שיווק מוצרי עישון מתייחסת לחפיסות ולאריזות אחידות של מוצרי עישון, שאדוני הוביל אותה, כידוע לנו.

איתן כבל: לשמחתי, הייתה לי הזכות להחזיר ולהוביל חזרה, לתקן את התיקון כפי שאתה רצית, חברי איל בן ראובן.

איתן כבל: אני רוצה להזכיר שאנחנו, חברי הכנסת, ביקשנו בתחילה ורצינו לראות את הסימון על החפיסות כפי שזה מתקיים ברוב מדינות העולם, אלא שהסכמנו בעניין הזה להתפשר עם ההצעה כפי שהובאה, על חפיסה אחידה, עם הצבע המכוער ביותר, כפי שמתקיים באוסטרליה, וגם זה דיינו.

מאיר כהן: רגע, אז מה, יש?

איתן כבל: יש, יש.

איתן כבל: כן.

איתן כבל: אני חוזר ואומר: הגבלה נוספת על שיווק מוצרי עישון מתייחסת לחפיסות ואריזות אחידות של מוצרי עישון, ונקבעה למעשה כפשרה בין עמדת הוועדה, שלפיה יש להדפיס על גבי החפיסות והאריזות תמונות שימחישו את נזקי העישון, ובהן עמדת סגן שר הבריאות, שהתנגד לכך.

איתן כבל: לפיכך, המוצע – כל החפיסות והאריזות של מוצרי העישון, מלבד סיגרים וטבק למקטרת, יהיו בצבע אחיד שאינו אטרקטיבי, ללא לוגו, ויכללו, למעט האזהרה, פרטים בסיסיים בלבד בתחתית החפיסה או האריזה ובגופן אחיד וקטן.

איתן כבל: אציין כי שטח האזהרה המופיעה כיום על גבי חפיסות ואריזות של מוצרי טבק יגדל ביותר מפי שניים, ולגבי מוצרי עישון אחרים, שלגביהם לא קיימת כיום חובת סימון אזהרה, כגון סיגריות אלקטרוניות, תיקבע חובה כאמור.

איתן כבל: עוד מוצע לקבוע כי חלק משטח האזהרה יוקצה להפניה לטיפול בגמילה מעישון, בהתאם לתקנות שיתקין שר הבריאות.

איתן כבל: בעניין הזה אני מבקש להדגיש, חברותיי וחבריי חברי הכנסת, כי תכליתה של ההפניה לגמילה מעישון על גבי החפיסות והאריזות היא אך ורק לעודד את ציבור המעשנים לפנות לגמילה, ואין בסימונה על גבי החפיסות והאריזות כדי לפטור ולו במעט את החברות המייצרות או מייבאות מוצרי עישון מאחריותן – חברתי חברת הכנסת יעל גרמן וחברתי תמר זנדברג – לפטור מאחריותן לנזקים האדירים שמוצרי העישון גורמים למעשנים ולסביבתם.

איתן כבל: נוסף על כך, מוצע לחייב את היצרנים והיבואנים של מוצרי עישון להגיש למשרד הבריאות, בכל שנה, דיווחים מפורטים לגבי רכיבי המוצרים, חומרים הנפלטים מהם ומידע טוקסיקולוגי – הכול במטרה להבטיח שקיפות של תעשיית מוצרי העישון, ובהתאם לאמנת המסגרת לפיקוח על טבק, שישראל חתומה עליה, כאמור.

איתן כבל: חברותיי וחבריי חברי הכנסת, כידוע, לא היה קל להגיע לרגע הזה.

איתן כבל: אני גאה בכך שוועדת הכלכלה בראשותי, יחד עם חברי כנסת רבים השותפים לעבודה על הצעת החוק הזאת, הצליחה לעמוד בכל הלחצים הלא-מעטים שהופעלו עלינו – וגברתי, אני אבקש להתייחס לזה לאחר שאנחנו נצביע – ולהביא את הליך החקיקה לסיום מוצלח.

איתן כבל: במהלך הדיונים בהצעת החוק ניתנה לכל הגורמים הרלוונטיים אפשרות לומר את הדברים שלהם – למרות ששבי גטניו, שנמצא כאן, שהתנגד – ואני עמלתי והתעקשתי על הזכות של כל אחת ואחד להשמיע את קולו; יש מי שאומר: יותר מדי אפילו נתתי.

איתן כבל: ניתנה לכל הגורמים הרלוונטיים, מכל הצדדים, ההזדמנות הנאותה להשמיע את עמדתם, והצעת החוק המובאת היום לאישור הכנסת משקפת הסדר מאוזן ומידתי.

איתן כבל: להצעת החוק לא הוגשו הסתייגות.

איתן כבל: אני מבקש מכם להצביע בעדה בקריאה השנייה ובקריאה השלישית ולהיות שותפים לאישורה של הצעת חוק שתציל, כך אנו מקווים, את חייהם של רבים ותשפר את איכות חייהם של רבים נוספים.

איתן כבל: תודה, גברתי.

טלי פלוסקוב: תודה רבה לחבר הכנסת איתן כבל.

טלי פלוסקוב: רבותיי, להצעת החוק הזאת לא הוגשו הסתייגות, אך יש בקשות דיבור.

טלי פלוסקוב: אני מזמינה את איל בן ראובן.

טלי פלוסקוב: בבקשה, אדוני, עד חמש דקות לרשותך.

טלי פלוסקוב: בבקשה.

איל בן ראובן: כבוד היושבת-ראש, חברי וחברות הכנסת, חוק הגבלת הפרסום והשיווק של הסיגריות עובר היום, וזה קורה בשעות האחרונות של הכנסת הנוכחית.

איל בן ראובן: יש איזה ניחוח מיוחד להתחלה ולסיומה של תקופה, ניחוח של תקווה למשהו חדש, אחר, משהו טוב יותר.

איל בן ראובן: החוק שעובר היום, לדעתי, הוא עם ניחוח של תקווה גדולה.

איל בן ראובן: הוא חוק היסטורי; הוא חוק שלראשונה אומר בבירור לעם ישראל בכלל ולנוער בפרט: אנחנו, כנסת ישראל, אנחנו בקרב הגנה עליכם, על חייכם, ילדינו, בני הנוער שלנו, כנגד חברות סיגריות למיניהן וטבק, שמשקיעות אין-סוף כספים לטובת כסף, לטובת מוצר שמזיק לבריאות הציבור.

איל בן ראובן: אין שאלה בעניין הזה.

איל בן ראובן: ברור שלא כולם שמחים, אבל אני חושב שאנחנו, חברי הכנסת – ואם יורשה לי לומר כאן הערכה עמוקה מאוד לך, חברי איתן כבל, הערכה עמוקה מאוד לחברי יהודה גליק על הדברים הנפלאים שעשית בדרך ולשאר החברים שתמכו – אשרינו שהגענו ליום הזה.

איל בן ראובן: יהודה, אני כבר מחכה להתחיל שלא לראות את הפרסומים לכל נושא הסיגריות, וכן לראות את הקופסאות האחידות בצבע דוחה שאיתן דיבר עליו, עם האזהרות עליהן, והכי חשוב – לראות בהמשך את האפקט והתוצאה של הדברים האלה בשטח.

איל בן ראובן: אין ספק שהמהלך חייב להיות מגובה, כבוד היושב-ראש, בתהליכים חינוכיים לנוער, ולכן אני גם קורא מכאן למשרד הבריאות, למשרד החינוך: תנו עוד לחיצה בנושא הזה ותשתמשו בחוק ההיסטורי הזה על מנת לעצור את תופעת העישון, שגורמת ל-8,000 אנשים מדי שנה לסיים את חייהם בייסורים איומים ונוראים, ורבים אחרים בתהליכי סבל מהמוצר הממכר הזה.

איל בן ראובן: אני רוצה שוב להודות.

איל בן ראובן: איתן, אני מוכרח להביע בפניך הערכה עמוקה, כאחד שישב בדיוני הוועדה, בסבלנות.

איל בן ראובן: מגיע לך צל"ש.

איל בן ראובן: זאת הייתה מלחמה.

איל בן ראובן: אני חבר כנסת יחסית צעיר, אבל אני חושב שחזינו פה באחת המערכות היותר-קשות להעברת חוק נגד ארגונים וכספים ולוביסטים וכל מה שרק אפשר לתאר.

איל בן ראובן: אנשים הגיעו מחו"ל בשביל לנסות להתמודד עם הדברים האלה.

איל בן ראובן: הערכה עמוקה על העניין, וכנ"ל ליהודה חברי.

איל בן ראובן: אני רוצה להודות גם ליואל חסון על העבודה כדי שהחוק הזה יעלה היום.

איל בן ראובן: תודה לסגן השר ליצמן, שבסך הכול שיתף פעולה עם אנשי הצוות שלו, לצוות הוועדה, לאזרחים רבים, שאני מבין שחלקם יושבים פה, שתמכו בנו בחוק הזה, לעוזרים של חברי הכנסת, לעוזרי דניאל, שלא ישן לילות, על החוק הזה.

איל בן ראובן: בסופם של דברים, אני חושב שעם ישראל היום צריך לומר תודה גדולה על המאבק ועל החוק הכל-כך חשוב הזה.

איל בן ראובן: תודה רבה.

טלי פלוסקוב: תודה רבה לחבר הכנסת איל בן ראובן.

טלי פלוסקוב: חבר הכנסת יהודה גליק, אני חייבת להגיד שריגשתם אותי עם החיבוק שלכם.

טלי פלוסקוב: כבל וגליק, זה היה חיבוק ששווה המון.

טלי פלוסקוב: בבקשה, אדוני.

קריאה: גליק, לא לבכות.

טלי פלוסקוב: כן, מבקשים לא לבכות.

יהודה גליק: גם לאיל בן ראובן מגיע חיבוק.

טלי פלוסקוב: בוודאי, בוודאי.

טלי פלוסקוב: בבקשה, אדוני, עד חמש דקות לרשותך.

יהודה גליק: גברתי היושבת-ראש, חבריי חברי הכנסת המתוקים – היום יותר מתמיד – והמתוקות, מן הקואליציה ומן האופוזיציה, גברתי מזכירת הכנסת, אני אתחיל כמו שחברתי שולי מועלם התחילה: ברוך אתה ה' אלוהינו מלך העולם שהחיינו וקיימנו והגיענו לזמן הזה.

טלי פלוסקוב: אמן.

יהודה גליק: אני באמת בסערת רגשות כשאני נמצא פה ורואה את החוק המשמעותי ביותר שעבר בכנסת העשרים, חוק שכולו חיי אדם.

יהודה גליק: אין ספק שמדינת ישראל היא היום מדינה טובה יותר – מדינה שבה עישון הוא רע כי הוא הורג; מדינה שבה הזנות היא רעה כי היא בלתי מוסרית ובלתי אנושית.

יהודה גליק: החוק הזה, חברים, הוא חוק שמונע, לפי כל הגורמים המקצועיים – 300 אנשים מתים מדי שנה, זאת אומרת, אנחנו מדברים כאילו היה פה חוק שעוצר את כל תאונות הדרכים.

יהודה גליק: מהעישון מתים בישראל כל שעה, כל שעה בן אדם.

יהודה גליק: ולכן באמת הייתה מרגשת מאוד ההתמודדות עם החוק הזה, כי 70% מהאנשים שהתחילו לעשן רוצים להפסיק ו-100% של האנשים שמעשנים רוצים שהילדים שלהם לא ייכנסו לתוך המלכודת הזאת.

יהודה גליק: תראו, חברי חבר הכנסת איתן כבל אמר את כל הדברים, ולכן אני רוצה לומר הרבה מאוד תודות – בראש ובראשונה לאבא שלי, שחינך אותי בבית על חשיבות הבריאות ועל חשיבות חיי אדם, שהם ערך עליון שדוחה את כל התורה כולה.

יהודה גליק: בשבילי זה באמת אירוע דתי לכל דבר, ולכן אני גם שמח שחברי עבד אל חכים חאג' יחיא יעלה פה לדבר בשם האסלאם על החשיבות של חיי אדם לכל המאמינים.

יהודה גליק: אני כמובן רוצה להודות לצוות ועדת הכלכלה – לאה, איתי – וכמובן, מעל כולם, לאיתן כבל.

יהודה גליק: היית לי למורה בפתיחות שלך, במקום שנתת לכל אחד ואחד לבטא את עצמו, ושמענו והקשבנו, לא רק מס שפתיים; לא רצית לעשות מחטף.

יהודה גליק: איתן, לימדת אותי פרק גדול מאוד מה זאת פתיחות ומה זה קשב.

יהודה גליק: ידידי איל בן ראובן, כל נושא החפיסות – שלך.

יהודה גליק: אתה הבאת אותו, ביקשת ממני שנמזג אותו.

יהודה גליק: אז עוד לא הבנתי עד כמה זה גדול.

יהודה גליק: אני שמח שדודי אמסלם חברי הרשה לנו לאחד אותם, ובוועדה מיזגנו את החוקים.

יהודה גליק: אני כמובן רוצה להודות לצוות ועדת ההסכמות של השבוע, יושב-ראש הכנסת יולי אדלשטיין, חבר הכנסת דודי אמסלם, יושב-ראש הקואליציה, ויואל חסון.

יהודה גליק: אני רוצה להודות גם ללשכת ראש הממשלה, שליוותה את החוק בתחילתו, גם בסיועה של חברת הכנסת ענת ברקו, חני, רבקה מלשכת ראש הממשלה.

יהודה גליק: אני רוצה להודות למשרד הבריאות.

יהודה גליק: תראו, רבותיי, באמת בתחילת הדרך החוק היה חוק פרטי, אבל עם הזמן משרד הבריאות הצטרף אלינו ונתן לא רק גב אלא רוח, איתנו, דחף אותנו.

יהודה גליק: אומנם לא קיבלנו את כל תאוותנו בידנו, אבל אי-אפשר שלא להודות להם על דחיפת העניין.

יהודה גליק: אני רוצה להודות לחברת הכנסת תמר זנדברג, שמובילה בראש הוועדה למלחמה בסמים והכניסה את הנושא של העישון, וגם היא פתחה בפניי את החשיבות של הנושא.

יהודה גליק: ידידי חבר הכנסת דב חנין, איזה איש אתה.

יהודה גליק: כל מילה שיוצאת מפיך היא מאתגרת, היא מלמדת.

יהודה גליק: אתה פשוט איש עם נשמה.

יהודה גליק: חבריי חברי הכנסת, חברת הכנסת יעל גרמן, שהיית שותפה מלאה, למרות חילוקי הדעות, חברת הכנסת נורית קורן, חבר הכנסת מיקי רוזנטל, שהיה בדוחפים.

יהודה גליק: אני כמובן רוצה להודות לכל הארגונים האזרחיים.

יהודה גליק: אני מקווה שאני אזכיר – מה שזכרתי זה ההסתדרות הרפואית, אנשי בריאות הציבור – ד"ר חגי לוין; המיזם למיגור העישון – ד"ר שירה כסלו; אלעד שפר מ"אוויר נקי"; שבי גטניו מדמוקרטיה ושלטון, משהו כזה; ד"ר לאה רוזן; העורך דין הבלתי-נלאה עמוס האוזנר, האיש שפשוט שוחה בחומר, בנו של גדעון האוזנר; מרק לוריא.

יהודה גליק: אני רוצה להודות גם לאנשי התקשורת שליוו אותנו – רוני לינדר מדה-מרקר, חיים ריבלין, מיטל יסעור.

יהודה גליק: חבריי, אני רוצה לומר לכם שלכולכם יש חלק בזה.

יהודה גליק: אני גם רוצה לספר לכם שברגע האחרון קיבלנו עוד משהו – ובזה אני מסיים – –

טלי פלוסקוב: בקצרה, אדוני.

יהודה גליק: – – משפט אחרון – באישור שר האוצר בעקבות שביתת הרעב שניהלתי, 15 מיליון שקל נכנסו להסכמים עם קופות החולים בשנת 2019 להסברה נגד העישון.

עליזה לביא: כמה ירדת?

עליזה לביא: לא אמרת לנו.

יהודה גליק: חברים, תודה רבה לכולכם.

יהודה גליק: אוהב אתכם אהבת נפש, ואני שמח שהגענו ליום הזה.

קריאה: – – –

טלי פלוסקוב: תודה רבה לחבר הכנסת יהודה גליק.

חיים ילין: יהודה – – –

טלי פלוסקוב: חבר הכנסת עבד אל חכים חאג' יחיא, בבקשה, אדוני.

חיים ילין: 15 מיליון שקל – – –

קריאה: יהודה, יישר כוח.

טלי פלוסקוב: עד חמש דקות, אדוני, לרשותך.

עבד אל חכים חאג' יחיא: בסם אללה א-רחמאן א-רחים.

עבד אל חכים חאג' יחיא: כבוד היושבת-ראש, חבריי חברי הכנסת, אני אחד היוזמים של החוק הזה.

עבד אל חכים חאג' יחיא: החוק הזה היה בגודל מסוים, והוא התפתח ועונה על יותר ויותר שאלות שהיו פתוחות, ועדיין יש שאלות אחרות שצריך לתת עליהן את התשובות, ואני מקווה שזה יהיה בתיקון של החוק הזה בהמשך.

עבד אל חכים חאג' יחיא: אני אתחיל במשמעות הדתית מבחינת דת האסלאם.

עבד אל חכים חאג' יחיא: בדת האסלאם יש נוסחים שהם בסיסיים, או מה שנקרא אולי חוקי יסוד להתנהגות של האנשים, של המוסלמים, ואיך להתייחס לכל דבר ודבר.

עבד אל חכים חאג' יחיא: הדבר הראשון – עושים את האיזון בין תועלת להפסד, ואיפה שההפסד או הנזק הוא יותר גדול מהתועלת, אז המעשה או המוצר אסור על פי הדת.

יואל חסון: כמה דוברים עוד יש?

יואל חסון: פשוט אין פה דוברים.

עבד אל חכים חאג' יחיא: הנוסח מהקוראן אומר: (אומר בערבית: בשניהם טמון אשָם גדול וגם תועלת לאנשים.

עבד אל חכים חאג' יחיא: ) זה שדיבר על המשקאות החריפים, כל מה שמזיק, הפסוק בקוראן נתן את היסוד הזה: (אומר בערבית: בשניהם טמון אשם גדול וגם תועלת לאנשים), לכן זה אסור.

עבד אל חכים חאג' יחיא: הדבר השני הוא החדית' של הנביא מוחמד, עליו השלום: (אומר בערבית ומתרגם:) והמשמעות שלו: לא נזק ולא תרומה לנזק, תוספת נזק.

עבד אל חכים חאג' יחיא: איפה שיש נזק שהוא יותר גדול מהתועלת, זה אסור בהחלט מבחינה דתית.

עבד אל חכים חאג' יחיא: מבחינתי, הייתי רוצה להגיע למצב שכל העישון יהיה אסור, אבל זה לא בידינו.

עבד אל חכים חאג' יחיא: אנחנו לא יכולים בשלב זה.

עבד אל חכים חאג' יחיא: יש אנשים שכבר מעשנים, ואנחנו נרצה לעזור להם לצאת מהעישון ולהפסיק, אבל מה שיותר חשוב – שאנשים אחרים, שעוד לא מעשנים, שלא ייכנסו למעגל של העישון ושל הנזק הגופני, כי הנזק מעישון כבר מוכח ועל זה אין ויכוח.

עבד אל חכים חאג' יחיא: לכן אנחנו רוצים לצמצם חשיפה לעישון, שזה לא יהיה מוצג בכל מקום; את לא נכנסת לכל חנות, לכל סופרמרקט, ואת רואה את זה מול העיניים שלך.

עבד אל חכים חאג' יחיא: זה יכול לעזור שלא ייכנסו אנשים חדשים עם התעמולה הנוספת, שאגיע אליה בהמשך.

עבד אל חכים חאג' יחיא: אנחנו לא רוצים אנשים חדשים באותו מעגל, במיוחד צעירים.

עבד אל חכים חאג' יחיא: והצעירים – כבוד יושב-ראש הוועדה, חבר הכנסת איתן כבל, לא הצלחנו להכניס את הטעמים מחמת קוצר הזמן, כי נטען שזה נושא חדש, וזה הנרגילה.

עבד אל חכים חאג' יחיא: הנרגילה מזיקה פי כמה מהסיגריות.

עבד אל חכים חאג' יחיא: רצינו להגיע למצב שגם זה ייאסר; לא הצלחנו.

עבד אל חכים חאג' יחיא: אני מקווה שבקדנציה הבאה, אחרי הבחירות, נוכל לקדם את הנושא הזה ביחד.

עבד אל חכים חאג' יחיא: איתן, אני מקווה שנהיה פה ביחד גם בקדנציה הבאה, ואז נוכל לקדם את החוק הזה – הנושא של הנרגילות והטעמים שנמצאים שם.

עבד אל חכים חאג' יחיא: העישון – מתברר שאני לא חשבתי על היקף התעשייה, על המיליונים הרבים של תעשיית העישון.

יעל גרמן: מיליארדים.

עבד אל חכים חאג' יחיא: מיליארדים.

עבד אל חכים חאג' יחיא: אמרתי מיליונים רבים, אז מיליארדים, סליחה.

עבד אל חכים חאג' יחיא: תודה לך שאת מתקנת אותי.

עבד אל חכים חאג' יחיא: הנושא הזה דחף את האנשים להגיע אלינו, לשבת איתנו, לבקש, להשפיע כך שנשנה.

עבד אל חכים חאג' יחיא: אבל העמדה הייתה ברורה, איתנה: נושא הבריאות של בני האדם הוא לא למיקוח.

עבד אל חכים חאג' יחיא: לכן שמענו, ראינו איפה אפשר לשנות דברים בלי לפגוע בבריאות הציבור, עשינו, אבל חשוב מאוד שהגענו למצב שיש לנו את החוק הזה – שהורחב, איך שאמרתי כשהתחלתי לדבר.

עבד אל חכים חאג' יחיא: בחוק הזה הייתה החרגה של העיתונות המודפסת.

עבד אל חכים חאג' יחיא: אני אומר: הייתה, וזה היה אחד התנאים בוועדת השרים לחקיקה; מודים בזה, ואמר את גם חבר הכנסת איתן כבל, יושב-ראש הוועדה.

עבד אל חכים חאג' יחיא: אבל אנחנו יכולים להתנחם בזה שיש פרסומת נגדית באותו גודל של המודעה, באותו עיתון, באותו יום.

עבד אל חכים חאג' יחיא: יש גם פרסומת שמזהירה מעישון, וגם זה יכול לחלחל – שהעיתון עצמו, שמפרסם את הסיגריות, מפרסם גם את הסיכונים ואת האזהרה מלהיכנס למעגל הזה.

עבד אל חכים חאג' יחיא: החוק טוב, אני מקווה שכולם – ויש הסכמות – יתמכו בו, והעתיד יעזור לנו לתקן עוד תיקונים.

עבד אל חכים חאג' יחיא: תודה.

טלי פלוסקוב: תודה רבה לחבר הכנסת עבד אל חכים חאג' יחיא.

טלי פלוסקוב: חבר הכנסת דב חנין, בבקשה, אדוני.

טלי פלוסקוב: אחריו – חברת הכנסת שולי מועלם-רפאלי.

יואל חסון: כמה דוברים יש?

טלי פלוסקוב: יש עוד שישה דוברים.

טלי פלוסקוב: בבקשה, אדוני, עד חמש דקות לרשותך.

דב חנין: תודה לך, גברתי היושבת-ראש.

דב חנין: עמיתיי חברי הכנסת, בכנסת הזאת היו לי לא מעט רגעים קשים, והיו רגעים מעטים מדי של התרוממות רוח ושמחה אמיתית – וזה אחד הרגעים האלה, עמיתיי, מכיוון שהפעם הצלחנו להעביר כנגד כל הסיכויים חוק שיש בו באמת פיקוח נפש.

דב חנין: החוק הזה, גברתי היושבת-ראש, איננו מושלם; הייתי רוצה יותר.

דב חנין: אבל זהו צעד גדול וחשוב בכיוון הנכון, צעד שעליו ניתן יהיה לבנות את הצעדים הבאים במאבק נגד העישון, שבכל יום הורג כאן בני אדם.

דב חנין: ואני רוצה לייחד את דבריי, חברות וחברים, קודם כול לשותפיי בחוק הזה.

דב חנין: אני גאה להיות מיוזמי החוק, ואני רוצה לומר כמה מילים על אלה שהיו שותפים במאמץ, אחיי גיבורי התהילה: חבר הכנסת איתן כבל, התרומה שלך להעברת החוק הזה פשוט לא תסולא בפז.

דב חנין: מי שלא חבר בכנסת ולא מכיר את מה שקרה כאן בבניין הזה במהלך הדיונים, הוויכוחים והמאבקים, מול הלחצים הבלתי-אפשריים ומול האתגרים, שבחלקם התערבבו אינטרסים כלכליים עם כוחות פוליטיים – מי שלא מכיר את המציאות הזאת לא יכול להבין כמה התפקיד שלך בהעברת החוק הזה היה משמעותי.

דב חנין: אני רוצה לנצל את ההזדמנות ולומר לך שאולי בזכות הוותק והתבונה שלך אתה מנהל את ועדת הכלכלה בצורה מרשימה, מנהל דיונים בשאלות מורכבות, תוך שילוב של נחישות בדיון אמיתי, גם כשהדיון – – –

יעל גרמן: עם דברי שירה.

דב חנין: אפילו דברי שירה בבוקר, בהחלט – מסורת יפה שאני מציע לראשי הוועדות האחרים לאמץ אותה.

דב חנין: אני רוצה להודות לך על כל התרומה שלך בכנסת הזאת כיושב-ראש ועדת הכלכלה, בחוק הזה ובחוקים אחרים, ולאחל לך עוד הרבה שנים של תרומה לציבור בתפקידים כאלה, ואולי גם בתפקידים נוספים שאתה תרצה אותם.

דב חנין: חברי חבר הכנסת יהודה גליק, אתה נתת לחוק הזה את הנשמה.

דב חנין: אמרתי לך בהזדמנות קודמת: בלעדיך הוא לא היה עובר.

דב חנין: אנחנו יודעים את אותם רגעים שבהם אתה פשוט ניצלת את כוחך, את העובדה שהיית חבר כנסת 61 חיוני, והכתבת לקואליציה – שלפעמים הייתה סרבנית ולפעמים הייתה שמרנית – את הדרישה להציל חיים של בני אדם.

דב חנין: אני מודה לך.

דב חנין: אתה יכול להיות דוגמה ומופת לחברי כנסת איך כוכב אחד מעז.

דב חנין: איך כוכב אחד מעז.

דב חנין: חברי חבר הכנסת חאג' יחיא, היית שותף אמיתי והתייצבת בכל הדיונים, תרמת לדיונים, נאבקת על הדברים.

דב חנין: חברתי חברת הכנסת יעל גרמן, שתמיד אתגרת אותנו במה שעוד לא הצלחנו לעשות, וזה כל כך חשוב שהקול הזה נשמע; הוא כל כך חיוני, כדי להזכיר לנו לא להיות יותר מדי מרוצים מעצמנו ולהבין שיש לנו עוד הרבה מה לעשות ועוד הרבה לאן להתקדם.

טלי פלוסקוב: נא לסיים.

דב חנין: אני רוצה, גברתי, רק לסיים בתודות קצרות.

דב חנין: חבר הכנסת גליק מאוד התרגש על הדוכן, ולכן שכח להודות לצוות של עצמו, אז אני רוצה להודות בשמו לחברי הצוות שלו, אורי בנק, שני דדון, מאור ציון.

דב חנין: אני רוצה להודות לצוות שלי, אלה ידעיה, אורי וולטמן, חמוטל בלנק.

דב חנין: אני רוצה להודות לד"ר חגי לוין, איש איגוד רופאי בריאות הציבור; לשבי גטניו; לעו"ד עמוס האוזנר; לעיתונאים רוני לינדר וחיים ריבלין; לצוות ועדת הכלכלה – אין כמוכם, תודה רבה לכם על כל מה שעשיתם, על כל מה שאתם עושים ועל כל מה שעוד תעשו.

דב חנין: תודה רבה.

טלי פלוסקוב: תודה רבה לחבר הכנסת דב חנין.

טלי פלוסקוב: חברת הכנסת שולי מועלם-רפאלי, בבקשה, גברתי.

טלי פלוסקוב: אחריה – חברת הכנסת תמר זנדברג.

טלי פלוסקוב: עד חמש דקות, גברתי, לרשותך.

שולי מועלם-רפאלי: תודה רבה.

שולי מועלם-רפאלי: דב חנין באמת גבוה אם אני צריכה להוריד אחריו את הרמקול.

שולי מועלם-רפאלי: אני מבקשת, לפני ההגעה לברכות, לחזור אל מושכלת היסוד, שמדברת על זה ש-8,000 ישראלים מתים מדי שנה כתוצאה מעישון ומנזקי עישון.

שולי מועלם-רפאלי: אני חושבת שהמספר המזעזע הזה – אני רק מבקשת להגיד שהוא גדול פי 20 מכלל קורבנות תאונות הדרכים בשנה, שמזעזעות אותנו פעם אחרי פעם.

שולי מועלם-רפאלי: אם נצרף שלוש שנים המספר 24,000 יהיה גם גדול ממספר כל חללי צה"ל מאז קום המדינה, שעומד היום על כ-22,000 ומזעזע אותנו מדי שנה ביום הזיכרון.

שולי מועלם-רפאלי: אני חושבת שבעיקר בעיקר אנחנו מאבדים הרבה מאוד צעירים כשאנחנו לא עוצרים את הכניסה למעגל המעשנים.

שולי מועלם-רפאלי: אני חושבת שבזה רצינו לפעול.

שולי מועלם-רפאלי: רצינו לפעול בכמה זרועות במקביל: גם לדבר על מניעת פרסום, שימנע כניסה של מעשנים חדשים; גם לדבר על חינוך חינוך חינוך; גם לדבר על אותה אחריות הורית.

שולי מועלם-רפאלי: נכון, ועדת כלכלה, הדיונים בוועדת כלכלה – כמה פעמים, חבר הכנסת איתן כבל, אנחנו מוצאים את עצמנו בוועדת כלכלה, שכאילו דנה בנושאים כלכליים, מדברים על אותה אחריות הורית, חבריי מהנהלת הוועדה והייעוץ המשפטי?

שולי מועלם-רפאלי: גם פה זה לא יוכל להתקדם בלי הבנה שאנחנו חייבים להתקדם ביחד – ביחד עם ארגונים אזרחיים; ויושבים פה שבי גטניו, מנכ"ל העמותה לדמוקרטיה מתקדמת, שפעלנו איתו, וד"ר חגי לוין, ורבים נוספים שהלכו איתנו.

שולי מועלם-רפאלי: אני מבקשת להגיד פה דברים לחברינו בעיתונות הכתובה ולאנשים המופלאים שייצגו בדיוני הוועדה האחרונים את בעלי הפיצוציות ודיברו על מטה לחמם.

שולי מועלם-רפאלי: חברים, אנחנו בעדכם.

שולי מועלם-רפאלי: הרי מי אלה המעשנים האלה שנכנסים אל מעגל המעשנים החדשים?

שולי מועלם-רפאלי: מי אלה בני הנוער האלה, רק הילדים שלי?

טלי פלוסקוב: הילדים שלכם.

טלי פלוסקוב: נכון.

שולי מועלם-רפאלי: אלה הרי גם הילדים של מי שעובד בעיתונות הכתובה ומי שמוביל אותה, ואלה גם הילדים של בעלי הפיצוציות.

שולי מועלם-רפאלי: לא באנו נגדכם.

שולי מועלם-רפאלי: באנו, בעזרת השם, להתקדם עוד צעד במיגור הנזק הבלתי-נתפס הזה: 8,000 ישראלים מתים כל שנה.

שולי מועלם-רפאלי: בעלי הפיצוציות, אתם בשר מבשרנו.

שולי מועלם-רפאלי: לכולנו היה אכפת מכם.

שולי מועלם-רפאלי: ואני חושבת, איתן, שגם אתה וגם אני וגם חבר הכנסת גליק פשוט אמרנו להם את הדברים האמיתיים; לא התחבאנו, לא ניסינו לטשטש.

שולי מועלם-רפאלי: אמרנו להם: אנחנו לא מונעים מכם למכור סיגריות – הלוואי שיום אחד גם לזה נגיע; אנחנו מבקשים מכם להזיז אותן צעד אחד לאחור, שאלו לא יהיו הפנים של בית הממכר שלכם, של בית העסק שלכם.

שולי מועלם-רפאלי: אנחנו כולנו איתכם, חבריי בעלי הפיצוציות.

שולי מועלם-רפאלי: אני רוצה מאוד להודות לוועדת הכלכלה, למנהלת, לייעוץ המשפטי ולחבר הכנסת איתן כבל, שמוביל אותנו.

שולי מועלם-רפאלי: בכנסת הזאת הצטרפתי לוועדה, וברוך השם עשינו בה פלאים – עשית, ואנחנו אוחזים איתך ביחד.

שולי מועלם-רפאלי: ואני מאוד מאוד רוצה להכיר לך תודה על הסבלנות ועל ההבנה, ובעיקר להגיד ששאר הרוח שמתחיל באמת מהבחירה שלך לפתוח כל דיון במשהו של מהות, של עומק – של שירה עברית יהודית מדורי-דורות, של ארון הספרים היהודי והישראלי.

שולי מועלם-רפאלי: אני חושבת שהיא מביאה את כולנו לדיונים במדרגה אחת יותר גבוהה.

שולי מועלם-רפאלי: אחר כך אנחנו רבים ומתווכחים, ואפילו מצלמים אותנו צועקים ובוכים, אבל מתחילים משאר רוח.

שולי מועלם-רפאלי: לחבר הכנסת יהודה גליק ואיל בן ראובן, שאנחנו זוכים ביחד איתכם ללכת עם ההצעה החשובה הזאת; חברת הכנסת יעל גרמן; חבר הכנסת מיקי רוזנטל.

שולי מועלם-רפאלי: אני חושבת שגם החוק הזה יהיה מהחוקים המשמעותיים ביותר שנעשו בכנסת העשרים, שאנחנו ככה מביאים אותה אל סופה.

שולי מועלם-רפאלי: תודה רבה רבה, חברים.

טלי פלוסקוב: תודה רבה לחברת הכנסת שולי מועלם-רפאלי.

טלי פלוסקוב: חברת הכנסת תמר זנדברג, בבקשה, גברתי.

טלי פלוסקוב: אחריה – חבר הכנסת עיסאווי פריג'.

טלי פלוסקוב: נמצא היום?

טלי פלוסקוב: אם הוא לא יהיה, אז חבר הכנסת אילן גילאון, שגם אותו אני לא רואה.

טלי פלוסקוב: מוסי רז נמצא?

טלי פלוסקוב: אז נחכה.

טלי פלוסקוב: בבקשה, גברתי, עד חמש דקות לרשותך.

תמר זנדברג: תודה רבה, גברתי היושבת-ראש.

תמר זנדברג: זה באמת היה אחד המאבקים ואחד הניצחונות הגדולים בכנסת הזאת, שידעה הרבה מאוד רגעים שחורים, לצערנו.

תמר זנדברג: את הקודם ציינו פה רק לפני כמה דקות, החוק לאיסור צריכת זנות, ואני חייבת לומר מילה גם עליו – גם זה רגע היסטורי – שהובילה כאן לפני עשור זהבה גלאון, אחר כך אורית זוארץ, ועכשיו, בכנסת הזאת, ביחד עם שולי מועלם והרבה מאיתנו, חברות הכנסת, הצלחנו פה לעשות את הדבר הזה באמת.

תמר זנדברג: אני מתרגשת במיוחד, כי זה מראה מה קורה בכל מאבק, שהוא מתחיל ממקום כביכול שולי וקיצוני, ואחרי עשר שנים הופך להיות קונסנזוס.

תמר זנדברג: זה מה שקורה פה גם עכשיו, ברגע ההיסטורי הזה, עם החוק לאיסור פרסום ושיווק של סיגריות.

תמר זנדברג: נכון, הוא לא מושלם, אבל מי שראה את חדר ועדת הכלכלה, בראשותך, חברי איתן כבל – אני שש שנים בכנסת, ולפני כן הייתי חמש שנים עוזרת פרלמנטרית.

תמר זנדברג: ראינו כאן את כל הכוחות: את הטייקונים, ושרים, וכוחות פוליטיים, וכוחות כלכליים.

תמר זנדברג: דבר כזה כמו שהלך בדיונים על החוק הזה אני לא ראיתי כאן.

תמר זנדברג: לא היה טריק ולא היה שטיק שלא נשלף כדי לעכב, כדי לדחות, כדי לגייס, כדי להביא טיעונים מתחת לרצפה, עם כוחות, באמת, זה היה פשוט בית ספר לכוחות הרשע.

תמר זנדברג: אבל אנחנו, הכוחות הטובים, יכולנו להם, וזה ניצחון הרגע הזה כאן.

תמר זנדברג: ואני רוצה קודם כול להריע לך, איתן.

תמר זנדברג: באמת הובלת את זה.

תמר זנדברג: בלי הניסיון הפרלמנטרי והכישורים הפרלמנטריים שלך זה פשוט לא היה קורה, כי זה היה נופל בדרך.

תמר זנדברג: היו את כל הניסיונות, כולל בימים האחרונים, לא להתנגד לחוק – רק להפיל אותו בדרך על איזה קטנה; רק לא להביא אותו להצבעה.

תמר זנדברג: כמה לוביסטים שמחו ומחאו כפיים כשהודיעו על הקדמת הבחירות רק בגלל זה.

תמר זנדברג: ואתה הובלת באמת את כולנו, יחד עם חבר הכנסת יהודה גליק.

תמר זנדברג: באמת, יהודה, יש את השיר "איך זה שכוכב אחד מעז" – אתה היית הכוכב הזה, באיזה לילה אחד, באיזה ליל תקציב, כשקראת לנו לרגע ואמרת: בואו בואו בואו, יש לי פה הזדמנות, מה אני עושה?

תמר זנדברג: ועשית את זה.

תמר זנדברג: הובלת את זה באמת נגד כל הסיכויים, וגם כשזה לא היה פשוט וקל, ואנחנו יודעים את זה.

תמר זנדברג: היו כאן עוד חברי כנסת שותפים.

תמר זנדברג: אני לא אמנה את כולם, אבל אני כן רוצה להקדיש מילה אחרונה לכוחות האזרחיים ולחברה האזרחית, שחלקם יושבים כאן, לארגונים ולאיגודים – לאיגוד רופאי בריאות הציבור בהסתדרות הרפואית, למיזם למיגור העישון, לאגודה למלחמה בסרטן, לעמותה לדמוקרטיה מתקדמת, לד"ר חגי לוין, עמוס האוזנר, שבי גטניו, שיושב כאן, לאה רוזן, שירה כסלו.

תמר זנדברג: באמת הייתה כאן מלחמה אדירה עם חבורה – כמו להקה – שעברה מחדר לחדר ולא הרפתה ולא עזבה, וזה ניצחון אדיר של הציבור, באמת, על כוחות האופל החזקים ביותר שקיימים בעולם, לא רק בישראל, לא רק בארץ הזאת.

תמר זנדברג: אני חייבת עוד מילה לשורה לא ארוכה של עיתונאים שליוו את המאבק הזה, ובמיוחד רוני לינדר-גנץ וחיים ריבלין, מהארץ ומערוץ 2 בהתאמה.

תמר זנדברג: באמת, לי הייתה תחושה של זכות להשתתף בקבוצה המיוחדת הזאת ולראות על בשרנו איך נראים המאבקים האלה משני הצדדים, ובאמת שמעטות התחושות היותר-מתוקות מאשר להצביע בעד ולנצח.

תמר זנדברג: ולהעביר את החוק הזה, הייתי אומרת, באמת נגד כל הסיכויים.

תמר זנדברג: היום, חברות וחברים, אנחנו מצילים חיים, לא פחות מזה.

תמר זנדברג: אנחנו מצילים חיים של אלפי ישראלים וישראליות בשנה.

תמר זנדברג: אבל זה לא סוף הדרך.

תמר זנדברג: גם במסגרת החוק הזה עשינו פשרות כואבות, ויש עוד הרבה מאוד דברים שברגעים האחרונים עוד צריכים לקדם את ישראל עוד צעד בהגנה על אזרחים – במיוחד על קטינים ועל בני נוער – מפני אחד התעלולים התאגידיים המוזרים והמוצלחים ביותר בתולדות העידן המודרני, שאלו הסיגריות.

תמר זנדברג: זו באמת תופעה שהומצאה ללא שום תועלת, רק נזק, שממכרת אותך לנזק וממשיכה לשכנע אותך שבשם חופש הבחירה וזכויות הפרט אתה תמשיך להרוג את עצמך ואת הסביבה.

תמר זנדברג: זה באמת תעלול יוצא דופן, שהיום אנחנו שמים לו ברקס מאוד מאוד רציני, ועל כך באמת תודה רבה לכל השותפים.

תמר זנדברג: כל הכבוד והתרגשות גדולה.

תמר זנדברג: תודה.

טלי פלוסקוב: תודה רבה לחברת הכנסת תמר זנדברג.

טלי פלוסקוב: חבר הכנסת עיסאווי פריג' – אינו נוכח; חבר הכנסת אילן גילאון – אינו נוכח.

טלי פלוסקוב: חבר הכנסת מוסי רז, בבקשה, אדוני.

טלי פלוסקוב: אחריו, אחרונת הדוברים – מיכל רוזין.

טלי פלוסקוב: את אחרי ההצבעה.

טלי פלוסקוב: לא, מיכל רוזין עוד לא דיברה.

טלי פלוסקוב: אני עוד לא רואה אותה בכלל.

מוסי רז: הינה היא.

טלי פלוסקוב: אוקיי.

טלי פלוסקוב: מדברת או מוותרת?

טלי פלוסקוב: לא הבנתי את הסימן שלך.

מיכל רוזין: – – –

טלי פלוסקוב: טוב, בסדר.

טלי פלוסקוב: בינתיים יש לך חמש דקות לקבל החלטה.

טלי פלוסקוב: בבקשה, אדוני, לרשותך.

מוסי רז: גברתי היושבת-ראש, חברות וחברי הכנסת, אנחנו היום בעצם זוכים לניצחון במערכה חשובה מאוד במלחמה שהיא מלחמה ארוכה נגד העישון, נגד הסיגריות, פרי של עבודה של חברי כנסת שהוזכרו – כמובן איתן כבל, יהודה גליק, איל בן ראובן, אחרים, חברתי חברת הכנסת תמר זנדברג, של החברה האזרחית, של עיתונאים, של עמותות, של ארגונים.

מוסי רז: אני רוצה לציין את שבי, שיושב כאן, ואחרים.

מוסי רז: באמת הישג יפה מאוד, שהושג בתוך שנה בדיוק בעצם; היום 31 בדצמבר – בתוך שנה בדיוק מהרגע שיצא לדרך.

מוסי רז: אבל זה הישג קטן במערכה מאוד גדולה כנגד הסיגריה, שהיא הרוצחת הכי גדולה בעולם המודרני – יותר מתאונות, יותר ממלחמות ויותר מכל דבר אחר.

מוסי רז: ההישג הזה, בעצם ימזער את הפרסום, וצריך להגיד שלצערנו הרב אנחנו לא מעבירים פה היום חוק שיאסור פרסום בעיתונות הכתובה, חוק שכבר הצעתי כאן בכנסת הזאת לפני 18 שנה, ואחריי הציעו רבים וטובים.

מוסי רז: אגב, ישראל חתומה על האמנה למלחמה בעישון, שמחייבת אותה לאסור פרסום בעיתונות הכתובה, כפי שקיים באירופה וכפי שקיים וולונטרית, אומנם לא בחוק, בארצות הברית.

מוסי רז: אנחנו לא מעבירים את זה כאן היום, וזו בעיה.

מוסי רז: אני מסכים שלעיתונות הכתובה יש היום פחות חשיבות ממה שהיה לפני 18 שנה, לצערי, אבל היא עדיין חשובה, ועדיין הפרסום שם מזיק, ועדיין יש לנו מאבקים רבים לנהל כנגד הסיגריה, כנגד העישון וכנגד נזקי העישון.

מוסי רז: הם גם לא יסתיימו רק במאבק על עצם הפרסום, וצריך גם אולי לציין שהחוק לא אוסר רק פרסום – הוא אוסר גם הצגה, הצגת מוצרים, שגם זה חשוב ביותר.

מוסי רז: אבל הם לא יסתיימו רק בזה.

מוסי רז: אנחנו צריכים ללכת – ורואים את זה היום בעולם; מי שהולך רואה שלא בכל מקום מותר לעשן.

מוסי רז: לצערי, אצלנו במסעדות עדיין מעשנים, למרות כל החוקים, בוודאי כשזה בחוץ או בכל מיני מקומות אחרים.

מוסי רז: עדיין יש המון מה להתקדם כאן מול מקומות אחרים, שהגבילו את העישון במקומות ציבוריים לחלוטין, חוץ מבתוך קופסאות מסוימות.

מוסי רז: ועוד דבר מאוד מאוד חשוב בעניין הזה זה העניין של החינוך.

מוסי רז: אנחנו חייבים, כתוצאה ממה שראינו, לאחר שנים של ירידה במספר המעשנים – ועמד על זה חברי חבר הכנסת איתן כבל – פתאום רואים שיש עלייה, זאת אומרת, נכשלנו בטיפול בנושא.

מוסי רז: אם יש עלייה, בעיקר בקרב הדור הצעיר, נכשלנו בטיפול בנושא.

מוסי רז: יש עוד נקודה שצריך גם אותה להביא בחשבון.

מוסי רז: אנחנו בצדק מטילים – אין מס על סיגריות, אגב; יש בלו.

מוסי רז: בלו מוטל על מוצר – בלו זה בהגדרה למוצר שאנחנו רוצים לייקר אותו על מנת שיצרכו פחות.

מוסי רז: יש שני מוצרים שאנחנו מטילים עליהם בלו: זה דלק – יש בלו בכל העולם – וזה סיגריות.

מוסי רז: אבל אם אנחנו פוטרים בדיוטי פרי ממס, אז אנחנו עושים שקר לעצמנו.

מוסי רז: את הבלו אנחנו לא משלמים שם.

מוסי רז: אנחנו עושים שקר לעצמנו.

מוסי רז: הגיע הזמן שנקיים את האמנה שאנחנו חתומים עליה, שאוסרת למכור סיגריות בפטור ממס בדיוטי פרי.

מוסי רז: זאת אומרת, השגנו היום הישג גדול, באמת ניצחון גדול במערכה מאוד מאוד חשובה, אבל עוד לפנינו המלחמה כדי למגר את הנגע הזה, כדי לעצור את הרוצחת הכי גדולה בהיסטוריה המודרנית.

טלי פלוסקוב: תודה רבה לחבר הכנסת מוסי רז.

טלי פלוסקוב: חברת הכנסת מיכל רוזין, מה החלטתך?

טלי פלוסקוב: בבקשה, גברתי, ומייד לאחר מכן נעבור להצבעות.

מיכל רוזין: כמה זמן יש לי?

טלי פלוסקוב: עד חמש דקות לרשותך, בבקשה.

מיכל רוזין: טוב, חברים וחברות יקרים, אני מנצלת את ההזדמנות שיש לי זכות דיבור על החוק החשוב כל כך הזה, שטוב שמגיע כאן להצבעה.

מיכל רוזין: החוק הזה, לדעתי, מתגלגל כבר לפחות מהכנסת התשע עשרה, אם לא לפני כן.

מיכל רוזין: אני חושבת שנכון שעשו שיתוף פעולה פה מכל קצוות הבית כדי להצליח להעביר את הצעת החוק הזאת.

מיכל רוזין: אני רוצה לומר גם שהגענו לכאן, חברי כנסת, מטקס האשכבה של עמוס עוז, זכרו לברכה, שנפטר, וברגעים אלה לדעתי מתקיימת הלווייתו.

מיכל רוזין: היה טקס מרגש ביותר לאדם גדול, שאין מילים שיכולות לתאר את תרומתו האדירה לחברה הישראלית, לספרות העברית, לשפה העברית ולכל מה שאנחנו.

מיכל רוזין: יהי זכרו ברוך.

מיכל רוזין: אני רוצה להגיד, כבוד גדול על הצעת החוק שעברה כאן בכנסת של הפללת לקוחות זנות.

מיכל רוזין: אני חושבת שזו מהפכה.

מיכל רוזין: הלוואי שכל הימים שלנו בכנסת היו נראים כמו היום הזה, שאנחנו מעבירים הצעות חוק בשיתוף פעולה מלא, לטובת החברה הישראלית וכיצד ייראו פניה.

מיכל רוזין: אני חושבת שבאמת הצעת החוק הזאת – כמו זאת של העישון – הצעת החוק של הפללת צרכנות זנות היא בהחלט אחד ההישגים המדהימים של הכנסת העשרים.

מיכל רוזין: אני גאה להיות שותפה לה, וכל הכבוד.

מיכל רוזין: כמובן, חברתי חברת הכנסת לשעבר זהבה גלאון הובילה את הדבר הזה בעשור האחרון, והינה, מה שנקרא, זה הגיע לידי מימוש.

מיכל רוזין: ומילה קטנה על הצעת החוק שלי ושל חבר הכנסת מוטי יוגב – שאני לא רואה אותו פה – שעברה היום, הצעת חוק השמות, שלא מאפשרת לעבריין מין באופן אוטומטי לשנות את שמו.

מיכל רוזין: אני אגלה לכם שבכלא הם כבר ממליצים אחד לשני: כשאתה יוצא מהכלא, תגיש בקשה למשרד הפנים לשנות את השם קודם כול, כדי שמי שתפגוש אותו לא ידע שזה אתה.

מיכל רוזין: אז אנחנו מונעים את הדבר הזה.

מיכל רוזין: לא יהיה אישור אוטומטי, אלא קודם כול זה ייעצר.

מיכל רוזין: הוא לא יוכל לשנות את שמו אלא אם כן – כמובן, פתוחות בפניו הערכאות השיפוטיות.

מיכל רוזין: זה עוד חוק שעבר היום, כמו חוקים רבים בכנסת העשרים ובכנסת התשע עשרה שאני העברתי – שאני גאה בהם: במאבק נגד אלימות מינית, במאבק באלימות המגדרית, ובוודאי ובוודאי אנחנו מצטרפים כמדינה לעידן ה-Me Too, החשוב כל כך, העידן הזה, שאומר די – די לאלימות מגדרית; די לאלימות מינית.

מיכל רוזין: אני גאה לעמוד פה היום ולהצביע על הצעות החוק החשובות האלה.

מיכל רוזין: בואו נקווה שבכנסת העשרים ואחת נוכל להצביע באמת לטובת האזרחים והאזרחיות, ולא כל הזמן להתמודד עם הצעות חוק מאוד קטנות, קיצוניות, שמביאות אותנו למחלוקות גדולות, שרוב הציבור לא בעדן ולא תומך בהן, ונלך באמת למה שרוב הציבור רוצה לקדם, וזה חברה צודקת, שוויונית והוגנת.

מיכל רוזין: תודה.

טלי פלוסקוב: תודה רבה לחברת הכנסת מיכל רוזין.

טלי פלוסקוב: רבותיי, אנחנו עוברים להצבעות, וכעת נצביע על הצעת חוק הגבלת הפרסומת והשיווק של מוצרי טבק (תיקון מס' 7), התשע"ט–2018, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 19 בעד סעיפים 1–23 – 44 נגד – 1 נמנעים – אין סעיפים 1–23 נתקבלו.

טלי פלוסקוב: 44 חברי כנסת בעד, אחד מתנגד, אין נמנעים.

טלי פלוסקוב: אני קובעת כי הצעת החוק עברה בקריאה השנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 20 בעד החוק – 45 נגד – 1 נמנעים – אין חוק הגבלת הפרסומת והשיווק של מוצרי טבק (תיקון מס' 7), התשע"ט–2018, נתקבל.

קריאות: כל הכבוד – – –

טלי פלוסקוב: 45 חברי כנסת בעד, אחד מתנגד, אין נמנעים.

טלי פלוסקוב: אני קובעת כי הצעת חוק הגבלת הפרסומת והשיווק של מוצרי טבק (תיקון מס' 7), התשע"ט–2018, עברה בקריאה השנייה ובקריאה השלישית, ונכנסת לספר החוקים של מדינת ישראל.

טלי פלוסקוב: חברת הכנסת יעל גרמן מבקשת – – –

איתן כבל: לפני כן אני רוצה להגיד תודות, ואז היא תוכל.

טלי פלוסקוב: אה, עוד לא אמרת תודות?

איתן כבל: לא אמרתי תודות לאף אחד.

איתן כבל: מותר לי, זה חוק שלי.

איתן כבל: אני קודם דיברתי כיושב-ראש הוועדה.

טלי פלוסקוב: אוקיי, אז אתה עכשיו מבקש לברך.

טלי פלוסקוב: זכותך, בעיקרון, חבר הכנסת איתן כבל.

טלי פלוסקוב: בבקשה.

איתן כבל: תכף תביני גם למה לא רציתי לדבר קודם ולהגיד תודות.

איתן כבל: גברתי היושבת-ראש, חברותיי וחבריי חברי הכנסת, אדוני השר.

איתן כבל: אני יכול לומר לכם – חבר הכנסת גליק, חבר הכנסת גליק, יהודה, בבקשה.

קריאה: רגע, אנחנו מחבקים אותו – – –

איתן כבל: ברשותכם, אני רוצה לומר, באמת מכל הלב, שהחיינו וקיימנו והגיענו לזמן הזה, ואני אומר את זה בהתרגשות.

איתן כבל: אני העברתי חוקים רבים; אני אחד המחוקקים – אני מרשה לעצמי לומר – המובילים בכנסת לדורותיה.

איתן כבל: אבל מעבר לזאת, אני רוצה לומר לכם, חברותיי וחבריי חברי הכנסת, שזה אחד החוקים הכי קשים שהעברתי בימי חיי, ובוודאי בכל הנוגע לכנסת הזאת.

יעקב מרגי: – – –

איתן כבל: לא, אני אסביר, וברצינות, חבריי חברי הכנסת.

איתן כבל: מכיוון שאני רוצה לדבר גם על אופן של התנהלות וכללי משחק בתוך הבית.

איתן כבל: יש רגע שצריך לשים את הדברים על השולחן, וזה כבר לא צחוק.

איתן כבל: אני אומר לכם את זה בכנות: אני נכנסתי לכנסת הזאת עם נושא הגז – נושא כבד, קשה, לחצים; נושא הבנקאות – קשה, כבד, לוחצים מכל כיוון.

איתן כבל: אבל בכל הנוגע לחוק הזה הגדלנו עשות.

איתן כבל: ואני קורא ליושב-ראש הכנסת, אני קורא לנו, לבדוק את עצמנו, עד איפה מותר למערכות הכלכליות החזקות ללכת רחוק.

איתן כבל: אומר לכם, אל תתפלאו אם בתוך אלה שישבו בתוכנו – כוחות שכאילו דיברו בשם ההגנה על האזרחים, נגד העישון – הם היו בעצם שליחים של חברות הטבק.

איתן כבל: את זה עוד לא ראינו, וגם זה היה.

איתן כבל: גם זה היה.

איתן כבל: הכול היה בבית בתקופה הזאת.

איתן כבל: אני נלחמתי על הזכות של כל אחת ואחד, על מנת שאנחנו נדע שיגיע הרגע שאם זה יגיע לבית המשפט, עשינו את המיטב.

איתן כבל: גברתי היושבת-ראש, אני מתנצל שאני אומר זאת בהתרגשות, כי יש כאן עניין שהוא כבר גדול מהחוק, לעיתים: מערכת העבודה שלנו בבית הזה.

איתן כבל: עד יום שישי בערב, שבת בערב, עוד קיבלתי את הטלפונים ואת הלחצים.

איתן כבל: ואני הייתי נחוש, כי ידעתי מה עומד לפנינו, חבר הכנסת גליק.

איתן כבל: אני עישנתי שלוש קופסאות מרלבורו אדום ביום.

איתן כבל: שלוש קופסאות.

איתן כבל: אני יודע, זו התמכרות לכל דבר ועניין.

איתן כבל: התמכרות.

איתן כבל: ולא פגעו במעשנים, לא ביקשנו, חברותיי וחבריי חברי הכנסת.

איתן כבל: אני רוצה לנצל את ההזדמנות ולהגיד תודה מעומק הלב קודם כול לשותפים שלי: ליהודה גליק – בלעדיך זה לא היה קורה; לאיל בן ראובן; לחברתי שולי מועלם; לדב חנין; לתמר זנדברג; גם לך, יעל – עשית עבודת קודש; לחבר הכנסת מיקי רוזנטל, שלא נמצא כאן.

איתן כבל: כולם, כל אחד, בכוח שלו, נתן את המיטב.

איתן כבל: חברי יואל, בסוף.

איתן כבל: ואני מנצל את ההזדמנות, אדוני יושב-ראש הקואליציה, דודי, באמת באהבה גדולה – אתה יודע, יש בינינו מחלוקות.

איתן כבל: אתה איש גדול בעניינים האלה, ותודה לך.

איתן כבל: תודה לך.

איתן כבל: אני יודע שבסוף הכול היה מונח על כתפיך, ואני שמח על אשר נאמר: "אתה חונן לאדם דעת ומלמד לאנוש בינה" – שבאמת הלכת איתנו בסוף בעניין הזה.

איתן כבל: זו באמת זכות שיום אחד אתה תבין את כוחה ואת עוצמתה, ומי כמוך – בעצם אני טועה במה שאני אומר – מי כמוך מבין באופן אישי את העניין הזה.

איתן כבל: ולסיום אני אומר לכם, חברותיי וחבריי חברי הכנסת, אני רוצה להודות – אני אקריא בהרחבה את השמות של כל חברי הוועדה, אבל אני באמת רוצה, מעל הכול, להודות לעו"ד איתי עצמון.

איתן כבל: אתה גדול, אתה מהטובים ביותר שיש, ואתה ראוי לכל תהילה בבית הזה.

איתן כבל: תודה רבה לכם.

טלי פלוסקוב: תודה רבה לחבר הכנסת איתן כבל.

טלי פלוסקוב: בכל אופן, הבטחתי גם לחברת הכנסת יעל גרמן.

טלי פלוסקוב: רק בבקשה, בקצרה עד כמה שאפשר.

טלי פלוסקוב: בבקשה, גברתי.

יעל גרמן: תודה רבה לך, גברתי היושבת-ראש.

יעל גרמן: עליתי לברך, ואני רוצה להתחיל בברכות.

יעל גרמן: אני לא חושבת שיש עוד חבר כנסת שיכול היה להעביר את החוק הזה חוץ מאיתן כבל.

יעל גרמן: אף אחד.

יעל גרמן: אני ראיתי את הנחישות שלו, ראיתי את העמידוּת שלו, את חוסר הפחד שלו, את המחויבות שלו לנושא.

יעל גרמן: אבל החוק הזה מוכתם.

יעל גרמן: ממש כפי שראיתי שכולם הצביעו ירוק – ושמחתי – אני היחידה שהצבעתי אדום.

יעל גרמן: לא סתם הצבעתי אדום – כי יש כתם על החוק הזה.

יעל גרמן: עד היום לא קיבלנו את התשובות מי בוועדת השרים התנה את מעבר החוק הזה בכך שעיתונות תוחרג.

יעל גרמן: מי.

יעל גרמן: שאלנו שוב ושוב ולא קיבלנו תשובה.

יעל גרמן: מדוע להחריג את העיתונות?

יעל גרמן: איזו סיבה?

יעל גרמן: אנחנו לא החרגנו את הפיצוציות, את האינטרנט – אף אחד.

יעל גרמן: למה להחריג את העיתונות?

יעל גרמן: האם היה מאחורי זה איזשהו דיל?

יעל גרמן: האם אני צריכה לחשוש שמא יש חשש, לכאורה, שההחלטה הזאת נגועה בשחיתות?

יעל גרמן: מי יודע.

יעל גרמן: אבל בגלל ההחלטה הזאת, בגלל הכתם שמונח על החוק הטוב הזה, אני חוששת שממחר אנחנו נראה עמודים שלמים של פרסום שמעודדים אנשים לעשן, ובמקום להוריד את המספר של המעשנים, אני חוששת מאוד שמספר המעשנים יגדל, ועימם תגדל גם התמותה בעקבות העישון.

יעל גרמן: זו הסיבה שמישהו צריך היה לעמוד פה ולומר: אסור היה להחריג את העיתונות.

יעל גרמן: כולם מפחדים מהם.

יעל גרמן: אז אני לא מפחדת.

יעל גרמן: לא מפחדת גם ממנכ"ל ידיעות אחרונות, שברוב חוצפתו השמיץ אותי.

יעל גרמן: כן, אני ציפיתי שהם לבדם יתנדבו, כמו שעשו בארצות הברית; שיעמדו פה – לא פה, היכן שהם עומדים – יעמדו העורכים הראשיים והמוציאים לאור ויאמרו: אנחנו, לטובת הציבור שלנו, לוקחים על עצמנו שלא לפרסם את הרעל הזה ששמו סיגריות.

יעל גרמן: אבל הם לא עשו את זה, ואני מאשימה אותם – מאשימה אותם ומאשימה את ועדת השרים, שהסכימה לתנאי הזה, שהוא כל כך לא ראוי; לא רוצה להשתמש במילה יותר חמורה.

יעל גרמן: אז אני עומדת כאן ואומרת שככל שהדבר יעלה בידיי וככל שאני אוכל, אני אדאג לכך שיחריגו בסופו של דבר את העיתונים, כן.

טלי פלוסקוב: נא לסיים.

יהודה גליק: שלא יחריגו.

יעל גרמן: שלא יחריגו – תודה, יהודה.

יעל גרמן: שלא יחריגו, ממש כמו כל שאר מקורות הפרסום.

טלי פלוסקוב: תודה.

יעל גרמן: ובנוסף, שישימו על אותן חפיסות סיגריות את תמונות הזוועה, שמונעות בכל העולם את העישון.

טלי פלוסקוב: תודה רבה לחברת הכנסת יעל גרמן.

טלי פלוסקוב: רבותיי, הודעה למזכירת הכנסת.

טלי פלוסקוב: בבקשה, גברתי.

ירדנה מלר-הורוביץ: תודה.

ירדנה מלר-הורוביץ: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק הביטוח הלאומי (תיקון מס' 209), התשע"ט–2018; הצעת חוק הביטוח הלאומי (תיקון מס' 210), התשע"ט–2019; הצעת חוק שירות המדינה (גמלאות) (תיקון מס' 63), התשע"ט–2018; הצעת חוק דמי מחלה (היעדרות בשל תרומת איבר על ידי בן זוג או הורה) (תיקוני חקיקה), התשע"ט–2019.

ירדנה מלר-הורוביץ: את ההצעות החזירה ועדת העבודה, הרווחה והבריאות.

ירדנה מלר-הורוביץ: עוד הונחו לקריאה שנייה וקריאה שלישית: הצעת חוק שדה התעופה דב הוז (הוראות מיוחדות), התשע"ט–2019, שהחזירה ועדת הפנים והגנת הסביבה; הצעת חוק הבטחת הכנסה (הוראת שעה ותיקוני חקיקה) (תיקון), התשע"ט–2019, שהחזירה ועדת העבודה, הרווחה והבריאות.

ירדנה מלר-הורוביץ: תודה.

טלי פלוסקוב: תודה, גברתי.

טלי פלוסקוב: [נספחות.

טלי פלוסקוב: ]

טלי פלוסקוב: רבותיי, אנחנו עוברים להחלטת ועדת הכלכלה בדבר פיצול הצעת חוק לתיקון פקודת התעבורה (מס' 125), התשע"ט–2018.

טלי פלוסקוב: יציג את ההצעה יושב-ראש ועדת הכלכלה חבר הכנסת איתן כבל.

טלי פלוסקוב: בבקשה, אדוני.

איתן כבל: תודה, גברתי.

איתן כבל: גברתי היושבת-ראש, אדוני השר, חברותיי וחבריי חברי הכנסת, רשמים פרלמנטריים, הצעת החוק נדונה בכנסת לקריאה הראשונה ביום כ' בחשוון התשע"ט, 29 באוקטובר 2018, והועברה לוועדת הכלכלה.

איתן כבל: הצעת החוק כוללת תיקונים שונים בפקודת התעבורה: החלת ההסדר המקנה סמכות מינהלית לקצין משטרה לאסור שימוש ברכב גם על עבירת אי-ציות לרמזור באור אדום, אף שמדובר בעבירת קנס; הרחבת סמכות בית המשפט להטיל צו איסור שימוש ברכב בשל כלל עבירות התעבורה; צמצום הפטור מחבישת קסדה בעת רכיבה על אופניים הקבועה היום בפקודה כך שתחול רק על אופניים שלא מותקן בהם מנוע המניע אותם או מסייע בכך.

איתן כבל: ועדת הכלכלה קיימה דיון בכל סעיפי הצעת החוק ואישרה אותם, למעט הסעיף שעניינו איסור שימוש ברכב בשל אי-ציות לרמזור אדום.

איתן כבל: בעניין זה הוחלט כי בשל העובדה שקצין משטרה רשאי למסור לנהג הודעת איסור שימוש ברכב שבו נעברה העבירה לתקופה של 30 ימים אף אם הנהג אינו בעליו של הרכב, והסמכות לבטל הודעת איסור שימוש קיימת רק בנסיבות מצומצמות הקבועות בפקודה, נדרש דיון נוסף בנסיבות המאפשרות ביטול טרם הרחבת ההסדר.

איתן כבל: לפיכך, בשל החשיבות הרבה שמייחסת הוועדה להגברת הבטיחות בדרכים, וכדי לאפשר הנחת חלק מהצעת החוק לקריאות השנייה והשלישית, מוצע לפצל את הצעת החוק להצעות חוק נפרדות, כך שחלק אחד מההצעה יכלול את סעיף 1(2) האמור, והחלק האחר יכלול את יתר סעיפי הצעת החוק.

איתן כבל: לכן, מוצע לפצל את הצעת החוק להצעות חוק נפרדות.

איתן כבל: גברתי, אני רוצה לנצל את העובדה שאני כאן מעל הבמה ולהודות.

איתן כבל: אני רואה שהם לא כאן, אז אני אנצל את העובדה – אה, הם כאן.

איתן כבל: לאה, לאה – לא, זה לא היא.

איילת נחמיאס ורבין: יש להם – – –

איתן כבל: אז אני אנצל כשהם יהיו פה, כדי שאני אתן להם תודות בנפרד.

איתן כבל: אז תודה לכם.

טלי פלוסקוב: אין שום בעיה.

טלי פלוסקוב: תודה רבה לחבר הכנסת איתן כבל.

איתן כבל: יש לנו עוד הרבה חוקים.

טלי פלוסקוב: אנחנו כעת נצביע על החלטת ועדת הכלכלה.

טלי פלוסקוב: מי בעד?

טלי פלוסקוב: מי נגד ההחלטה?

טלי פלוסקוב: נא להצביע.

טלי פלוסקוב: הצבעה מס' 21 בעד הצעת ועדת הכלכלה – 19 נגד – אין נמנעים – אין הצעת ועדת הכלכלה בדבר פיצול הצעת חוק לתיקון פקודת התעבורה (מס' 125), התשע"ט–2018, נתקבלה.

טלי פלוסקוב: 19 חברי כנסת בעד, אין מתנגדים, אין נמנעים.

טלי פלוסקוב: החלטת הוועדה אושרה.

טלי פלוסקוב: [מס' מ/1269; דברי הכנסת, חוב' ז', ישיבה 380, עמ' 32063; נספחות.

טלי פלוסקוב: ]

טלי פלוסקוב: רבותיי, כמו שאתם מבינים, מגיעים אלינו כל הזמן חוקים לשולחן הכנסת, ולכן סדר-היום קצת השתנה.

טלי פלוסקוב: כרגע אנחנו נעבור לסעיף 27 לפי סדר-היום, חוק הביטוח הלאומי (תיקון מס' 209), ואחר כך יהיה מס' 210.

טלי פלוסקוב: אחד אחרי השני.

טלי פלוסקוב: כעת נעבור לדיון בהצעת חוק הביטוח הלאומי (תיקון מס' 209), התשע"ט–2018, בקריאה שנייה ושלישית.

טלי פלוסקוב: תציג את הצעת החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

טלי פלוסקוב: בבקשה, גברתי.

מירב בן ארי: תודה רבה, גברתי היושבת בראש.

מירב בן ארי: אדוני השר, כנסת נכבדה, אני מתכבדת להביא לפני הכנסת לקריאה השנייה ולקריאה השלישית את הצעת חוק הביטוח הלאומי (תיקון מס' 209) התשע"ט–2018.

מירב בן ארי: הצעת החוק היא הצעת חוק ממשלתית שנועדה להיטיב עם הזכאים לגמלת סיעוד.

מירב בן ארי: הזכאות לגמלת סיעוד מותנית במבחן הכנסה של הזכאי ובן זוגו.

מירב בן ארי: כיום קובע חוק הביטוח הלאומי הוראה שלפיה בחישוב סך ההכנסות של הזכאי ניתן להביא בחשבון גם הכנסה של ילדו של הזכאי.

מירב בן ארי: בהצעת חוק זו מוצע לבטל את ההוראה האמורה, שבפועל אינה מיושמת.

מירב בן ארי: ככלל, הזכאי לגמלת סיעוד מקבל שירותי סיעוד בפועל, כגון טיפול אישי בבית, שהות במרכז יום ומוצרי ספיגה, אלא אם כן בחר לקבל את הגמלה בכסף, ובהתאם לתנאים שנקבעו בחוק לקבלת הגמלה בכסף.

מירב בן ארי: ישנם מצבים שבהם הבוחר זכאי לקבל שירותי סיעוד ובפועל אינו מקבל אותם מכיוון שאין שירותי סיעוד זמינים עבורו שניתן לספק לו, או מאחר שלא סופקו לו בפועל שירותי סיעוד בין היתר בשל עיכוב בטיפול בתביעה.

מירב בן ארי: כיום קובע החוק שבמקרה כזה הגמלה תשולם לזכאי בכסף רק אם הוא גר עם בן משפחה המטפל בו, ומוצע לבטל תנאי זה.

מירב בן ארי: בהתאם למוצע, כל זכאי שלא סופקו לו שירותי סיעוד במועד שבו הוא זכאי לגמלת סיעוד, תשולם לו הגמלה בכסף בעד התקופה שבה טרם סופקו לו שירותי הסיעוד.

מירב בן ארי: הזכאות לקבלת הגמלה בכסף תהיה עבור כל התקופה שבה הוא היה זכאי לשירותי סיעוד ולא קיבל אותם, ולא רק לאחר 60 ימים כפי שהמצב הוא כיום.

מירב בן ארי: הצעת החוק, כמובן, הוצבעה פה אחד.

מירב בן ארי: אין לה הסתייגויות.

מירב בן ארי: אני קוראת לחברי הכנסת לאשר את הצעת החוק בקריאה שנייה ושלישית.

מירב בן ארי: אני רוצה להגיד משהו אחד לפני שאני יורדת.

מירב בן ארי: אני אתחיל עכשיו להציג פה כמה חוקים של ועדת העבודה והרווחה, אחד אחרי השני.

מירב בן ארי: אלי אלאלוף לא פה, אז אני אודה לו ואני אודה לצוות הוועדה – למנהלת הוועדה, ליועצות המשפטיות.

מירב בן ארי: כל פעם שאני אעלה לכאן להציג אני אגיד משהו, אבל אני חושבת שמה שעשתה ועדת העבודה והרווחה בקדנציה הזאת לא עשו כאן שנים.

מירב בן ארי: אני זכיתי היום להציג את רוב הצעות החוק של הוועדה, ואני חושבת שזו זכות גדולה שאדם כמו אלי אלאלוף עמד בראש הוועדה הזאת והוביל הצעות חוק מדהימות, מועילות, חברתיות ומצוינות.

מירב בן ארי: אני קוראת לכם, כמובן, להצביע בעד.

מירב בן ארי: תודה.

טלי פלוסקוב: תודה רבה לחברת הכנסת מירב בן ארי.

טלי פלוסקוב: מן הסתם, כמובן, אני מצטרפת לכל מילה.

טלי פלוסקוב: רבותיי, להצעת החוק הזאת לא הוגשו הסתייגויות ובקשות דיבור, לכן אנחנו עוברים להצבעה.

טלי פלוסקוב: כעת נצביע על הצעת חוק הביטוח הלאומי (תיקון מס' 209), התשע"ט–2018, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 22 בעד סעיפים 1–3 – 17 נגד – אין נמנעים – אין סעיפים 1–3 נתקבלו.

טלי פלוסקוב: 17 חברי כנסת בעד, אין מתנגדים, אין נמנעים.

טלי פלוסקוב: הצעת חוק הביטוח הלאומי (תיקון מס' 209) עברה בקריאה שנייה.

טלי פלוסקוב: כעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 23 בעד החוק – 21 נגד – אין נמנעים – אין חוק הביטוח הלאומי (תיקון מס' 209), התשע"ט–2018, נתקבל.

טלי פלוסקוב: 21 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק הביטוח הלאומי (תיקון מס' 209), התשע"ט–2018, עברה בקריאה שנייה וקריאה שלישית, ונכנסת לספר החוקים של מדינת ישראל.

טלי פלוסקוב: [מס' מ/1285; דברי הכנסת, חוב' י"א, ישיבה 393, עמ' 32734; נספחות.

טלי פלוסקוב: ]

טלי פלוסקוב: רבותיי, עכשיו אנחנו עוברים להצעת חוק (תיקון 210), שהיא הצעת חוק הביטוח הלאומי (תיקון מס' 210), התשע"ט–2019.

טלי פלוסקוב: תציג את הצעת החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

טלי פלוסקוב: בבקשה, גברתי.

מירב בן ארי: תודה רבה, גברתי היושבת בראש.

מירב בן ארי: כנסת נכבדה – – –

קריאה: – – –

מירב בן ארי: אתה שואל איפה אלי אלאלוף, אז קודם כול, אלי אלאלוף פה, עובד עדיין, כל הזמן.

מירב בן ארי: ואני חייבת לומר לך שהייתה לי גם הזכות במהלך הקדנציה הזאת להחליף אותו הרבה פעמים ולהיות סוג של סגנית.

מירב בן ארי: זו סגירת מעגל בשבילי, כי בסוף, לפני שהגעתי לכנסת, אני ניהלתי מרכזים לנוער בסיכון ואלי היה הבוס הגדול שלי.

מירב בן ארי: זה מה שנקרא, אתה יודע – בסוף דלתות מסתובבות.

מירב בן ארי: כשאלי עלה לפה לדבר בשבוע שעבר, אני לא יודעת כמה ראו, אבל היה לי מאוד מאוד קשה, ממש בדמעות, כי באמת באמת זה איש ענק, ענק, מכל הבחינות.

מירב בן ארי: אז עכשיו בתור הסגנית הוא נתן לי את ההזדמנות, אז אני מודה לו על זה.

מירב בן ארי: אז הצעת חוק הביטוח הלאומי – שתדעו על מה אתם מצביעים – אני מתכבדת להביא לפניכם, לקריאה שנייה ושלישית, את הצעת חוק הביטוח הלאומי (תיקון מס' 210).

מירב בן ארי: הצעת החוק היא הצעת חוק ממשלתית שהובאה כדי לרכז אצל המוסד לביטוח לאומי את האחריות והסמכות בכל הנוגע למתן גמלת הסיעוד.

מירב בן ארי: כיום ועדה מקומית מקצועית שבה חברים כמה גורמים מקצועיים אחראית לקבוע איזה שירותי סיעוד יינתנו לזכאי לגמלה ובידי מי יינתנו.

מירב בן ארי: ועדה זו צריכה גם לוודא כי השירותים אכן מסופקים, ובמקרה שאין הדבר כן, להורות על מתן שירותים בעין או על העברה למסגרת סיעודית.

מירב בן ארי: במיוחד מוטלת על הוועדה המקומית המקצועית אחריות כאשר חלק מהגמלה משולם בכסף, שאז יש צורך לוודא שניתנים מענים סיעודיים מתאימים לזכאי לגמלה.

מירב בן ארי: בפועל נמסר לוועדה כי תפקוד הוועדות המקומיות המקצועיות לוקה בחסר, ועל כן מוצע בהצעת חוק זו להעביר למוסד את האחריות לקביעת שירותי הסיעוד, בהתחשב בבחירה הנתונה בידי הזכאי, ולבקרה על נתינתם בפועל.

מירב בן ארי: על קביעת השירותים ניתן יהיה להשיג בפני מנהל תחום תביעות במוסד, שצריך יהיה להחליט בהשגה תוך 21 ימים; יצוין שהחלטתו, ככל החלטה אחרת של המוסד בנושא הגמלה, תהיה נתונה לערעור לבית הדין האזורי לעבודה.

מירב בן ארי: כדי להבטיח שתיקון זה אכן משיג את מטרתו – לשפר את שירותי הסיעוד שניתנים בפועל לזכאים להם – המוסד לביטוח לאומי יבחן ויעריך בשנים 2021-2020 את השפעת תיקון חקיקה זה על שירותי הסיעוד לזכאים.

מירב בן ארי: גם ההצעה הזאת עברה כמובן בתמיכה של כולם.

מירב בן ארי: אין הסתייגויות.

מירב בן ארי: אני מבקשת לאשר את הצעת החוק בקריאה השנייה והשלישית בנוסח שאישרה הוועדה.

מירב בן ארי: ואני רוצה להגיד עוד משהו, כי אמרתי שאני אגיד בכל פעם משהו בסוף.

מירב בן ארי: אני רוצה להודות גם לך, גברתי היושבת-ראש.

מירב בן ארי: אני יודעת שאם לא היית יושבת שם, היית את מציגה את החוקים האלה, כי גם לך יש – הרבה עזרה, סיוע, ומה שנקרא, נשמתך נמצאת בעניין של הביטוח הסיעודי וגמלת הסיעוד, ואני שמחה שלפחות אני החלפתי אותך, אז ככה את מרגישה מספיק בנוח שהמסר יעבור.

טלי פלוסקוב: זה נכון.

מירב בן ארי: אז אני רוצה גם לך להגיד תודה רבה.

מירב בן ארי: ליווית את הנושא בוועדת העבודה והרווחה, אז מגיעות גם לך הברכות.

מירב בן ארי: ושוב, תודה לצוות הוועדה, ליועצים המשפטיים, למנהלת הוועדה – רחלי הנהדרת, שלא הזכרתי אותך.

מירב בן ארי: תודה רבה לכולכם, ואני קוראת לכם להצביע בעד.

טלי פלוסקוב: תודה רבה, כמובן, לחברת הכנסת מירב בן ארי.

טלי פלוסקוב: תודה.

טלי פלוסקוב: רבותיי, להצעת החוק הזאת לא הוגשו הסתייגויות ואין בקשות דיבור, לכן אנחנו עוברים להצבעה.

טלי פלוסקוב: כעת נצביע על הצעת חוק הביטוח הלאומי (תיקון מס' 210), התשע"ט–2019, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 24 בעד סעיפים 1–8 – 21 נגד – אין נמנעים – אין סעיפים 1–8 נתקבלו.

טלי פלוסקוב: 21 חברי כנסת בעד, אין מתנגדים, אין נמנעים.

טלי פלוסקוב: הצעת החוק עברה בקריאה שנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

שולי מועלם-רפאלי: אין, אין על הייעוץ של המשפטי של ועדת העבודה, הרווחה והבריאות.

שולי מועלם-רפאלי: אין.

טלי פלוסקוב: אני מצטרפת – הייעוץ המשפטי והצוות.

טלי פלוסקוב: אין ספק.

טלי פלוסקוב: הצבעה מס' 25 בעד החוק – 21 נגד – אין נמנעים – אין חוק הביטוח הלאומי (תיקון מס' 210), התשע"ט–2019, נתקבל.

טלי פלוסקוב: 21 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק הביטוח הלאומי (תיקון מס' 210), התשע"ט–2019, עברה בקריאה השנייה ובקריאה השלישית, ונכנסת לספר החוקים של מדינת ישראל.

טלי פלוסקוב: [מס' מ/1286, כ/828; דברי הכנסת, חוב' י"א, ישיבה 393, עמ' 32741; נספחות.

טלי פלוסקוב: ]

טלי פלוסקוב: רבותיי, אנחנו כרגע חוזרים לסדר-היום שהונח בפניכם.

טלי פלוסקוב: אנחנו עוברים להצעת חוק הבטחת הכנסה (הוראת שעה ותיקוני חקיקה) (תיקון), התשע"ט–2019.

טלי פלוסקוב: תציג את הצעת החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

טלי פלוסקוב: וכאן אני חייבת להגיד, גברתי, זה באמת חוק שחברת הכנסת מירב בן ארי הובילה, אז אנחנו עוברים מחבר כנסת לחבר כנסת.

טלי פלוסקוב: בבקשה, גברתי, לרשותך.

מירב בן ארי: תודה רבה, גברתי.

מירב בן ארי: כנסת נכבדה, נכון, סוף-סוף זה החוק שלי, אז אני גם אציג אותו בשם הוועדה וגם אחסוך את הברכות אחרי זה, כי זה חוק טוב, ואני מניחה שתצביעו בעד.

מירב בן ארי: הצעת חוק זו, הצעת חוק הבטחת הכנסה (הוראת שעה ותיקוני חקיקה), היא מיזוג של הצעת חוק שלי ושל הצעת חוק של הממשלה, של שר הרווחה.

מירב בן ארי: הצעת החוק מאריכה את הוראת השעה שנקבעה לשנים 2017–2018 בשנתיים נוספות.

מירב בן ארי: דיברתי על הצעת החוק הזאת, כי בסופו של דבר – היום גם פורסם דוח העוני, אז אפשר לדעת עד כמה היא חשובה.

מירב בן ארי: מה שמדובר כאן זה על אותה אם חד-הורית שיוצאת לעבוד, והמדינה מחליטה לקזז לה את המזונות.

מירב בן ארי: אני אקרא מתוך מה שכתבו לי, אבל אני אגיד עוד משהו כמובן בסוף.

מירב בן ארי: חוק הבטחת הכנסה נחקק במטרה לספק רשת ביטחון סוציאלית לתושב שאין בידו די אמצעים למחייתו באמצעות מתן גמלת הבטחת הכנסה.

מירב בן ארי: שיעור הגמלה נקבע בין היתר בהתחשב בהכנסות של הזכאי לגמלה.

מירב בן ארי: חוק המזונות (הבטחת תשלום) קובע את זכאותו של מי שניתן לזכותו פסק דין למזונות לקבל תשלום מזונות מהמוסד לביטוח לאומי בהתקיים תנאים הקבועים בחוק.

מירב בן ארי: שיעור התשלום שישלם המוסד לביטוח לאומי נקבע גם הוא בין היתר בהתחשב בהכנסות של הזכאי.

מירב בן ארי: הזכאות לגמלת הבטחת הכנסה או לתשלום מזונות מהמוסד לביטוח לאומי מוגבלת לסכומי השתכרות קטנים יחסית, וכל השתכרות הגבוהה מסכומים אלה מביאה לשלילת גמלת הבטחת ההכנסה או תשלום המזונות, ועקב כך גם לשלילת הטבות נלוות הניתנות על ידי גופים שונים.

מירב בן ארי: משכך, נוצר תמריץ שלילי להגדלת סכום ההכנסה מעבודה של הזכאים לגמלת הבטחת הכנסה או לתשלום מזונות, מחשש שמא הגדלת ההכנסה מעבודה תגרום בסופו של דבר להפסד העולה על הגדלת ההכנסה.

מירב בן ארי: כדי לעודד הורים עצמאיים, דהיינו, הורים במשפחות חד-הוריות, להשתלב בשוק העבודה או להגדיל את הכנסתם מעבודה בלי שתיפגע זכאותם לגמלת הבטחת הכנסה או לתשלום מזונות, נקבע בהוראת שעה לשנים 2017–2018 כי בחישוב ההכנסה לעניין הזכאות לגמלת הבטחת הכנסה או לתשלום מזונות לא יובא בחשבון חלק גדול יותר מהכנסות העבודה של זכאי שהוא הורה עצמאי.

מירב בן ארי: לפי הוראת השעה, ביחס לחלק מההכנסה מהעבודה שמעבר לסכום הראשוני שאינו מובא בחשבון ועד לשיעור של 33.81% מהשכר הממוצע, כלומר עד לסכום של כ-3,300 שקלים חדשים, שיעור הניכוי מההכנסה יהיה 75%, כלומר, מסכום הגמלה יופחת שיעור של 25% מההכנסה בלבד.

מירב בן ארי: לעניין חלק ההכנסה העולה על הסכום האמור, שיעור הניכוי נותר 40%, כלומר, מסכום הגמלה מופחת שיעור של 60% מההכנסה.

מירב בן ארי: בהוראת השעה נקבע כי המוסד לביטוח לאומי יבחן את יישומה וידווח על כך לכנסת.

מירב בן ארי: המוסד לביטוח לאומי בחן את השפעת שינוי המדיניות על שיעור התעסוקה וההכנסה המשפחתית בקרב משפחות המקבלות גמלת הבטחת הכנסה או תשלום מזונות שבראשן הורה עצמאי ודיווח לכנסת כי מצבן של חלק מהמשפחות האלה הוטב.

מירב בן ארי: לפיכך, מוצע להאריך את הוראת השעה בשנתיים נוספות, עד 31 בדצמבר 2020, וכן לקבוע כי המוסד לביטוח לאומי ימשיך לבחון את יישום הוראת השעה וידווח על המסקנות והממצאים לכנסת פעם נוספת.

מירב בן ארי: עוד מוצע לתקן את ההוראה בחוק להגדלת שיעור השתתפות בכוח העבודה ולצמצום פערים חברתיים (מענק עבודה), התשס"ח–2007, הקובעת כי ממענק העבודה שהורה עצמאי זכאי לו בעד שנות המס 2018-2017 תנוכה התוספת לגמלת הבטחת הכנסה או לתשלום מזונות שקיבל כתוצאה מהוראת השעה, ולקבוע שהוראה זו תחול גם בשנות המס 2019-2020.

מירב בן ארי: מוצע לקבוע חובת דיווח של רשות המיסים לכנסת לגבי יישומה של הוראה זו.

מירב בן ארי: אני רוצה להגיד משהו, ואני בטוחה שרובכם לא הקשבתם למספרים.

מירב בן ארי: אני רוצה לומר שני דברים: מזונות ילדים, שבעולם מתוקן היא הייתה מקבלת מהגרוש שלה – לא צריך לנכות אותם, אלה מזונות של הילדים, אבל אנחנו, מ-2003, כששר האוצר שהיה אז החליט לקזז, קיזזנו את מזונות הילדים כמו כל הקצבאות.

מירב בן ארי: ואני שמתי לי למטרה בכנסת הזאת – אני מודה שלא הצלחתי ב-100%, אבל הצלחתי לפחות ב-25% – להוריד שיעור קיזוז של 60%, שזה שיעור קיזוז מטורף; אין שום מס שהוא 60%.

מירב בן ארי: אבל אני מבטיחה – ואני לא יודעת מי שומע אותי מהמשפחות החד-הוריות – להמשיך ולהילחם, ויום אחד לוותר על קיזוז מזונות הילדים, כי המזונות מגיעים לילדים בגלל שהם ילדים, ולכן לא צריך לקזז.

מירב בן ארי: ואני רוצה להעיר עוד משהו: עשו כאן איזה מהלך והורידו גם את מענק העבודה.

מירב בן ארי: לאותן משפחות לקחו את מענק העבודה, וגם זה – כשניהלתי את הדיון הבטחתי שאנחנו נטפל בזה במושב הבא, ונשים את זה כמטרה – להחזיר את מענק העבודה לאותן נשים שנפגעו מהחוק הזה.

מירב בן ארי: ולמרות זאת, זה חוק מעולה, וזה חוק מצוין, וזה חוק שיגדיל את ההכנסה הפנויה.

מירב בן ארי: אז אני רוצה להודות לשר האוצר משה כחלון, שנתן לי את הגב להעביר הצעת חוק כזאת, שעלותה מיליוני שקלים, ולשר העבודה והרווחה חיים כץ, שהוא שותף מלא לחוק החשוב הזה, וכמובן לאלי אלאלוף, יו"ר ועדת הרווחה, שנתן לי גם לנהל את הדיון אבל גם – במהירות שיא העברנו, כי ידענו שבסוף החודש, ממש מחר, מסתיימת הוראת השעה, ונשים חד-הוריות יכלו לחזור לקיזוז של 60%, שזה לא הגיוני.

מירב בן ארי: ואני רוצה להודות ליועצת המשפטית, שאני שוב מודה לה, ושוב לצוות הוועדה, ושוב לרחלי, על כל הפעילות, ולכל הצוות של אלאלוף, שעזר כל כך לקדם את החוק החשוב הזה, שבסוף כל כך יקל על משפחות חד-הוריות, ובעיקר על נשים חד-הוריות, שמגיע להן הסיוע הזה מהמדינה.

מירב בן ארי: תודה רבה.

מירב בן ארי: אני קוראת לכם להצביע בעד ולאשר את הצעת החוק שלי ואת הממשלתית בקריאה שנייה וקריאה שלישית.

מירב בן ארי: תודה.

טלי פלוסקוב: תודה רבה לחברת הכנסת מירב בן ארי.

טלי פלוסקוב: אכן, יש לך עוד משימה.

טלי פלוסקוב: את חייבת לחזור לכאן לסיים את הנושא של מענק העבודה.

קריאה: – – –

טלי פלוסקוב: נכון.

טלי פלוסקוב: הינה, בבקשה.

טלי פלוסקוב: רבותיי, להצעת חוק זו לא הוגשו הסתייגויות ואין בקשות דיבור, לכן אנחנו עוברים להצבעה, ונצביע על הצעת חוק הבטחת הכנסה (הוראת שעה ותיקוני חקיקה) (תיקון) התשע"ט–2019, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 26 בעד סעיפים 1–4 – 23 נגד – אין נמנעים – אין סעיפים 1–4 נתקבלו.

טלי פלוסקוב: 23 חברי כנסת בעד, אין מתנגדים, אין נמנעים.

טלי פלוסקוב: ההצעה עברה בקריאה שנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 27 בעד החוק – 23 נגד – אין נמנעים – אין חוק הבטחת הכנסה (הוראת שעה ותיקוני חקיקה) (תיקון) התשע"ט–2019, נתקבל.

טלי פלוסקוב: 23 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק הבטחת הכנסה (הוראת שעה ותיקוני חקיקה) (תיקון) התשע"ט–2019, עברה בקריאה שנייה וקריאה שלישית, ונכנסת לספר החוקים של מדינת ישראל.

טלי פלוסקוב: הודעה לסגן מזכירת הכנסת.

טלי פלוסקוב: בבקשה, אדוני.

נאזם בדר: ברשות יושבת-ראש הישיבה, הינני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק שירות ביטחון (תיקון מס' 23), התשע"ט–2019, שהחזירה ועדת החוץ והביטחון.

נאזם בדר: תודה.

טלי פלוסקוב: תודה, אדוני.

טלי פלוסקוב: [מס' מ/1271; דברי הכנסת, חוב' י"א, ישיבה 392, עמ' 32713; נספחות.

טלי פלוסקוב: ]

טלי פלוסקוב: רבותיי, אנחנו עוברים להצעת חוק שירות המדינה (גמלאות) (תיקון מס' 63), התשע"ט–2019.

טלי פלוסקוב: תציג את הצעת החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

טלי פלוסקוב: בבקשה, גברתי.

מירב בן ארי: יש לי סופר צעדים כבר.

טלי פלוסקוב: כן.

מירב בן ארי: תודה רבה, גברתי היושבת בראש.

מירב בן ארי: כנסת נכבדה, אני מתכבדת להביא לפני הכנסת לקריאה שנייה ולקריאה שלישית את הצעת חוק שירות המדינה (גמלאות) (תיקון מס' 63).

מירב בן ארי: הצעת החוק היא הצעת חוק ממשלתית שמתייחסת לקבוצה קטנה של פורשים משירות בשירות הקבע, בשירותי הביטחון, במשטרה ובשב"ס.

מירב בן ארי: ראשית, מוצע להקל על פורשים מהמשטרה, משב"ס ומשירותי הביטחון את התנאים להכללת תקופת שירות החובה בצה"ל בתקופת שירותם לעניין חישוב הפנסיה התקציבית, כך שלעניין אותם תנאים יובאו בחשבון גם זמנים שבהם שירתו בכל אחד מהגופים האמורים או בשירות קבע בצה"ל.

מירב בן ארי: חישוב זה יחול גם על קצבאותיהם העתידיות של מי שכבר פרשו מהגופים האמורים.

מירב בן ארי: שנית, מוצע לאפשר להחיל את הסדר הפנסיה התקציבית גם על שוטר, סוהר או עובד שירותי הביטחון שמצוי היום בהסדר פנסיה צוברת שאחרי 31 בדצמבר 2003 היה חייל בשירות קבע, ובלבד שאינו נכלל בהגדרה "חייל חדש" בשל כך שהתחייב לשירות הקבע לפני אותו מועד.

מירב בן ארי: התנאים למימוש אפשרות זו הם שיוחזרו למדינה כל הסכומים שהופקדו עבורו למרכיב תגמולי מעביד ולמרכיב פיצויי פיטורין במסגרת הפנסיה הצוברת, ושהוא ישלם את התשלומים שהיה חייב בהם בעד החלת הסדר הפנסיה התקציבית.

מירב בן ארי: שוב אני מבקשת מכם לאשר את הצעת החוק בקריאה שנייה ושלישית בנוסח שאישרה הוועדה, ושוב אני רוצה להגיד תודה לצוות המתמחים של ועדת העבודה והרווחה, כי מגיע להם.

מירב בן ארי: יש מתמחים מעולים בכל הוועדות, וחשוב לומר להם תודה.

מירב בן ארי: אנחנו תמיד אומרים תודה ליועצים המשפטיים, אבל ביחד איתם יש מתמחים מעולים, אז אני מניחה שגם חברי הכנסת, בשמי, מודים לכם ומאחלים לכם הרבה הצלחה בבחינות לשכת עורכי הדין.

מירב בן ארי: כאחת שעברה את הבחינה הזאת, אתם תצטרכו אותה, אז בהצלחה ותודה רבה.

טלי פלוסקוב: מצטרפים כמובן לאיחולי ההצלחה.

טלי פלוסקוב: רבותיי, להצעת החוק הזאת לא הוגשו הסתייגויות ואין בקשות דיבור, לכן אנחנו עוברים להצבעה, וכעת נצביע על הצעת חוק שירות המדינה (גמלאות) (תיקון מס' 63), התשע"ט–2019, בקריאה שנייה.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 28 בעד סעיפים 1–5– 20 נגד – אין נמנעים – אין סעיפים 1–5 נתקבלו.

טלי פלוסקוב: 20 חברי כנסת בעד, אין מתנגדים, אין נמנעים.

טלי פלוסקוב: הצעת החוק עברה בקריאה שנייה.

טלי פלוסקוב: וכעת נצביע על אותה הצעת חוק בקריאה שלישית.

טלי פלוסקוב: מי בעד?

טלי פלוסקוב: מי נגד?

טלי פלוסקוב: נא להצביע.

טלי פלוסקוב: הצבעה מס' 29 בעד החוק – 21 נגד – אין נמנעים – אין חוק שירות המדינה (גמלאות) (תיקון מס' 63), התשע"ט–2019, נתקבל.

טלי פלוסקוב: 21 חברי כנסת בעד, אין מתנגדים, אין נמנעים.

טלי פלוסקוב: אני קובעת כי הצעת חוק שירות המדינה (גמלאות) (תיקון מס' 63) התשע"ט–2019, עברה בקריאה שנייה וקריאה שלישית, ונכנסת לספר החוקים של מדינת ישראל.

יחיאל חיליק בר: היושבת-ראש – – –

טלי פלוסקוב: כן, בבקשה.

יחיאל חיליק בר: – – – אז תוסיפי אותי – – –

טלי פלוסקוב: לא הצבעת באף מקום?

יחיאל חיליק בר: בשנייה לא, בשלישית – – –

טלי פלוסקוב: לפרוטוקול – חבר הכנסת חיליק בר מבקש להירשם כתומך בהצעת החוק בקריאה השלישית.

טלי פלוסקוב: [מס' כ/824; דברי הכנסת, חוב' י', ישיבה 390, עמ' 32569; נספחות.

טלי פלוסקוב: ]

טלי פלוסקוב: רבותיי, אנחנו עוברים להצעת חוק עבודת נשים (תיקון מס' 61) התשע"ט–2019.

טלי פלוסקוב: תציג את החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

טלי פלוסקוב: בבקשה.

קריאה: – – –

טלי פלוסקוב: מה?

טלי פלוסקוב: כן, אולי היא תישאר פה.

טלי פלוסקוב: כן, כן.

טלי פלוסקוב: בבקשה, גברתי.

מירב בן ארי: תודה רבה, גברתי היושבת בראש.

מירב בן ארי: כנסת נכבדה, אני מתכבדת להביא לפני הכנסת לקריאה שנייה ולקריאה שלישית את הצעת חוק עבודת נשים (תיקון מס' 61).

מירב בן ארי: הצעת החוק מקורה בהצעת חוק פרטית שיזם חבר הכנסת אורי מקלב – הינה, אתה פה – יחד עם חברי כנסת נוספים.

מירב בן ארי: חוק עבודת נשים מאפשר כיום לעובדת או לעובד – אה, גם לעובד, יפה – שעוברים טיפולי פוריות להיעדר מעבודתם על חשבון ימי המחלה הצבורים שלהם ללא ניכוי משכרם.

מירב בן ארי: ואולם, בפועל רוב העובדים והעובדות שנעדרים לצורך טיפולי פוריות לא יהיו זכאים לתשלום שכר על שעות היעדרות של חלקי ימים, כיוון שלפי חוק דמי מחלה תשלום על ימי מחלה הוא רק החל מהיום השני למחלה, ועד היום רביעי התשלום הוא בשיעור של 50% מהשכר בלבד.

מירב בן ארי: בשל כך ובשל הצורך לסייע לאותם עובדים מוצע לקבוע כי עובד או עובדת הנעדרים מעבודתם לצורך טיפולי פוריות יהיו זכאים להיעדר מעבודתם על חשבון ימי המחלה גם אם ההיעדרות היא בחלקי ימים, וזאת עד ל-40 שעות היעדרות בשנה.

מירב בן ארי: איילת, תקשיבי, זה קשור גם אלייך.

איילת נחמיאס ורבין: אני מבינה.

מירב בן ארי: למרות הוראות חוק דמי מחלה, היעדרות לצורך טיפולי פוריות עד ל-40 שעות בשנה תזכה את העובד או העובדת בתשלום דמי מחלה החל מהשעה הראשונה להיעדרות.

מירב בן ארי: מדובר בהצעת חוק חשובה מאוד שמעודדת עובדים להיעדר חלקי ימים בלבד לצורך טיפולי פוריות – אני באחוות לוחמות פה בעניין הזה – וכן מסייעת ומאפשרת להם היעדרות בשכר בתקופה קשה ממילא שבה הם עוברים טיפולים.

מירב בן ארי: ההצעה אושרה בוועדה פה אחד, אין לה הסתייגויות, כמובן, ולפיכך אני פונה אל הכנסת ומבקשת לאשר את הצעת החוק בקריאה השנייה והשלישית בנוסח שאישרה הוועדה.

מירב בן ארי: ואני רוצה להגיד לך, אורי מקלב, חבר הכנסת מקלב, אני רוצה לומר לך תודה רבה.

מירב בן ארי: הפניתי לאיילת כי איילת ואני, שתינו היינו בתהליך הזה.

מירב בן ארי: זה תהליך מאוד חשוב.

מירב בן ארי: הרבה פעמים הוא מסתכם בשעתיים-שלוש בשעות הבוקר, ואז צריך לרוץ לעבודה.

מירב בן ארי: רק מי שעברה את זה יודעת כמה זה חשוב, מה שהבאת בהצעת החוק – המורכבות של שעות אל מול יום שלם.

מירב בן ארי: אז כל הכבוד לך.

מירב בן ארי: ברכות.

מירב בן ארי: ובהחלט מדינת ישראל, חשוב לומר, מעודדת טיפולי פוריות, מעודדת הבאת ילדים, אז בטח צריך גם לדאוג לעובדים שלא ייפגעו מהתהליך הזה.

מירב בן ארי: אני מודה לך.

מירב בן ארי: אני קוראת לכם, כמובן, לתמוך בהצעת החוק, ושוב תודה לאלי אלאלוף ולכל צוות ועדת העבודה, הרווחה והבריאות של הכנסת.

מירב בן ארי: תודה.

טלי פלוסקוב: תודה רבה לחברת הכנסת מירב בן ארי.

טלי פלוסקוב: רבותיי, להצעת החוק הזאת לא הוגשו הסתייגויות, אך יש בקשת דיבור.

טלי פלוסקוב: חבר הכנסת אורי מקלב, בבקשה.

טלי פלוסקוב: עד חמש דקות, אדוני, לרשותך.

אורי מקלב: תודה, גברתי היושבת בראש.

אורי מקלב: חבריי חברי הכנסת, אני כבר אנצל גם את הזכות לברכות.

אורי מקלב: אעשה את זה יחד עם בקשת רשות הדיבור, וגם את זה בתקווה שלא לנצל את כל הדקות, בגלל היום העמוס הזה.

אורי מקלב: חברת הכנסת מירב בן ארי, מגלגלין זכות על ידי זכאי, ולא בכדי את הצגת את החוק הזאת.

אורי מקלב: עשית את זה מכל הלב, והבאת משהו שאת מוקירה, ומכירה את התהליך, וממילא את יודעת מה חשיבות החוק.

אורי מקלב: כפי שאמרת בדבריך, לשכנע את איגודי המעבידים – איך שכנעתי אותם?

אורי מקלב: הם אמרו: הרי זה הפסד למעבידים, צריך לשלם עוד כסף.

אורי מקלב: אמרנו להם: בסופו של דבר האפשרות שהיא חוזרת לעבודה, המוטיבציה לחזור לעבודה – בסך הכול גורעים ממנה רק שעתיים, והיא יכולה, כשהיא תחזור – שעתיים בתחילת היום; כפי שאמרת, זה נעשה בתחילת היום, ואין אפשרות אחר הצוהריים.

אורי מקלב: הרי דווקא בשביל נשים הרות היום יש שינויים בקופות החולים עצמן, שהליווי וכל המרכזים לאישה נותנים את השירות גם אחר הצוהריים ובערב, ולא חייבים דווקא לפני הצוהריים, וגם לטיפות חלב אפשר לבוא היום עם הילד אחר הצוהריים.

אורי מקלב: אבל בטיפולים האלה, בחלק הראשון – ואמרת את זה בפירוש – הביקורת, שזה אולטרסאונד ובדיקות דם – זה מסוג החוקים שזה מפניות הציבור, ובמקרים האלה, כשאת מכירה אנשים מקרוב – זה יכול להיות מזכירה, או מישהו אחר שעובר את זה – את רואה את המצוקה, ובתקופה הקשה הזאת של הציפייה, האכזבות, המתח, וגם הנטל הכלכלי.

אורי מקלב: ויש כאן עוד דבר, חבריי חברי הכנסת: האמירה הזאת שזה זכות לקחת – המגזר הציבורי דווקא בסדר בעניין הזה ואין בו שום בעיה, אבל המגזר הפרטי, היום, לנוכח זה שחשבי שכר נכנסו לחברות, ומנסים בכל צורה לא לשלם לעובד את מה שמגיע לו, מה שהיה מקובל, ואומרים: אין לך בחוק, לא מקובל – זה התיקון הזה.

אורי מקלב: אבל צריך באמת להודות, יש חוקים שאתה לא בטוח שעשית חוק טוב.

אורי מקלב: התגובות, החיזוקים שקיבלנו מהציבור, מהאנשים האלה, שאמרו אחרי החוק, הם באמת נותנים מוטיבציה חזקה להגיד שעשינו דבר חשוב, וכל חלקי הבית, ממש, כל הסיעות דיברו בזכות החוק הזה, אז תודה לכם שהייתם שותפים לנו.

אורי מקלב: תודה ליושב-ראש הוועדה אלי אלאלוף – איך שהוא עשה, איך שהוא פעל.

אורי מקלב: זה לא היה קל.

אורי מקלב: נראה שכולם מסכימים, אבל כשזה מגיע לוועדה, יש כל מיני מערערים על זה, ארגונים, האוצר, שלא בבת אחת הסכים, אבל ברוך השם, הגענו לישורת.

אורי מקלב: ואם אומרים ליושב-ראש הוועדה אלי אלאלוף, אז גם לרחלי מגיעה תודה רבה – לא בשעות של עבודה, בשעות כאלה; להכניס את זה היום לסדר-היום היה דבר שביום ראשון בבוקר, אתמול, בשעה 09:00 היינו צריכים לעשות עבודה.

אורי מקלב: הגיע היושב-ראש – אדוני, כנראה לא נעים לך – – –

אלי אלאלוף: – – – פשוט יש תקנות הביטולים – – –

אורי מקלב: אני יודע.

אורי מקלב: אני יודע.

אורי מקלב: מסירוּת.

אורי מקלב: רק להסתכל על הפרוטוקולים, על הדברים החמים שאמרת – אצטט אותך, אדוני היושב-ראש.

אורי מקלב: אדוני היושב-ראש, מבחינתך, אין כמו להביא חיים לעולם – זה הציטוט.

אורי מקלב: לקחתי איתי יחד מה שאמרת לוועדה.

אורי מקלב: עו"ד ענת מימון, באמת, הרבה עבודה, מכל הלב, לעמוד, להיות חלק מהתהליך, לא רק לתת את הגיבוי המקצועי אלא חלק ממש בתוך התהליך, לתת תובנות חדשות, לעמוד על כך.

אורי מקלב: כשלא רצו, היה אכפת לך.

אורי מקלב: באמת כל הכבוד.

אורי מקלב: מנהלת הוועדה ענת נמצאת?

אלי אלאלוף: עובדת.

אורי מקלב: עובדים.

אורי מקלב: אז צריך למסור לה את זה.

אורי מקלב: אני מודה לכם, חברי הכנסת.

אורי מקלב: תודה רבה לכולם.

אורי מקלב: ולמנהלת הסיעה, טייבי גלבשטיין, שלא נתנה; אמרה: החוק שלך מגיע – צריך לרוץ לוועדה.

אורי מקלב: תודה.

מאיר כהן: תודה רבה, אדוני.

מאיר כהן: אם כך, אנחנו עוברים להצבעה בקריאה שנייה וקריאה שלישית.

מאיר כהן: אנחנו נצביע על חוק עבודת נשים בקריאה ראשונה.

מאיר כהן: בבקשה, מי בעד?

מאיר כהן: מי נגד?

יחיאל חיליק בר: קריאה שנייה-שלישית, לא?

מאיר כהן: כן.

מאיר כהן: הצבעה מס' 30 בעד סעיפים 1–2 – 27 נגד – אין נמנעים – אין סעיפים 1–2 נתקבלו.

מאיר כהן: אם כן, הצעת החוק עברה בקריאה שנייה: 27 בעד, אפס מתנגדים, אפס נמנעים.

מאיר כהן: אנחנו עוברים לקריאה שלישית.

מאיר כהן: מי בעד ומי נגד?

מאיר כהן: הצבעה מס' 31 בעד החוק – 26 נגד – אין נמנעים – אין חוק עבודת נשים (תיקון מס' 61), התשע"ט–2019, נתקבל.

מאיר כהן: 26 בעד, אפס מתנגדים, אפס נמנעים.

מאיר כהן: אם כן, חוק עבודת נשים (תיקון מס' 61), התשע"ט–2019, עבר בקריאה שנייה ובקריאה שלישית.

מאיר כהן: מזל טוב.

מאיר כהן: [מס' כ/824; דברי הכנסת, חוב' י', ישיבה 390, עמ' 32575; נספחות.

מאיר כהן: ]

מאיר כהן: הצעת חוק דמי מחלה (היעדרות בשל תרומת איבר על ידי בן זוג או הורה) (תיקוני חקיקה), התשע"ט–2019, לקריאה שנייה וקריאה שלישית.

מאיר כהן: קיבלה פטור מחובת הנחה.

מאיר כהן: דן סידה, בבקשה, כבודו.

דן סיידה: אדוני היושב-ראש, כנסת נכבדה, אני מתכבד להביא בפני הכנסת לקריאה שנייה ולקריאה שלישית את הצעת חוק דמי מחלה (היעדרות בשל תרומת איבר על ידי בן זוג או הורה) (תיקוני חקיקה), התשע"ט–2018.

דן סיידה: הצעה זו היא הצעת חוק פרטית שהגיש חבר הכנסת ינון אזולאי עם קבוצת חברי הכנסת.

דן סיידה: מטרת הצעת החוק היא לסייע לאדם הבוחר לתרום בחייו איבר לשם הצלתו של אדם אחר לפי חוק השתלת איברים, התשס"ח–2008, ולשם כך נכנס למסכת של בדיקות ופרוצדורות רפואיות, בכך שבני משפחתו יוכלו לסייע לו, ללוותו ולסעוד אותו בתהליך זה.

דן סיידה: לפי המוצע יוכל עובד לזקוף עד שבעה ימים בשנה של היעדרות, על חשבון ימי המחלה הצבורים לו או על חשבון ימי החופשה השנתית שלו, לשם טיפול וליווי של בן זוגו שהוא תורם איבר, או של הורהו שהוא תורם איבר, וכל זאת גם אם התורם אינו תלוי לחלוטין בזולת בביצוע פעולות היום-יום.

דן סיידה: יתר הכללים שנקבעו בתקנות לעניין היעדרות בשל מחלת הורה או בשל מחלת בן זוג יחולו גם לעניין היעדרות זו, בשינויים המחויבים.

דן סיידה: ימי היעדרות אלה יתווספו על הימים שהעובד זכאי לזקוף בשל מחלת הורה או בן זוג.

דן סיידה: ההצעה אושרה בוועדה פה אחד ואין לה הסתייגויות, ואני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה.

דן סיידה: תודה רבה.

מאיר כהן: תודה רבה, אדוני.

מאיר כהן: אם כן, אין הסתייגויות, אין בקשות דיבור.

מאיר כהן: אנחנו נעבור להצבעה.

מאיר כהן: אנחנו מצביעים על הצעת חוק דמי מחלה (היעדרות בשל תרומת איבר על ידי בן זוג או הורה) (תיקוני חקיקה), בקריאה שנייה וקריאה שלישית.

מאיר כהן: אנחנו מצביעים בקריאה שנייה.

מאיר כהן: מי בעד ומי נגד?

מאיר כהן: הצבעה מס' 32 בעד סעיפים 1–3 – 26 נגד – אין נמנעים – אין סעיפים –13 נתקבלו.

מאיר כהן: 26 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה שנייה.

מאיר כהן: ואנחנו עוברים לקריאה שלישית.

מאיר כהן: מי בעד ומי נגד?

מאיר כהן: הצבעה מס' 33 בעד החוק – 26 נגד – אין נמנעים – אין חוק דמי מחלה (היעדרות בשל תרומת איבר על ידי בן זוג או הורה) (תיקוני חקיקה), התשע"ט–2019, נתקבל.

מאיר כהן: 26 בעד, אפס מתנגדים, אפס נמנעים.

מאיר כהן: אם כן, הצעת החוק עברה גם בקריאה השלישית.

מאיר כהן: מברוכ.

מאיר כהן: ינון רוצה לברך.

מאיר כהן: אנא מכם, היות שסדר-היום הוא ארוך, הברכות תהיינה קצרות.

מאיר כהן: בבקשה.

ינון אזולאי: ברשות אדוני היושב בראש, חבריי חברי הכנסת, יושב-ראש ועדת העבודה, הרווחה והבריאות חבר הכנסת אלי אלאלוף, יישר כוח עצום לך על כל הזירוז, בכלל של היום הזה.

ינון אזולאי: בקצרה, הצעת החוק הזאת נולדה, כפי שאמרתי בעבר, בעקבות פנייה של אדם שאביו נרצח בפיגוע בהר נוף ואז החליט לתרום כליה.

ינון אזולאי: זה מקשר אותי לפרשת השבוע, פרשת שמות.

ינון אזולאי: בפרשת השבוע כתוב: "ויגדל משה ויצא אל אחָיו וירא בסבלֹתם".

ינון אזולאי: רש"י מפרש: "וירא בסבלתם" – נתן את עיניו ואת ליבו להיות מיצר עליהם.

ינון אזולאי: הדבר הראשון שהתורה מספרת על משה רבנו – "וירא בסבלתם" – אומר הרב שלמה לוינשטיין בספרו מתוק האור: לאחר ש"וירא בסבלתם", מייד אחר כך "וירא איש מצרי מכה איש עברי", ורק אז הרשה לעצמו "ויך את המצרי ויטמנהו בחול"; רק כשהוא ראה את הצרה שאחיו נמצאים בה הוא יכול לטפל בבעיה.

ינון אזולאי: אם פנייה זו הייתה מגיעה ללשכתי ולא היו מתייחסים אליה בכבוד הראוי לה, אז בוודאי שהיום הצעת החוק הזאת לא הייתה נולדת בכלל ומגיעה לעולם.

ינון אזולאי: תנועת ש"ס חרתה על דגלה את "וַירא בסבלתם"; חרתה על דגלה להיות עם הצרה של השני, וגם עם השמחה של השני.

ינון אזולאי: על כן אני רוצה להודות בראש ובראשונה באמת לשולחיי, מועצת חכמי התורה, ולבורא עולם, על שזכיתי ביום זה – הצעת חוק ראשונה שלי, במהירות, חודשיים מאז הגיעה לוועדת שרים.

ינון אזולאי: אז תודה רבה לבורא עולם.

ינון אזולאי: תודה רבה מיוחדת ליושב-ראש הוועדה מר אלי אלאלוף, חבר הכנסת.

ינון אזולאי: יישר כוח לך.

ינון אזולאי: תודה על הכול.

ינון אזולאי: תודה לעוזרת שלו, לגב' רחלי, למנהלת הוועדה גב' ענת כהן שמואל, ליועצת המשפטית גב' יעל סלנט, וכן לעוזריי היקרים, היועצים יהודה עמר, שמעון גיגי ויוסי שבתאי, מנהל הסיעה הרב צביקה יעקובזון ומזכיר הסיעה אשר מדינה, שעושים באמת לילות כימים.

ינון אזולאי: ולחבריי חברי הכנסת – –

מאיר כהן: תודה.

ינון אזולאי: – – אשר תמכו בהצעה ועזרו וקידמו אותה, יישר כוח.

ינון אזולאי: וכמובן, אחרון חביב לי, איש ענק, שעושה רבות למען עם ישראל ושליווה אותי גם בהצעת החוק הזאת, הרב אברהם ישעיהו הבר מעמותת "מתנת חיים".

ינון אזולאי: תודה רבה לכולכם.

מאיר כהן: תודה רבה, אדוני.

ינון אזולאי: שתהיה לעילוי נשמת מור אבי דוד בן פרלה, שכך אני ממשיך דרכו.

ינון אזולאי: תודה רבה לכם.

מאיר כהן: תודה רבה, אדוני.

מאיר כהן: יעלה ויבוא כבוד יושב-ראש הוועדה אלי אלאלוף להודות.

מאיר כהן: אלי, אנחנו כבר מתגעגעים.

מאיר כהן: כבודו.

אלי אלאלוף: אדוני היושב-ראש, ידידי, חברי, שבזכותו אני פה – באמת, מאיר, אני לא אשכח לך את זה בחיים, כי זו חוויה אדירה.

אלי אלאלוף: אני ביקשתי את רשות הדיבור רק כדי להודות לכל מי שעושה את העבודה האמיתית, אז איפה היועצת המשפטית, או הנציגה שלה?

אלי אלאלוף: ענת מימון והצוות של ארבע היועצות, פלוס תגבור מדהים מדי פעם.

מאיר כהן: תזכיר אותן.

מאיר כהן: אתה מכיר את השמות שלהן?

אלי אלאלוף: כן.

אלי אלאלוף: יעל, ענת, נעה – מי ברחה לי?

אלי אלאלוף: אה, ושמרית, ארבע יועצות משפטיות מדהימות, לוקחות ללב ועובדות קשה מאוד מאוד.

מאיר כהן: אנחנו מעידים עליהן.

אלי אלאלוף: כן.

אלי אלאלוף: ראיתם מה זה היבול של היום, של 11 חוקים, בנוסף לתקנות שונות.

אלי אלאלוף: אני באמת רוצה להודות למנהלת הוועדה ענת כהן, שהיא פה.

אלי אלאלוף: היא והצוות הנפלא שלה – הם עושים את כל ההפקות של כל הוועדות והישיבות, ומקבלות גם את התלונות וגם את הבקשות של כל חברי הכנסת, והם עושים עבודה מדהימה.

אלי אלאלוף: אני רוצה להודות גם לצוות האישי – מה שנקרא "היועצים" שלנו, אלה שמלמדים אותנו; אני אומר בשיא הכנות, הם מלמדים; כיושב-ראש ועדה מותר ארבעה – אז באמת, ליעל, לרחלי, לשחר ולנועם, על העבודה המטורפת שהם עושים.

אלי אלאלוף: חברים, העבודה הזאת של הוועדה היא תוצר של המעורבות הרגשית, האישית והמקצועית של כל חברי הכנסת.

אלי אלאלוף: באמת אנחנו זכינו לנצל לא רק את היכולות של חברי הוועדה פרופר, אלא גם את היכולות של אוהדי הוועדה והנושאים של הוועדה, שבאו ותרמו מאוד מאוד להצלחה של הוועדה.

אלי אלאלוף: אני באמת מודה לכם על האמון הזה בהצבעות.

אלי אלאלוף: רוב ההצבעות היו, גם בעבר ובוודאי היום, כולן: נגד – אפס, זאת אומרת, הרעים לא היו נגדנו.

אלי אלאלוף: ואכן, בכנסת הזאת יש הרבה הרבה אנשים נפלאים.

אלי אלאלוף: תודה.

מאיר כהן: תודה רבה, אליהו.

מאיר כהן: תודה רבה, אדוני.

מאיר כהן: אנחנו עוברים להצעת חוק העיסוק – – –

אלי אלאלוף: כל פעם אני עושה את הבושה הזאת.

אלי אלאלוף: ולאנשי הפרוטוקול של הוועדה.

אלי אלאלוף: אני חושב שהם עושים עבודה אדירה, אדירה, ממש.

אלי אלאלוף: כל הכבוד לכם.

מאיר כהן: תודה, אדוני.

מאיר כהן: [מס' כ/740; דברי הכנסת, מושב רביעי, חוב' ה', ישיבה 276, עמ' 24410; נספחות.

מאיר כהן: ]

מאיר כהן: אם כן, אנחנו עוברים להצעת חוק העיסוק באופטומטריה (תיקון מס' 3), התשע"ט–2019, לקריאה שנייה ולקריאה שלישית.

מאיר כהן: היא קיבלה פטור מחובת הנחה.

מאיר כהן: תציג את הצעת החוק חברת הכנסת מירב בן ארי, בשם יושב-ראש ועדת העבודה, הרווחה והבריאות.

מאיר כהן: גברתי.

מירב בן ארי: תודה רבה, אדוני היושב-ראש.

מירב בן ארי: אדוני השר, כנסת נכבדה, אני מתכבדת להביא בפני הכנסת לקריאה שנייה ולקריאה שלישית את הצעת חוק העיסוק באופטומטר – – –

מאיר כהן: באופטומטריה.

מירב בן ארי: באופטומטריה.

מירב בן ארי: כך אני שומרת על הערנות שלכם.

מוסי רז: – – –

מירב בן ארי: היית עסוק, ועכשיו הרמת את הראש מהטלפון.

מוסי רז: בדקתי אם את ערה.

מירב בן ארי: תודה.

מירב בן ארי: עוד שנייה הוא נרדם פה כבר.

מירב בן ארי: בבקשה.

מירב בן ארי: הצעה זו מקורה בהצעת חוק פרטית שיזמו חברי הכנסת יעקב אשר – –

מאיר כהן: אני רוצה לראות אותך.

מאיר כהן: תגידי לו משהו על קשישים ותראי אם הוא יגיב לך.

מאיר כהן: תגידי.

מירב בן ארי: רגע.

מירב בן ארי: ברור.

מירב בן ארי: עוד לפני שאני עולה הוא אומר לי: מירב, תגידי איזו מילה עליי.

מאיר כהן: יאללה.

מוסי רז: – – –

מירב בן ארי: מפרגנת.

מירב בן ארי: – – יעקב אשר, משה גפני ואורי מקלב – הינה, אתה פה, הנציג.

מירב בן ארי: הצעת החוק מבקשת לקבוע חובה של בעל בית עסק בתחום האופטומטריה למסור את תוצאות בדיקת הראייה להתאמת משקפיים או עדשות מגע שנערכה למטופל ואת המרשם להתאמת המשקפיים או העדשות.

מירב בן ארי: אף שתוצאות בדיקות הראייה שעורך אופטומטראי – –

מאיר כהן: אופטומטריסט.

מירב בן ארי: לא.

מירב בן ארי: הוא כתב לי אופטומטראי.

מאיר כהן: אופטומטריסט.

שולי מועלם-רפאלי: – – –

מירב בן ארי: לא, עכשיו אני בבעל העסק.

מאיר כהן: הכול בסדר.

מאיר כהן: אופטומטראי.

מאיר כהן: בסדר.

מירב בן ארי: אופטומטראי.

מירב בן ארי: עד שכבר אמרתי נכון.

מאיר כהן: נהדר.

מירב בן ארי: – – הן רשומה רפואית – –

מוסי רז: אל"ף.

מירב בן ארי: אל"ף.

מירב בן ארי: – – שהוראות חוק זכויות החולה חלות עליה, והמטופל זכאי לקבל אותן, לעיתים תוצאות בדיקות ראייה אינן נמסרות למטופלים.

מירב בן ארי: כשמטופל צריך לקנות שוב משקפיים או עדשות מגע, הוא נאלץ לבצע את הקנייה באותה חנות שבה נערכה לו בדיקת הראייה או להיבדק שוב בחנות אחרת, לעיתים בתשלום נוסף.

מירב בן ארי: לכן, מוצע לחייב בעל בית עסק שנעשתה בו למטופל בדיקת ראייה להתאמת משקפיים או עדשות מגע על ידי אופטומטראי למסור למטופל בסיומה את תוצאות הבדיקה ואת המרשם להתאמת המשקפיים או העדשות.

מירב בן ארי: איפה אורי מקלב?

מירב בן ארי: מקלב, בוא, תתקרב שנייה.

מירב בן ארי: אני מפרגנת לך על שאתה כל הזמן עוסק בדברים החשובים.

מירב בן ארי: זו באמת הצעת חוק חשובה.

מירב בן ארי: גם אני עשיתי בדיקה, לא קיבלתי תוצאות, אז יפה.

מירב בן ארי: אני רוצה להודות – – –

אורי מקלב: – – –

מירב בן ארי: זהו, זה החוק האחרון שאני מציגה, נכון?

מירב בן ארי: צוות לעניין.

מירב בן ארי: זהו, אני אומרת, אני כמשקפופרית – – –

מירב בן ארי: כשאני חושבת על זה, גם אני.

מירב בן ארי: בגלל שזה החוק האחרון, למרות שאני רואה שאתם נהנים איתי, אני רוצה להודות שוב – – –

מאיר כהן: אני הבנתי, גברתי – – –

מירב בן ארי: מה?

מאיר כהן: אורי, חבר כנסת מקלב, זאת אומרת, אני מקבל את התוצאות רק אם אני עושה אצלם את כל העסקה, את כל המשקפיים.

מירב בן ארי: כן.

מאיר כהן: אם לא, אני לא מקבל.

ענת ברקו: לא, אתה לא תקבל בכלל.

מירב בן ארי: לא מקבל כלום, מאיר.

ענת ברקו: – – – אם אתה לא חוזר אליהם – – –

מאיר כהן: הבנתי.

מאיר כהן: יפה מאוד.

מירב בן ארי: כלום.

ענת ברקו: – – –

מירב בן ארי: אני עשיתי בדיקה עכשיו, ואף אחד לא נתן לי את – – –

אורי מקלב: אתה תקנה לך את המסגרת – – – אם אין לך מסגרת, אתה שם בכיס – – –

מירב בן ארי: נכון.

מירב בן ארי: זו הצעת חוק פשוטה מאוד וחשובה כל כך.

מירב בן ארי: נכון.

מירב בן ארי: אז אני רוצה להודות בפעם האחרונה שלי, אלא אם כן הוא יבקש ממני שוב – וזה יכול להיות – ליושב-ראש ועדת העבודה הרווחה והבריאות, שיו"ר הישיבה עכשיו, שיושב בראש, אמר שהוא כבר מתגעגע, אז אנחנו מאוד נתגעגע אליו.

מירב בן ארי: עשה כאן – אין לי מילים פשוט להסביר את מה שהוא עשה בוועדה הזאת, אבל הוא הלך.

מירב בן ארי: אז לפחות בדברי הכנסת יירשם כיו"ר ועדה שאני לא יודעת מתי היה מישהו דומה לו מבחינת עשייה ופעילות.

מירב בן ארי: תודה לצוות הוועדה – –

מאיר כהן: נכון.

מירב בן ארי: – – צוות של תותחיות, צוות של אנשים מעולים, ליועצת המשפטית יעל סלנט, על קידום החוק, לצוות של אלאלוף, לצוות הוועדה.

מירב בן ארי: תודה רבה לכולכם.

מירב בן ארי: אני קוראת לכם – כמובן שזה עבר בוועדה פה אחד, ולכן אני קוראת לכם שוב לאשר את הצעת החוק בקריאה שנייה ושלישית בנוסח שאישרה הוועדה, ותודה רבה לחברי הכנסת המציעים על הצעת חוק חשובה.

מירב בן ארי: תודה.

מאיר כהן: תודה רבה, גברתי.

מאיר כהן: תודה רבה, גברתי.

מאיר כהן: אם כן, אני מבקש – אנחנו רוצים לעבור להצבעה.

מאיר כהן: אם כן, אנחנו מצביעים על הצעת חוק העיסוק באופטומטריה (תיקון מס' 3), התשע"ט–2019, בקריאה שנייה וקריאה שלישית.

מאיר כהן: עכשיו אנחנו מצביעים בקריאה שנייה.

מאיר כהן: מי בעד?

מאיר כהן: מי נגד?

מאיר כהן: הצבעה מס' 34 בעד סעיף 1 – 24 נגד – אין נמנעים – אין סעיף 1 נתקבל.

מאיר כהן: 24 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה שנייה.

מאיר כהן: ואנחנו עוברים לקריאה שלישית.

מאיר כהן: בבקשה, מי בעד ומי נגד?

מאיר כהן: הצבעה מס' 35 בעד החוק – 24 נגד – אין נמנעים – אין חוק העיסוק באופטומטריה (תיקון מס' 3), התשע"ט–2019, נתקבל.

מאיר כהן: 24 בעד, אפס מתנגדים, אפס נמנעים.

מאיר כהן: אם כן, הצעת החוק עברה גם בקריאה השנייה, גם בקריאה השלישית.

מאיר כהן: תודה רבה ליוזמים.

מאיר כהן: [מס' כ/826; דברי הכנסת, חוב' י"א, ישיבה 393, עמ' 32743; נספחות.

מאיר כהן: ]

מאיר כהן: אנחנו עוברים להצעת חוק העסקת עובדים על ידי קבלני כוח אדם (תיקון מס' 12), התשע"ט–2019, לקריאה שנייה ולקריאה שלישית.

מאיר כהן: יציג את הצעת החוק חבר הכנסת עבד אל חכים חאג' יחיא.

מאיר כהן: בבקשה, כבודו.

מאיר כהן: בסם אללה א-רחמאן א-רחים.

מאיר כהן: כבוד היושב-ראש, זה חוק מספר 4 של צוות המשימה של אלי אלאלוף, איל בן ראובן ואנוכי.

מאיר כהן: החוק הזה בא לדבר על העבודה של מנופאים וחברות כוח אדם.

מאיר כהן: אני אציג את החוק לפני הכנסת ואני מקווה שהכנסת גם תאשר את החוק הזה כי הוא תרומה, ותרומה גדולה, בכיוון של להבטיח בטיחות לעובדי בניין ולכל מי שמבקר באתרי בנייה.

מאיר כהן: כבוד היושב-ראש, אני מתכבד להביא לפני הכנסת לקריאה השנייה ולקריאה השלישית את הצעת חוק העסקת עובדים על ידי קבלני כוח אדם (תיקון מס' 12).

מאיר כהן: הצעה זו היא הצעת חוק פרטית שיזמו חברי הכנסת איל בן ראובן, אלי אלאלוף ואנוכי, והיא נועדה למקד מאמצים להגברת הבטיחות בעבודה בכל הקשור להפעלת עגורני צריח, שפועלים בעיקר באתרי בנייה, אבל הם נמצאים גם במקומות אחרים והחוק הזה יחול גם עליהם, אפילו אם הם לא באתרי בנייה.

מאיר כהן: מוצע לקבוע כי מתן שירותי כוח אדם של עגורנאים בידי קבלן כוח אדם או בידי גורם אחר שמספק את כוח האדם של עובדיו לעבודה אצל זולתו, ללא אספקת העגורן, ידרוש קבלת היתר מיוחד משר העבודה, הרווחה והשירותים החברתיים.

מאיר כהן: על פי המוצע, היתר כזה יינתן רק לתאגיד שמטרתו ועיסוקו היחידים הם מתן שירותי כוח אדם של עגורנאים, ובכך ניתן יהיה לוודא כי הוא מודע לדרישות ההכשרה, ההדרכה ויתר הוראות הבטיחות הקשורות בפעילותם ויעמוד על קיומן.

מאיר כהן: חשוב מאוד שהיום לא כל אחד יוכל להעביר מישהו שלפעמים הוא לא מוסמך – כבוד היושב-ראש, ביקרנו באתרי בנייה, ראינו שהתעודה של מפעיל העגורן שיש לו את הרישיון, תעודה מסוימת, נמצאת בתוך הפנקסים או בתוך הקלסרים של הקבלן או מנהל העבודה, ומי שמפעיל את העגורן זה מישהו אחר.

מאיר כהן: לכן, חשוב שתהיה ייחודיות בנושא הזה.

מאיר כהן: על מתן ההיתר המיוחד יחולו הוראות החוק שחלות לעניין מתן רישיון קבלן כוח אדם, ובנוסף, יותנה מתן ההיתר בקבלת אישור על עמידה בדרישות רלוונטיות לפי חוקי העבודה.

מאיר כהן: כמו כן, יכלול ההיתר גם תנאים הקשורים בבטיחות בעבודה, וקיומם של תנאים אלה ייבחן בידי מפקח עבודה ראשי הבקי בעניינים אלה.

מאיר כהן: עוד מוצע כי הפעלת סמכויות מסוימות בשל טעמים של בטיחות בעבודה תדרוש התייעצות עם מפקח העבודה הראשי, כאמור.

מאיר כהן: השר, באישור הוועדה, יוכל להרחיב את דרישות התיקון לחוק, לרבות הדרישות להיתר מיוחד גם לעניין העסקת מפעיל של עגורן אחר שיקבע.

מאיר כהן: היום ייחדנו את החוק הזה, אבל לא רצינו לחזור לחקיקה מחדש, אז אפשרנו גם לשר, על ידי תקנות, להרחיב את הדרישות.

מאיר כהן: כדי לאפשר פרק זמן מתאים להתארגנות לשם עמידה בהוראות החוק, מוצע כי תחילתו תהיה שישה חודשים מיום פרסומו, וכי לגבי קבלן שפעל כדין עד יום תחילתו והגיש בעוד מועד בקשה להיתר מיוחד יוכל השר לתת הוראה על המשך העסקת עובדים על ידיו אצל זולתו לתקופה שלא תעלה על חודשיים מיום התחילה.

מאיר כהן: אדגיש כי ההגבלות האמורות נועדו להתמודד עם תופעה של שליחת כוח אדם לא מוסמך ולא מיומן לעבודה באמצעות קבלני כוח אדם, ואין בהן כדי למנוע התקשרות או העסקה ישירה של עגורנאים מוסמכים או התקשרות עם קבלן שירותים אותנטי שמעניק את מלוא שירותי העגורן, שכן בצורות התקשרות או העסקה אלה צפוי שמקבל השירות יבדוק את הסמכתו של העגורן.

מאיר כהן: אני מבקש שהכנסת תאשר את הצעת החוק בקריאה השנייה והשלישית בנוסח שאישרה הוועדה.

מאיר כהן: כבוד היושב-ראש, זה חוק רביעי, כמו שהתחלתי לומר.

מאיר כהן: לנו, לצוות, יש כמה הישגים בתחום הזה, שכדאי בנאום האחרון פה למנות אותם, ממש בזמן קצר.

מאיר כהן: הקמנו ועדת משנה שדנה, וקיימה כמה ישיבות עם בעלי עניין, עם גורמים שמעורבים בנושא הזה.

מאיר כהן: אחרי העבודה המאומצת של שלושתנו, איל בן ראובן, אלי אלאלוף ואנוכי, הבאנו גם את משרדי הממשלה להתחיל לזוז ולשנות דברים, לעשות עבודה ולקחת את הנושא הזה ברצינות, כי זה חיי אדם, משפחותיהם, בריאותם, פציעות.

מאיר כהן: אנחנו מתבשרים שאו-טו-טו בתחילת השנה תוקם יחידת משטרה שהיא מומחית, שיש לה את ההתמחות בחקירות.

יחיאל חיליק בר: לאכיפה.

יחיאל חיליק בר: כבר פורסם שהיא תהיה באכיפה, אבל עד עצם היום הזה היה מיקור חוץ.

יחיאל חיליק בר: אנחנו זוכרים את האסון שהיה בחניון ברחוב הברזל בתל אביב.

יחיאל חיליק בר: עד היום עוד לא סיימו את החקירות.

יחיאל חיליק בר: אם היו להם מומחים ואנשים שלהם, מזמן זה היה נגמר.

יחיאל חיליק בר: יש לנו גם את הנושא של הביקורות באתרים.

יחיאל חיליק בר: בסוף, אני חייב להודות לאלי אלאלוף, חבר הכנסת איל בן ראובן, היועצים של שלושתנו, שכולם עבדו, ועבדו גם שעות נוספות כדי להכין את החוקים האלה.

יחיאל חיליק בר: יש לנו את מנהלת הוועדה, שעבדה ופעלה גם בישיבות של ועדת המשנה, וקידמה ונתנה עדיפות גם לחוקים האלה, כדי שנוכל לקדם אותם; ליועצות המשפטיות; לצוות הבטיחות במשרד העבודה, כי הם בסוף התיישרו והתחילו לשתף פעולה; ההסתדרות – לאחרונה; יש גם עמותות ואנשים, אזרחים, וגם התקשורת התגייסה.

יחיאל חיליק בר: אני חושב שהחוקים האלה יכולים לעזור, ובסוף, אני אומר לכם, אנחנו עכשיו, בשעה הזאת, מקיימים בוועדה ישיבה כדי לאשר תקנות של החלת התקן האירופי של הפיגומים, שיהיה מחייב גם אצלנו.

יחיאל חיליק בר: בכך אנחנו נדע שטיפלנו בהרבה מפגעים, ויש לנו את האפשרות להמשיך בקדנציה הבאה, כך שנוכל לדעת שעובד שיוצא מביתו יחזור למשפחתו בשלום.

יחיאל חיליק בר: תודה רבה.

יחיאל חיליק בר: אני מבקש לתמוך בהצעה.

יחיאל חיליק בר: תודה רבה, אדוני.

יחיאל חיליק בר: אנחנו עוברים עכשיו, ברשותכם, להצבעה בקריאה שנייה על הצעת חוק העסקת עובדים על ידי קבלני כוח אדם (תיקון מס' 12), התשע"ט–2019.

יחיאל חיליק בר: נא להצביע.

יחיאל חיליק בר: מי בעד?

יחיאל חיליק בר: מי נגד?

יחיאל חיליק בר: הצבעה מס' 36 בעד סעיפים 1–2 – 22 נגד – אין נמנעים – אין סעיפים 1–2 נתקבלו.

יחיאל חיליק בר: 22 בעד, ללא מתנגדים.

יחיאל חיליק בר: אני קובע כי ההצעה עברה בקריאה שנייה, אז תצביעו בקריאה שלישית.

יחיאל חיליק בר: אנחנו עוברים להצבעה בקריאה שלישית על הצעת החוק.

יחיאל חיליק בר: נא להצביע.

יחיאל חיליק בר: מי בעד?

יחיאל חיליק בר: מי נגד?

יחיאל חיליק בר: מי נמנע ומי נוכח?

יחיאל חיליק בר: הצבעה מס' 37 בעד החוק – 25 נגד – אין נמנעים – אין חוק העסקת עובדים על ידי קבלני כוח אדם (תיקון מס' 12), התשע"ט–2019, נתקבל.

יחיאל חיליק בר: 25 בעד, ללא מתנגדים ונמנעים.

יחיאל חיליק בר: אני קובע כי הצעת החוק עברה בקריאה שלישית, ותיכנס לספר החוקים של המדינה.

יחיאל חיליק בר: אנחנו עוברים, חברים, להצעת חוק שירותי תשלום.

קריאה: – – –

יחיאל חיליק בר: סליחה.

יחיאל חיליק בר: איל בן ראובן יעלה לברך.

איל בן ראובן: כבוד היושב-ראש, חברי וחברות הכנסת, החוק הזה בנושא חברות ייעודיות למנופאים הוא חוק שבעיניי מסמל היום עוד צעד, עוד שיא חדש במאבק, כבוד היושב-ראש, בתופעה האיומה הזאת של תאונות, הרוגים, פצועים, של הרס משפחות סתם.

איל בן ראובן: הפקרות.

איל בן ראובן: אין מילים.

איל בן ראובן: אנחנו עכשיו, ממש בשעה זו, עמלים במקביל על תקנות לגבי נושא הפיגומים, למאבק נגד נפילות מגובה, שזה עוד עניין שאנחנו ממש רוצים – אנחנו מסיימים אותו עד מחר.

איל בן ראובן: אנחנו בסך הכול – אני אומר לך, כבוד היושב-ראש, מביקורים בשטח, אחרי שהעברנו לפני שבועיים את חוק עוזרי הבטיחות, אנחנו כרגע בשיאו של מה שהייתי קורא לו מומנטום, שזז קדימה עם כף מאוד מאוד רחבה של עשייה, ואני אומר פה לחברי הכנסת: אני חש שאנחנו מתחילים לראות תוצאות, ואני דופק עשר פעמים על העץ לראות שאני לא אומר דברים לא נכונים.

איל בן ראובן: בחודש האחרון אנחנו בירידה דרמטית.

איל בן ראובן: אני לא זוכר חודש כזה, כבוד היושב-ראש, עם כל כך מעט תאונות ונפגעים, ואני מקווה שהשטח מתחיל להבין את העניין.

איל בן ראובן: אני רוצה לומר מילה אחת לצוות הפעולה, כבוד היושב-ראש, שאיתו אני פועל בארבע השנים האחרונות.

איל בן ראובן: כמו שאומר אלי אלאלוף – הוא לא נמצא פה, כי הוא עכשיו בדיון על התקנות – אומר אלי אלאלוף: צוות פעולה של מרוקאי, אלי אלאלוף, של ערבי, חאג' יחיא, ושל אלוף במילואים, יושבים ביחד – – –

יחיאל חיליק בר: מאיזו עדה?

יחיאל חיליק בר: מאיזו עדה?

איל בן ראובן: מעדה טובה, אשכנזית.

יחיאל חיליק בר: זה נשמע כמו בדיחה.

איל בן ראובן: כן, אבל זו המציאות.

ענת ברקו: אימא שלך מורה לתנ"ך?

איל בן ראובן: הייתה.

יחיאל חיליק בר: ואבא עיראקי.

איל בן ראובן: זאת מציאות של צוות פעולה שלא נח לרגע ארבע שנים.

איל בן ראובן: הוא פועל בשטח, הוא פועל עם חקיקה – שחברי חאג' יחיא קודם דיבר עליה – חקיקה, תקנות, והשטח כנראה – אני אומר "כנראה" כי עוד לא כל השטח – מתחיל להבין, מתחיל להבין שכנסת ישראל מתכוונת ברצינות לעניין הזה, ואנחנו נעשה באמת כל כל כל מאמץ על מנת להמשיך.

איל בן ראובן: אנחנו לא עוצרים לרגע, לא מורידים לרגע את הרגל מהדוושה.

איל בן ראובן: אני רוצה לומר תודה לשר העבודה והרווחה, ליושב-ראש ההסתדרות, שבא איתנו, ישב בחקיקה של החוק הזה, לחבריי אלי אלאלוף וחאג' יחיא, לצוות הוועדה, ליועצים שלנו, ליועציי דניאל ועידן, שעוסקים בנושא הזה כל הזמן, ואני מקווה מאוד שאנחנו נמשיך לראות תוצאות וירידה ירידה ירידה במספר התאונות.

איל בן ראובן: תודה רבה.

יחיאל חיליק בר: תודה רבה, אדוני.

יחיאל חיליק בר: הודעה לסגן מזכירת הכנסת.

נאזם בדר: ברשות יושב-ראש הישיבה, הינני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק להסדר ההימורים בספורט (תיקון מס' 14 והוראת שעה), התשע"ט–2018, שהחזירה הוועדה המשותפת לוועדת החינוך, התרבות והספורט וועדת הכספים לדיון בהצעת חוק להסדר ההימורים בספורט (תיקון מס' 14 והוראת שעה), התשע"ט–2018.

נאזם בדר: תודה.

יחיאל חיליק בר: תודה רבה, אדוני.

יחיאל חיליק בר: לפני שנעבור לחוק הבא אני רק מבקש לברך שני אורחים שנמצאים פה, ביציע, אחד מטורקיה, סלצ'וק קייל עינן, ואחד מגיאורגיה, ראול קקחדזה.

יחיאל חיליק בר: ברוכים הבאים.

יחיאל חיליק בר: Welcome to the Knesset and have a fruitful visit.

יחיאל חיליק בר: You are very welcome here.

יחיאל חיליק בר: Thank you very much.

יחיאל חיליק בר: [מס' מ/1246; דברי הכנסת, חוב' א', ישיבה 362, עמ' 31169; נספחות.

יחיאל חיליק בר: ]

יחיאל חיליק בר: אנחנו עוברים לחוק הבא – הצעת חוק שירותי תשלום, התשע"ט–2019, לקריאה שנייה וקריאה שלישית.

יחיאל חיליק בר: קיבלה פטור מחובת הנחה.

יחיאל חיליק בר: תציג את הצעת החוק חברת הכנסת רחל עזריה, בבקשה.

רחל עזריה: תודה.

רחל עזריה: כבוד היו"ר, כבוד השר, חבריי וחברותיי חברי הכנסת – יש פה שר?

יחיאל חיליק בר: יש פה שר?

מירב בן ארי: כן, בטח שיש פה שר.

יחיאל חיליק בר: איפה?

יחיאל חיליק בר: איזה שר?

יחיאל חיליק בר: ילנה, יש פה שר?

יחיאל חיליק בר: שואלת חברת הקואליציה.

קריאות: – – –

שולי מועלם-רפאלי: יריב פה, יריב פה.

שולי מועלם-רפאלי: אני אומרת לו להיכנס.

שולי מועלם-רפאלי: אני אומרת לו להיכנס.

יחיאל חיליק בר: את מסכימה לדבר גם ללא נוכחות שר?

יחיאל חיליק בר: את לא חייבת, אבל.

שולי מועלם-רפאלי: ברור שהיא מסכימה לדבר.

יחיאל חיליק בר: מאיפה את יודעת?

יחיאל חיליק בר: מה, את דוברת כולנו, עכשיו שהתפצלתם שם – – –

מירב בן ארי: אני דיברתי על – – – חוקים ולא היה שר.

מירב בן ארי: נראה לי שרחל עזריה – – –

רחל עזריה: לא היה שר?

קריאות: – – –

שולי מועלם-רפאלי: אני אגיד ליריב להיכנס.

רחל עזריה: טוב.

רחל עזריה: כבוד היו"ר, חבריי וחברותיי חברי הכנסת, אני מתכבדת להציג בפניכם את הצעת חוק שירותי תשלום, התשע"ט–2019, שיזמה הממשלה.

רחל עזריה: בשנים האחרונות חלה התפתחות משמעותית במערך התשלומים בישראל בעקבות התפתחויות טכנולוגיות וגלובליות.

רחל עזריה: היקפי המסחר האלקטרוני גדלים והולכים עם התפתחות האינטרנט והטלפונים החכמים, וחדשות לבקרים נוצרים עוד ועוד אמצעי תשלום חדשניים המאפשרים ביצוע עסקאות ותשלומים מרחוק.

רחל עזריה: חברות בין-לאומיות מציעות פתרונות תשלום למתקדמים, ואפילו רשתות חברתיות מאפשרות ביצוע פעולות תשלום באמצעותן.

רחל עזריה: השימוש באמצעי תשלום מתקדמים מביא להגברת התחרות, להפחתת עלויות, לנוחות ולזמינות, אולם טומן בחובו גם סיכונים כמו פגיעה באבטחה, שימוש לרעה והונאות.

רחל עזריה: כדי לעודד את השימוש באמצעי תשלום מתקדמים וליישר קו עם העולם יש להתאים את התשתית המשפטית הקיימת לפעילות באמצעי תשלום מתקדמים.

רחל עזריה: הסדרי החקיקה המרכזיים בישראל הנוגעים לאמצעי תשלום בישראל מעוגנים בפקודת השטרות ובחוק כרטיסי חיוב.

רחל עזריה: שני חוקים אלה אינם מתאימים להתמודדות עם אמצעי תשלום דיגיטליים.

רחל עזריה: נוצר צורך לגבש אסדרה רוחבית ואחידה לכלל שירותי התשלום באופן שיתאים להתפתחות הטכנולוגית בתחום, יקנה הגנה צרכנית רחבה ומלאה ויאפשר תחרות בין נותני שירותי התשלום השונים.

רחל עזריה: האסדרה אמורה להבטיח הגינות, להגביר את אמון הציבור באותם אמצעי תשלום מתקדמים ולהגביר את השימוש בהם.

רחל עזריה: אסדרת הנושא מורכבת משני רבדים: האחד עוסק בהיבטי הרישוי והפיקוח של הגופים נותני שירותי התשלום, והשני עוסק באסדרת היחסים החוזיים בין נותן שירותי התשלום ובין הלקוח, הסדרת ההגנות הצרכניות שיחולו במסגרת מתן שירותי תשלום, וכן קביעת הוראות כלליות לעניין הוראות תשלום והסדרי האחריות שיחולו עליהן.

רחל עזריה: הצעת החוק הנדונה מסדירה בשלב זה את הפן החוזי והצרכני.

רחל עזריה: בהמשך תובא לאישורה של הכנסת חקיקת הרישוי והפיקוח.

רחל עזריה: הצעת החוק מבוססת על חוק כרטיסי חיוב, וכן על האסדרה האירופית בנושא, בהתאם לעקרונות שנקבעו בדירקטיבה האירופית לעניין שירותי תשלום.

רחל עזריה: עיקרון מרכזי בהצעת החוק היה התאמתו לעולם המתפתח תוך שמירה על ניטרליות טכנולוגית.

רחל עזריה: מוצע לבטל את חוק כרטיסי חיוב ולהחליפו בהסדר מקיף וכולל החל על כלל אמצעי התשלום המתקדמים ועל כלל סוגי נותני שירותי התשלום.

רחל עזריה: מוצע להגדיר אמצעי תשלום באופן רחב, הצופה פני עתיד וכולל את כל רצף של פעולות שעל משלם לבצע לשם מתן הוראות תשלום, בין שהוא כולל כרטיס או חפץ ובין שאינו כולל.

רחל עזריה: לפיכך, ההוראות החלות על אמצעי תשלום יחולו גם על בנקים וחברות כרטיסי אשראי וגם על מפעילי ארנקים אלקטרוניים ואפליקציות התשלום.

רחל עזריה: הצעת החוק עוסקת בהסדרת היחסים שבין נותן שירותי התשלום לבין המשלם, מרחיבה את היריעה ומתייחסת גם למערכת היחסים שבין נותן שירותי התשלום לבין המוטב, לרבות בהעברת כספים בין אנשים פרטיים והפקדה ומשיכה של אדם מחשבונו.

רחל עזריה: חוק כרטיסי חיוב מתייחס למוטב באופן חלקי ביותר.

רחל עזריה: מוצע לקבוע הוראות עונשיות ועיצומים כספיים על הפרות הוראות החוק, ולחייב את נותני שירותי התשלום בדיווח ללקוחות על פעולות שנעשו בחשבונם.

רחל עזריה: חבריי וחברותיי חברי הכנסת, אני רוצה להודות, זה היה חוק שהיה לא פשוט לעבוד עליו, כי הוא היה מאוד מאוד מאוד כלכלי – – נכון, חיים ילין?

חיים ילין: אני תכף אעלה.

רחל עזריה: – – משעמם לעיתים, מאוד דקדקני; ממש מילה-מילה שקלנו ובדקנו.

רחל עזריה: אבל זה חוק מאוד חשוב, כי הוא בעצם מאפשר את העתיד של התשלומים בישראל, ומאפשר פירוק של חלקים משמעותיים במונופול של הבנקים על תחום האשראי.

רחל עזריה: בוועדת שטרום ובחוק שטרום שהעבירו בעצם הפרידו בין כרטיסי האשראי לבין הבנקים, אבל מה שקרה זה שהבנקים פתחו כל מיני שירותי תשלום, ופה לקחנו אחריות על זה.

רחל עזריה: ישבנו בוועדה חבר הכנסת חיים ילין ואני, וגם חבר הכנסת מיקי לוי מדי פעם, עם הרבה מאוד לוביסטים ועם לובי 99, ועברנו נקודה-נקודה, תג-תג.

רחל עזריה: אף תלונה לא יכולה להגיע.

רחל עזריה: אני מאוד נהניתי מהעבודה על החוק הזה בפרט ומהעבודה בוועדת הרפורמות בכלל.

רחל עזריה: אחד הדברים שזה אפשר זה להסתכל קדימה על מה יעשו דור ה-Y ודור ה-Z ומה יהיו הדרישות שלהם, ואיך אנחנו בעצם נותנים את המענה ומקדימים את המאוחר.

רחל עזריה: אני רוצה לומר, יש הרבה מאוד תודות.

רחל עזריה: קודם כול, משרד המשפטים – היה ליווי מאוד משמעותי של המשנה ליועץ המשפטי לממשלה ארז קמיניץ, רוני נויבואר ולירון מאוטנר; משרד האוצר; בנק ישראל; היועצים שלי, ליאור דוגה, מאיה עזרא, צורי דותן ושיראל זיסרמן; היועצת המשפטית של הוועדה, ורד קירו-זילברמן, תודה רבה, זה היה משמעותי; העוזרת לירז בנימין; ואריאלה, מנהלת הוועדה האחת והיחידה.

רחל עזריה: שמחתי מאוד לעבוד על החוק הזה.

רחל עזריה: אני מאוד מקווה שהחלק של הרישוי יגיע במהרה, ובאמת נוכל להתחיל לפתוח את השוק לתחרות וליהנות מירידה במחירי האשראי בישראל.

רחל עזריה: חברי וחברות כנסת נכבדים, להצעת החוק לא הוגשו הסתייגויות.

רחל עזריה: אני מבקשת שתאשרו את הצעת החוק בקריאה שנייה ובקריאה שלישית בנוסח שאישרה הוועדה.

רחל עזריה: תודה רבה.

יחיאל חיליק בר: תודה, גברתי, חברת הכנסת עזריה.

יחיאל חיליק בר: אנחנו עוברים עכשיו בעצם להצבעה.

רחל עזריה: בקשת דיבור.

יחיאל חיליק בר: אה, יש בקשה – איפה רשימת הדוברים?

יחיאל חיליק בר: אז למה אומרים לי שיש בקשות דיבור?

יחיאל חיליק בר: אחת?

יחיאל חיליק בר: אוקיי, חבר הכנסת ילין, בבקשה, יש בקשת דיבור אחת.

יחיאל חיליק בר: לאחר חבר הכנסת ילין אנחנו נעבור להצבעה בקריאה שנייה ושלישית.

יחיאל חיליק בר: עד חמש דקות, אדוני.

חיים ילין: כבוד היושב-ראש, כנסת נכבדה, אז קודם כול אני רוצה לברך את רחל, שריכזה לא רק את החקיקה – את ועדת הרפורמות, ואת השר אלי כהן היקר, שהתחלנו איתו את הרפורמה הבנקאית, רפורמת שטרום.

חיים ילין: אני חייב להגיד כמה דברים שהם לא אמירות פוליטיות, כי בדרך כלל מי שכאן ומדבר פה אז הוא בעד או נגד, ותוקפים ולא תוקפים.

חיים ילין: אני רוצה להגיד משהו: צריך לייעל את החקיקה בכנסת ישראל.

חיים ילין: מחוקקים רפורמה כמו רפורמת הבנקים, תחרות הבנקים – לא יכול להיות שלאחר שזה מאושר אין פרויקטור שלוקח את החקיקה לביצוע.

חיים ילין: אין חיה כזאת.

חיים ילין: אנחנו גמרנו את החקיקה, השרים יודעים שהם העבירו את החקיקה – מי עכשיו מיישם את הרפורמה הזאת?

חיים ילין: מה אתם חושבים, שבנק ישראל הולך לבצע את הרפורמה של החוקים שאנחנו עשינו מעל הראש שלהם?

חיים ילין: שהרגולטורים יעשו את הרפורמות שאנחנו עשינו מעל הראש שלהם וקיפלנו אותם למען עם ישראל, למען הורדת העלויות?

חיים ילין: מי יעשה את זה?

חיים ילין: ופה אני חייב להגיד, כנסת ישראל, ממשלת ישראל, חייבים להבין שכשמעבירים רפורמה, אם אין בן אדם שאחראי שבסופו של דבר הדבר הזה ייושם, אז זה לא יקרה, ולכן אנחנו רואים בחקיקה עצמה פערים של ארבע עד חמש שנים.

חיים ילין: עברו שלוש שנים מחקיקת הרפורמה בנקאית – אני אומר לכם, שום דבר לא קרה.

חיים ילין: עוד שנתיים זה נגמר, זאת אומרת, יש עוד שנה ועוד שנה ונגמר, זהו.

חיים ילין: הלוביסטים של הבנקים ינצחו במלחמה הזאת, כי אנחנו לא מסוגלים לקחת חוק וליישם אותו.

חיים ילין: וככה זה יהיה – מורחים את הזמן, מחכים לממשלה הבאה, אולי אפשר לשכנע.

חיים ילין: זה לא עובד ככה, חברים.

חיים ילין: אם אנחנו כמחוקקים באים בשביל לחוקק – – –

עמר בר-לב: חיים, מי זה אנחנו?

חיים ילין: שב, שב, שב.

עמר בר-לב: זו הרשות המבצעת.

חיים ילין: אין רשות – ברור.

עמר בר-לב: אז זו הבעיה.

חיים ילין: בסדר, אבל זה – – –

עמר בר-לב: עכשיו הולכים לבחירות, יחליפו אותה.

עמר בר-לב: זו הרשות המבצעת.

חיים ילין: אין שום דבר שמחליף את הניהול ואת השכל הישר.

חיים ילין: הפוליטיקה לא יכולה להחליף את הניהול – ניהול של מדינה, ניהול של רפורמות, ואת זה – צריך הפרדה, הפרדה מוחלטת.

חיים ילין: כשכולם יושבים פה, כל השרים וכל הח"כים – והם גם שרים וגם ח"כים – והם צריכים להצביע בעד חקיקה, מי בסוף יבצע?

חיים ילין: חברים יקרים, אתם חושבים שהכול פוליטיקה.

חיים ילין: אני אומר לכם, זה כשל ניהולי שלא קיים מהיום, הוא קיים הרבה מאוד שנים.

רחל עזריה: אתה צודק.

חיים ילין: לכן אין מנוס מהפרדה מוחלטת בין הממשלה לבין המחוקקים, אם זה דרך החוק הנורבגי או דרך הגדלת הכנסת.

חיים ילין: בסוף חייבים להיות 120 מחוקקים שלא זזים מהכיסא.

חיים ילין: רחל, את יודעת יפה מאוד, בוועדת הרפורמות, את כל החקיקה על כל המערך של הבנקאים – אם היינו שלושה ח"כים, ארבעה גג, על משהו שמשפיע על הכיס של כל אזרח במדינת ישראל, זה היה too much.

רחל עזריה: בוודאות – – –

חיים ילין: ואיפה שהתקשורת נמצאת יש 20 ח"כים.

חיים ילין: לא עובדים ככה.

רחל עזריה: אתה יודע איך היה אפשר לראות כמה החוק הזה שווה?

רחל עזריה: כשהיו 20 לוביסטים שלא עזבו אותנו, 12 דיונים, שעות על שעות.

רחל עזריה: הם יודעים איפה הכסף.

חיים ילין: ברור.

חיים ילין: רחל, זה בדיוק שם.

חיים ילין: זה בדיוק שם.

חיים ילין: לכן אני אומר, קחו את זה.

חיים ילין: קחו את זה.

חיים ילין: לא מתוך ראייה פוליטית, שאני בא לנגח, אלא אני רוצה לטובת כנסת ישראל, מדינת ישראל ועם ישראל.

חיים ילין: חייבים לעשות את ההפרדה הזאת בממשלה הבאה, אין לנו דרך אחרת, כדי שרפורמות בסופו של דבר יצאו לפועל.

חיים ילין: זה לא רק ביורוקרטיה, זה גם אנחנו.

חיים ילין: אני רוצה להודות לאריאלה, שנמצאת פה – לא הודו לך – ולוורד, היועצת המשפטית, שהיו איתנו לאורך כל הדרך של החקיקה.

חיים ילין: אני רוצה להודות לצוות שלי, המדהים: לסתיו, שתמיד הייתה שם בצד הפרלמנטרי, להגר, שהייתה בצד התקשורתי, ולגילי, שהייתה בצד של הלו"ז.

חיים ילין: תמיד הן היו שם, וחלק מהחקיקה והזמן הפנוי שלי זה בזכותן.

חיים ילין: אני לוקח, כבוד היושב-ראש, את 30 השניות האחרונות – שולי, אני מפנה את זה אלייך, כי את הקמת את השדולה של החזרת הבנים, את, יחד עם עמיר פרץ.

חיים ילין: כולם יודעים מה דעותיי לגבי העברת הכסף לרצועת עזה, לגבי 15 מיליון הדולר שכל חודש מעבירים.

חיים ילין: בשבוע הבא הולך לעבור התשלום השלישי, שזה מתווסף – זה יהיה 45 מיליון דולר, שאנחנו, ראש הממשלה ושר הביטחון נותן אישור להעביר את הכסף הזה.

חיים ילין: אני מתנגד לזה, אבל ראש הממשלה ושר הביטחון, אני פונה אליך: אם אתה כבר מחליט שהכסף עובר, לפחות תדרוש, תדרוש שהדר גולדין ואורון שאול יחזרו אלינו – –

מאיר כהן: תודה רבה.

חיים ילין: – – לקבר ישראל.

חיים ילין: זו הדרישה המינימלית שאתה יכול לשים על השולחן.

חיים ילין: והאמן לי, אתה תקבל את התמיכה של כל הקואליציה וכל האופוזיציה, מחבר הכנסת הראשון עד האחרון.

חיים ילין: תודה רבה.

מאיר כהן: תודה, אדוני.

מאיר כהן: תודה רבה.

מאיר כהן: אם כן, אנחנו עוברים להצבעה.

מאיר כהן: אנחנו מצביעים על הצעת חוק שירותי תשלום, התשע"ט–2019, בקריאה שנייה ובקריאה שלישית.

מאיר כהן: אנחנו עכשיו מצביעים בקריאה שנייה.

מאיר כהן: מי בעד ומי נגד, בבקשה?

מאיר כהן: הצבעה מס' 38 בעד סעיפים 1–79 – 17 נגד – אין נמנעים – אין סעיפים 1–79 נתקבלו.

מאיר כהן: 17 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה שנייה.

מאיר כהן: ואנחנו עוברים, ברשותכם, לקריאה השלישית.

מאיר כהן: מי בעד ומי נגד?

מאיר כהן: הצבעה מס' 39 בעד החוק – 14 נגד – אין נמנעים – אין חוק שירותי תשלום, התשע"ט–2019, נתקבל.

מאיר כהן: 14 בעד, אפס מתנגדים, אפס נמנעים.

מאיר כהן: אם כן, הצעת חוק שירותי תשלום, התשע"ט–2019, עברה בקריאה שנייה ובקריאה שלישית.

מאיר כהן: מזל טוב.

מאיר כהן: [מס' מ/1278; דברי הכנסת, חוב' ט', ישיבה 386, עמ' 32347; נספחות.

מאיר כהן: ]

מאיר כהן: ברשותכם, אנחנו עוברים להצעת חוק להסדר ההימורים בספורט (תיקון מס' 14 והוראת שעה), התשע"ט–2019, לקריאה שנייה ולקריאה שלישית.

מאיר כהן: בבקשה, יציג את הצעת החוק יושב-ראש הוועדה המשותפת, חבר הכנסת מיקי זוהר.

מאיר כהן: בבקשה, אדוני.

מאיר כהן: חבריי חברי הכנסת, אדוני היושב-ראש, הצעת חוק הסדר ההימורים בספורט נועדה לעשות סדר בתוך דבר מאוד מאוד חשוב.

מאיר כהן: אלה הם כמובן תקציבי הספורט לכל קבוצות הספורט ברחבי הארץ ואגודות הספורט.

מאיר כהן: ברור שאם לא היינו מעבירים את הצעת החוק החשובה הזאת היינו נקלעים לסיטואציה מאוד מאוד בעייתית, שבה הספורט בישראל לא היה יכול להמשיך ולהתקדם ולפעול.

מאיר כהן: לכן אני באופן אישי החלטתי לקחת את החקיקה הזאת תחת ידיי, כדי לסיים אותה בהקדם האפשרי.

מאיר כהן: לשמחתי הרבה, לא רק שהצלחנו להעביר את החוק הזה לקריאה שנייה ושלישית ולהכין אותו לקריאה שנייה ושלישית, גם הצלחנו לשמור על המרכזים, מרכזי הספורט: מרכז מכבי, מרכז הפועל, מרכז בית"ר, מרכז עוצמה, מרכז אליצור.

מאיר כהן: אלה מרכזי ספורט חשובים, שבסופו של דבר עמלים יום-יום, בוקר-בוקר, שעה-שעה למען ספורטאי ישראל, במגוון ענפי הספורט.

מאיר כהן: כדי לשמור על יכולתם להמשיך ולקדם את הספורט הישראלי נדרשנו לאותו מאבק, ואני שמח שהצלחתי בו.

מאיר כהן: אני מאחל לכולכם שנה ספורטיבית אזרחית מוצלחת, עם הרבה הרבה הישגים למדינת ישראל במגוון התחומים.

מאיר כהן: תודה רבה.

מאיר כהן: תודה רבה, אדוני.

מאיר כהן: להצעת החוק הזאת הוגשו בקשות דיבור.

מאיר כהן: אנחנו נעבור – זכרו, סדר-היום הוא עדיין ארוך, יש לפנינו עוד 12 חוקים.

מאיר כהן: בקשות דיבור: חברת הכנסת ציפי לבני – לא נמצאת; חברת הכנסת יחימוביץ – לא נמצאת; חברת הכנסת סתיו שפיר – לא נמצאת; חבר הכנסת איציק שמולי – לא נמצא; חבר הכנסת עמר בר-לב – לא נמצא; חבר הכנסת יחיאל חיליק בר – מוותר; חבר הכנסת עמיר פרץ – לא נמצא; חברת הכנסת מרב מיכאלי – סליחה, חבר הכנסת איציק שמולי, קראתי בשמך – –

איציק שמולי: מוותר.

מאיר כהן: – – מוותר; חבר הכנסת איתן כבל – לא נמצא; מיקי רוזנטל – לא נמצא; רויטל סויד – לא נמצאת.

מאיר כהן: יואל חסון, אדוני, בבקשה.

מאיר כהן: חמש דקות, אדוני.

יואל חסון: תודה רבה.

יואל חסון: אדוני היושב-ראש, חבריי חברי הכנסת, אני רגע רוצה לדבר על היום הזה, למעשה על היומיים שאנחנו הולכים להעביר, היום ומחר.

יואל חסון: האמת היא שזה אירוע מיוחד.

יואל חסון: זה אירוע מיוחד, כי יש את האמירה הקצת נדושה שאנחנו לפעמים אומרים בסוגיות מסוימות: בסוגיות הללו אין קואליציה ואין אופוזיציה.

יואל חסון: ומה שקרה באירוע הזה, אדוני, שיש כאן ביומיים האלה מקבץ מדהים של חוקים טובים וחשובים שהתגייסנו כולנו, כל הסיעות, להעביר אותם.

יואל חסון: זו באמת בשורה חשובה שמראה שכן, הבית הזה הוא מלא במחלוקת, וטוב שיש כאן מחלוקת.

יואל חסון: ביום שלא תהיה כאן מחלוקת אני אהיה מאוד מוטרד, אדוני.

יואל חסון: יש מחלוקת ויש אידיאולוגיות ויש תפיסות, וזאת מהותו של הבית, אבל ביומיים האלה התכנסנו באמת כדי להביא לכאן כמה חוקים חשובים מאוד שעוברים כאן.

יואל חסון: חוק העישון הוא אחד החוקים – חוק הטבק, כפי שנקרא – הוא אחד החוקים החשובים שעוברים כאן, שיאפשרו לנו באמת מאבק אמיתי בעישון, מאבק אמיתי בעישון בקרב בני הנוער.

יואל חסון: העבודה על החוק הזה הייתה עבודה מדהימה, ויש לנו עוד יום שלם מחר וחקיקות באמת נהדרות.

יואל חסון: אני רוצה להודות קודם כול ליושב-ראש הקואליציה שיושב כאן – להודות לו על העבודה המשותפת בימים האחרונים.

יואל חסון: הצלחנו באמת להתכנס לחקיקות חשובות, מיטיבות, טובות, משנות מציאות.

יואל חסון: אדוני יושב-ראש הקואליציה, יש כאן יומיים משני מציאות באופן מלא, וזה טוב וזה כיף שככה אנחנו מסיימים את הכנסת העשרים.

יואל חסון: אני מקווה מאוד שנמשיך בנתיב.

יואל חסון: וגם נצא, אדוני, למערכת בחירות לא פשוטה, שעומדת להיות אתגר גדול מאוד של מאבק בין עמדות, מאבק על תפיסות; יש כאן תפיסות שונות, יש כאן אידיאולוגיות.

יואל חסון: אני מקווה מאוד, ואנחנו נעשה כל מה שנוכל כדי להבטיח שבבחירות האלה יהיה מהפך במדינת ישראל.

יואל חסון: רוב אזרחי המדינה רוצים מהפך.

יואל חסון: רוב אזרחי המדינה רוצים שינוי.

יואל חסון: רוב אזרחי המדינה רוצים בהחלפת ראש הממשלה הזה.

יואל חסון: אנחנו כולנו במחנה שלנו נצטרך לעשות הכול כדי שנייצר את הפלטפורמה שתייצר את המהפך, בעזרת השם, בקרוב בימינו.

יואל חסון: תודה רבה.

מכלוף מיקי זוהר: התחלת יפה.

מכלוף מיקי זוהר: למה אתה הורס?

מאיר כהן: תודה רבה, אדוני.

מאיר כהן: אני ממשיך: איתן ברושי – לא נמצא; מיכל בירן, גברתי – מוותרת; נחמן שי – מוותר; קסניה סבטלובה – לא נמצאת.

מאיר כהן: חברת הכנסת ורבין.

קריאה: איילת, למה את מדברת?

קריאה: בואי נגמור.

קריאה: החלטנו שלא מדברים אתמול.

קריאה: הוחלט שלא מדברים.

קריאה: יואל יגיד לך.

איילת נחמיאס ורבין: בסדר, אבל הצורה והדרך, עליזה.

יואל חסון: בסדר, תני לה, היא עלתה, לא עוצרים שור בדישו.

איילת נחמיאס ורבין: לא רוצה.

איילת נחמיאס ורבין: לא יפה לעשות את זה.

יואל חסון: תעלי.

איילת נחמיאס ורבין: לא לא לא, לא רוצה.

איילת נחמיאס ורבין: זה היה לא לעניין.

מאיר כהן: חבר הכנסת יוסי יונה; חבר הכנסת איל בן ראובן.

איילת נחמיאס ורבין: – – – ואם אני לא מכירה את – – –

מאיר כהן: חברת הכנסת יעל כהן-פארן, חברת הכנסת כהן-פארן – מוותרת; חבר הכנסת סאלח סעד – לא פה; לאה פדידה, גברתי – לא נמצאת; רוברט טיבייב – לא נמצא; משה מזרחי, אדוני – לא נמצא; אילן גילאון – לא נמצא; עיסאווי פריג' – לא נמצא; מיכל רוזין – מוותרת; תמר זנדברג, גברתי – מוותרת; מוסי רז – מוותר.

מאיר כהן: אם כן, אנחנו עוברים, רבותיי, להצביע על הצעת חוק להסדר ההימורים בספורט (תיקון מס' 14), בקריאה שנייה וקריאה שלישית.

מאיר כהן: אני מבקש מכולם לשבת.

מאיר כהן: אנחנו רוצים להצביע.

מאיר כהן: בקריאה שנייה, מי בעד ומי נגד?

מאיר כהן: הצבעה מס' 40 בעד סעיפים 1–5 – 16 נגד – אין נמנעים – אין סעיפים 1–5 נתקבלו.

מאיר כהן: 16 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה שנייה.

מאיר כהן: נעבור לקריאה שלישית.

מאיר כהן: בבקשה, מי בעד ומי נגד?

מאיר כהן: הצבעה מס' 41 בעד החוק – 15 נגד – אין נמנעים – אין חוק להסדר ההימורים בספורט (תיקון מס' 14 והוראת שעה), התשע"ט–2018, נתקבל.

מאיר כהן: 15 בעד, אפס מתנגדים, אפס נמנעים.

מאיר כהן: אם כן, הצעת חוק הסדר ההימורים בספורט (תיקון מס' 14 והוראת שעה), התשע"ט–2019, עברה בקריאה שנייה ובקריאה שלישית.

מאיר כהן: מברוכ.

מאיר כהן: אנחנו עוברים להצעת חוק שירות ביטחון, תיקון מס' – סליחה, לפני זה הודעה לסגן מזכירת הכנסת.

מאיר כהן: אדוני.

נאזם בדר: ברשות יושב-ראש הישיבה, הינני מתכבד להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק ההגבלים העסקיים (תיקון מס' 21), התשע"ט–2019, שהחזירה ועדת הכלכלה.

נאזם בדר: מסקנות ועדת העבודה, הרווחה והבריאות בעקבות דיון מהיר בהצעתם של חברי הכנסת יעל גרמן, מסעוד גנאים, עמיר פרץ ויעקב אשר בנושא:

נאזם בדר: הנחיות חדשות של משרד הבריאות בעניין הגבלת סל ההטבות לנשים בהיריון עלולה להביא לעלייה בלידות עם בעיות שניתן לגלות בבדיקות המוקדמות.

נאזם בדר: תודה.

מאיר כהן: תודה רבה.

מאיר כהן: [מס' כ/766; דברי הכנסת, מושב רביעי, חוב' כ', ישיבה 321, עמ' 27706; נספחות.

מאיר כהן: ]

מאיר כהן: אם כן, אנחנו עוברים להצעת החוק הבאה – הצעת חוק שירות ביטחון (תיקון מס' 23).

מאיר כהן: אני רואה את חבר הכנסת דיכטר.

מאיר כהן: כן, יש כאן שני חוקים.

מאיר כהן: האם חבר הכנסת איתן כבל נמצא כאן?

מאיר כהן: אולי אפשר להקדים את החוק שלו.

מאיר כהן: אני מבקש לדאוג ששאר הצעות החוק תונחנה על שולחן הכנסת.

יואל חסון: מה הבעיה?

יואל חסון: אני מוכן להציג את זה אם צריך.

מאיר כהן: חברים, אני לא רוצה לסגור את המליאה.

מאיר כהן: אנא תזרזו את חבר הכנסת דיכטר.

יואל חסון: רגע, אני ממלא מקום יושב-ראש הוועדה – – –

מאיר כהן: דיכטר הגיע.

מאיר כהן: ובכן, אני חוזר: הצעת חוק שירות ביטחון (תיקון מס' 23) התשע"ט–2019.

מאיר כהן: יציג את הצעת החוק יושב-ראש ועדת החוץ והביטחון חבר הכנסת אבי דיכטר.

מאיר כהן: תודה לכל המתנדבים.

מאיר כהן: אדוני, בבקשה.

מאיר כהן: כבודו.

אבי דיכטר: אדוני היושב-ראש, רבותיי השרים, חבריי חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק שירות ביטחון (תיקון מס' 23) התשע"ט–2019, שיזם חבר הכנסת עפר שלח.

מאיר כהן: לא, חברים.

מאיר כהן: חברים, חברים, חברים בצד ימין, לא, זהו.

מאיר כהן: לא, לא, לא, אני מצטער.

מאיר כהן: רוצים לדבר – בחוץ.

מאיר כהן: נכון שאנחנו לפני סוף הקורס, אבל אל תפריעו להצגת הצעות חוק.

מאיר כהן: אדוני, בבקשה.

אבי דיכטר: החוק ניזום על ידי חבר הכנסת עפר שלח וקבוצת חברי כנסת נוספים.

אבי דיכטר: סעיף 17א לחוק שירות ביטחון בנוסחו כיום קובע כי חייל אשר אינו כשיר לשירות, או אינו כשיר ארעית לשירות, רשאי להתנדב, לצורך קבלת טיפול רפואי למשך תקופת טיפול שלא תעלה על שישה חודשים.

אבי דיכטר: מתוך תקופת ההתנדבות, רק בחודשיים הראשונים מעמדו של אותו חייל יהא כשל חייל סדיר, אולם ביתר ארבעת החודשים מועבר החייל לטיפול בהתאם לחוק ביטוח בריאות ממלכתי.

אבי דיכטר: כמו כן, במהלך ארבעת החודשים האלה החייל אפילו אינו זכאי לתשלום בגין משך תקופת התנדבותו, ותקופה זו לא תיחשב לשירות סדיר לעניין חוק קליטת חיילים משוחררים.

אבי דיכטר: הסדר זה כפי שנוהג כיום הציב כמה בעיות – – –

מאיר כהן: אדוני השר אקוניס, ההתרגשות רבה סביבך.

מאיר כהן: אנא ממך, תאפשרו לחברכם להציג את הצעת החוק.

מאיר כהן: היא הצעת חוק מצוינת.

אבי דיכטר: הסדר זה כפי שנוהג היום הציב כמה בעיות.

אבי דיכטר: במצב החוקי כיום, בחלוף חודשיים מיום פציעתו, לא עלינו, של חייל, הוא מצוי בחוסר ודאות ובחוסר יציבות מבחינת עתידו.

אבי דיכטר: הוא איננו משרת בשירות סדיר, ומנגד, הוא עשוי להיקרא חזרה לשירות בכל זמן נתון, ככל שהוועדה רפואית מצאה אותו כשיר לכך.

אבי דיכטר: במהלך תקופה זו הוא איננו מסוגל לנהל חיים ככל אזרח מן השורה בהיבטים התעסוקתיים, הלימודיים, חיי המשפחה ועוד.

אבי דיכטר: שנית, במהלך תקופה זו, העלות הכספית הכרוכה בטיפול רפואי ובשיקום – ככל שהחייל לא התנדב לצורך טיפול רפואי – חלה במקרים רבים על החייל ועל בני משפחתו, אדוני היושב-ראש.

אבי דיכטר: מפניות רבות שהגיעו לוועדה עולה כי חיילים רבים חשים כי הצבא מסיר מעצמו אחריות כלפיהם, וזה אותו הצבא שאליו התגייסו מכוח חוק המטיל עליהם חובת גיוס.

אבי דיכטר: ההצעה המונחת לפניכם מבקשת לשנות את נקודת המוצא וההתייחסות לחיילים אלה שנקבע כי הם אינם כשירים ארעית לשירות צבאי.

מאיר כהן: חברים, אני פעם שלישית מעיר.

מאיר כהן: אנא מכם.

מאיר כהן: יושב-ראש הקואליציה, חברת הכנסת שולי מועלם, יקירתנו, אנא מכם.

מאיר כהן: בבקשה.

אבי דיכטר: כך למעשה הצעת החוק מבקשת לקבוע כי בתקופה שלא תעלה על 180 יום, חייל שנמצא בלתי כשיר ארעית ימשיך בשירותו הצבאי הסדיר, אלא אם כן ביקש מיוזמתו לקבל את הטיפול במערכת הבריאות האזרחית.

אבי דיכטר: במהלך תקופה זו, מיום אבחון מחלתו או פציעתו, הוא ימשיך בשירותו הסדיר.

אבי דיכטר: עד תום תקופה זו יהא על רשויות הצבא לקבוע אם הוא כשיר לחזור לשירות או שאי-כשירותו תהפוך לקבועה, ואז ישוחרר משירות.

אבי דיכטר: בתום התקופה או במהלכה, אם יקבע הצבא כי החייל איננו כשיר לשירות, יוכל החייל להתנדב לצורך המשך הטיפול הרפואי בו, בהתאם להסדר ההתנדבות הקיים היום בסעיף 17א לחוק שירות ביטחון.

אבי דיכטר: הצעת החוק המונחת לפניכם אף מבקשת לקבוע כי במקרה של חייל שחזר לכשירות, יידרש הצבא לפעול לשילובו של החייל בתפקיד שבו שירת טרם אבחון מחלתו או פציעתו – והכול כמובן בכפוף לצורכי כוח האדם בצבא ובהתאם למצבו הרפואי של החייל.

אבי דיכטר: למותר לציין כי ההסדר המוצע יחול גם ביחס לחיילים המוצבים במשמר הגבול, ביחידות משטרת ישראל, בשירות בתי הסוהר ובשירות המוכר לפי חוק שירות ביטחון.

אבי דיכטר: לבסוף, מוצע כי תחילת החוק תהיה בתוך שנה ממועד פרסומו, על מנת לאפשר לצבא תקופת היערכות והתארגנות ליישום החוק.

אבי דיכטר: אדוני היושב-ראש, להצעת החוק לא הוגשו הסתייגויות, ולכן אבקש מחברי הכנסת לאשר את הצעת החוק בקריאה השנייה ובקריאה השלישית.

אבי דיכטר: תודה רבה.

מאיר כהן: תודה רבה, אדוני.

מאיר כהן: אם כן, אנחנו נבוא להצבעה.

מאיר כהן: אני מבקש מכולם לשבת.

מאיר כהן: הצעת חוק שירות ביטחון (תיקון – מס' 23), התשע"ט–2019, בקריאה שנייה וקריאה שלישית.

מאיר כהן: אנחנו מצביעים בקריאה שנייה.

מאיר כהן: בבקשה, מי בעד?

מאיר כהן: ומי נגד?

מאיר כהן: הצבעה מס' 42 בעד סעיפים 1–3 – 17 נגד – אין נמנעים – אין סעיפים 1–3 נתקבלו.

מאיר כהן: 17 בעד, אפס מתנגדים, אפס נמנעים.

מאיר כהן: הצעת החוק עברה בקריאה שנייה.

מאיר כהן: ואנחנו עוברים, ברשותכם, לקריאה השלישית.

מאיר כהן: מי בעד? ומי נגד?

מאיר כהן: הצבעה מס' 43 בעד החוק – 18 נגד – אין נמנעים – אין חוק שירות ביטחון (תיקון – מס' 23), התשע"ט–2019, נתקבל.

מאיר כהן: 18 בעד, אפס מתנגדים, אפס נמנעים.

מאיר כהן: אם כן, הצעת החוק עברה בקריאה שנייה ובקריאה שלישית.

מאיר כהן: יעלה לברך חבר הכנסת עפר שלח, אחד היוזמים.

מאיר כהן: אדוני.

עפר שלח: תודה רבה.

עפר שלח: אדוני, חבריי חברי הכנסת, החוק הזה הוא דוגמה לאיך הבית הזה עובד כשהוא עובד נכון.

עפר שלח: הוא נולד מפניות ציבור שהגיעו אליי ולחברי כנסת אחרים שמהן עלתה תמונה שאני חייב לומר, חברי אלעזר שטרן – אתה היית ראש אכ"א – שלדעתי אפילו אכ"א לא הכיר אותה כמו שצריך, ואני אומר מידיעה.

עפר שלח: קשורה בזה יחידה צבאית שנקראת ר"מ ד', שעכשיו עומדת לעבור מן העולם.

עפר שלח: כשדיברתי עם ראש אכ"א, הוא לא ידע שיש יחידה צבאית כזאת.

עפר שלח: הדבר שהכי הדהים אותי הוא מספר החיילים שבהם מדובר.

עפר שלח: כשהתחלנו לטפל בחוק הזה, כשהתחלנו לטפל בתיקון העוול הברור כל כך הזה, שחייל שנפגע או חלה במהלך שירותו הצבאי, הצבא פשוט ידאג לו לאורך חצי שנה, ידאג לטיפול בו, והוא לא ימצא את עצמו גם בתחושה שהוא הושלך הצידה – הוא, משפחתו וחבריו – וירגישו שהצבא בגד בחוזה הבסיסי שיש בינו לבין המדינה כשהיא מגייסת אותו, וגם לא ימצא את עצמו באיזה לימבו שבו לא ברור בכלל אם הוא משוחרר משירות או חוזר לשירות, אני חשבתי שמדובר בעשרות.

עפר שלח: התברר לי שמדובר בקרוב ל-2,000 חיילים בכל נקודת זמן.

עפר שלח: אנחנו מדברים על מספר עצום; אנחנו מדברים על עוול מתמשך; אנחנו מדברים על משהו שחמק איכשהו מתחת לרדאר, גם שלנו, שעוסקים בדבר הזה הרבה מאוד שנים, ובא על תיקונו.

עפר שלח: והוא בא על תיקונו בגלל הנחישות של הכנסת הזאת ושל ועדת החוץ והביטחון, שהיא לא ועדה שמרבה לחוקק, אבל כשהיא החליטה לחוקק, היא עשתה את זה – ואני אומר את זה לך, חברי אבי דיכטר, יו"ר הוועדה – עשתה את זה בנחישות, עשתה את זה בתבונה, עשתה את זה כשהיא מתגברת על ההתנגדויות המיותרות ומתחשבת בדברים הראויים שמערכת הביטחון הציגה.

עפר שלח: אני מודה לכל החברים שחתמו יחד איתי על החוק הזה; מאלה שנמצאים כאן – נדמה לי שאיל בן ראובן כאן, כמובן אבי דיכטר, אלעזר שטרן, איציק שמולי, שחתומים על החוק הזה יחד איתי, הם ואחרים מהקואליציה ומהאופוזיציה.

עפר שלח: אני מודה לצוות המעולה שלי, לנטע, שהתחילה לעבוד איתנו על זה, לאורי, לשירה, לחיים.

עפר שלח: אני מודה לחברת הכנסת ענת ברקו, שליוותה את החקיקה עד תומה.

עפר שלח: אני מודה שוב לך, יושב-ראש ועדת החוץ והביטחון – הזדמנות בהקשר הזה; אנחנו עוד נמשיך לעבוד, אבל נדמה לי שבשנים האחרונות עבדנו יחד, לא רק אתה ואני אלא אתה ואני וכל הוועדה, גם בנעימות וגם ביעילות.

עפר שלח: אני מודה במיוחד לצוות המשפטי של ועדת החוץ והביטחון, למירי פרנקל-שור, לאיילת, לכל מי שליווה את החוק הזה.

עפר שלח: טוב עשינו.

עפר שלח: תודה רבה.

מאיר כהן: תודה רבה, אדוני.

מאיר כהן: הודעה לסגן מזכירת הכנסת, אדוני.

נאזם בדר: ברשות יושב-ראש הישיבה, הינני מתכבד להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק סדר הדין הפלילי (תיקון מס' 86), התשע"ט–2019, שהחזירה ועדת החוקה, חוק ומשפט; הצעת חוק לתיקון פקודת התעבורה (מס' 126), התשע"ט–2019, שהחזירה ועדת הכלכלה.

נאזם בדר: תודה.

מאיר כהן: תודה רבה.

מאיר כהן: אם כן, חברים, היות ששאר החוקים לא הונחו, לא הגיעו עד עכשיו לשולחן המזכירות להצבעה, תם סדר-היום, ואנחנו סוגרים את הישיבה.

מאיר כהן: הישיבה הבאה תתקיים מחר, אם ירצה השם, יום שלישי, כ"ד בטבת התשע"ט, 1 בינואר 2019, בשעה 11:00, ישיבה זו נעולה.